עמ"י עש"ו
קונטרס
לחמו בלחמי
בעניין 'לחמניות מזונות'

פיעה"ק תובב"א	חודש שבט ה'תשפ"ו לפ"ק.	

בטרם אגש להלכה למעשה, ברצוני להבהיר שני דברים.

1. כותב שורות אלו איננו מו"ץ ולא פוסק הלכה, על כן אין לסמוך על הדברים למעשה, אלא לעיונא בלבד. ולדעת המעשה אשר יעשון כבר נאמר בגמרא (ברכות לה.) "ילך אצל חכם מעיקרא וילמדנו ברכות".

2. הלכות אלו הם כהררים התלויים בשערה, בשני סעיפי 'שולחן ערוך' נאמרו מאות אם לא אלפי הלכות וחילוקי דינים, וכמובן שאין בבמה זו מקום לכל אלו וקצר המצע מלהשתרע, על כן הובאו כאן אך ורק עקרי הדינים וההלכות הנצרכות ליסודות ההלכה בכלל ו'לחמניות מזונות' בפרט. ועל כן אין לראות בקריאת מילים ספורות אלו תחליף ללימוד מעמיק ויסודי של הלכות 'פת הבאה בכסנין'.[footnoteRef:1] [1:  ומזה נוכל ללמוד את עומק ורוחב תורתנו הקדושה, וכמו שאמרו רבותינו ז"ל (עירובין כא.) "אמר רב חסדא, דריש מרי בר מר: מאי דכתיב "לכל תכלה ראיתי קץ רחבה מצותך מאד"? דבר זה אמרו דוד ולא פירשו, אמרו איוב ולא פירשו, אמרו יחזקאל ולא פירשו, עד שבא זכריה בן עדו ופירשו. אמרו דוד ולא פירשו, דכתיב "לכל תכלה ראיתי קץ רחבה מצותך מאד". אמרו איוב ולא פירשו, דכתיב "ארוכה מארץ מדה ורחבה מני ים". אמרו יחזקאל ולא פירשו, דכתיב "ויפרש אותה לפני והיא כתובה פנים ואחור וכתוב אליה קינים והגה ונהי" וכו'. עד שבא זכריה בן עדו, ופירשו דכתיב "ויאמר אלי מה אתה רואה? ואומר: אני רואה מגילה עפה, ארכה עשרים באמה ורחבה עשר באמה" וכו' נמצא כל העולם כולו אחד משלושת אלפים ומאתים בתורה"
ושם (ע"ב):
"דרש רבא מאי דכתיב "ויותר מהמה בני הזהר עשות ספרים הרבה" וגו' בני, הזהר בדברי סופרים יותר מדברי תורה, שדברי תורה יש בהן עשה ולא תעשה, ודברי סופרים כל העובר על דברי סופרים חייב מיתה. שמא תאמר, אם יש בהן ממש מפני מה לא נכתבו? אמר קרא עשות ספרים הרבה אין קץ".
ועיי"ש עוד, באורך תורתינו הקדושה, וככל שאדם ממשמש בה מוצא בה טעם, והוא מן הנפלאות, והנה 'פת הבאה בכסנין' הוא אחד מהלכות קטנות שיש בדיני ברכות הנהנין, ולכל אלו הברכות בכללן נכתב פרק אחד בש"ס בלבד, ואם כל זה נאמרו בה כבר אלפי הלכות ורבבות חידושים סברות וטעמים, צא ולמד בעומק ההלכות שהמה גופי תורה. ברוך הנותן תורה לעמו ישראל.
] 

הברכה על המזון היא מצוות עשה מהתורה, שנאמר (דברים ח, י') "ואכלת ושבעת וברכת את ה' אלוקיך", אך מעיקר הדין לא נכלל במצווה זה אלא ברכה שלאחר אכילת הפת בלבד, אך מדרבנן[footnoteRef:2] יש לברך קודם כל דבר שאדם נהנה בעולם הזה, ואם לא בירך הרי הוא כמועל בנכסי שמיים. [2:  הגמרא במסכת ברכות (לה.) דורשת מק"ו ומהפסוקים שלפני אכילת כל מאכל יש לברך עליו כדין, אך כבר כתבו התוס' (שם, ד"ה לפניו וד"ה אלא) שהאי דרשות אסמכתא בעלמא, והאי ק"ו אית לי' פירכא.
ולעניין שאר ברכות שלאחריה אם הם מדאוריתא – עיין בכסף משנה (פ"א מהל' ברכות ה"ב) מה שהאריך לבאר בזה, להלכה: המשנ"ב (סימן ר"ט סק"י) חושש לדעה שהיא דאוריתא, והחזו"א (או"ח סי' ל"ד סק"א) פוסק שאינה דאוריתא כדעת הגר"א.] 

מעיקר הדין היה די לברך את ה' בכל דרך שהיא, אך אנשי כנסת הגדולה תקנו נוסח מיוחד המותאם לכל דבר ודבר, ומאחר שתקנו כנסת הגדולה נוסח זה – אסור לשנות ממנו, והמברך בנוסח אחר לא יצא ידי חובתו (ברכות מ: רמב"ם פ"א מהל' ברכות ה"ה, עי' בכס"מ שם באורך).

חמשת מיני דגן (חיטה, שעורה, כוסמין, שיבולת שועל ושיפון) מאחר שהם משביעים את האדם השתנו בברכתם. אם אוכלם בפת אפויה מברך המוציא לחם מן הארץ ולאחריה ברכת המזון, וזהו עיקר חיוב ברכה שבתורה מדין "ואכלת ושבעת". 
אם אוכלם בצורה של תבשיל או של פת שלא נועדה לשבוע, מברך עליהם בורא מיני מזונות מפני שאינם בגדר "ושבעת", ולאחריהם יברך ברכה אחת מעין שלוש.
אבל אם אוכל אחד מחמשת מיני דגן כמות שהוא שלוק, מברך בורא פרי האדמה כשאר צמחים הגדלים באדמה, אבל אם אכלם כשהם טחונים לקמח דינו כשאר פירות שהתרסקו ולא ניכר צורתם וברכתו שהכל.

ב'פת הבאה בכסנין' (ראה להלן) נתחדשה הלכה מיוחדת: אם האדם אוכל ממנה לשובע, ברכתו המוציא וברכת המזון. אך אם הוא אוכל זאת רק לקינוח ברכתו מזונות ומעין ג', בשונה מפת שבה מברכים כבר משיעור כזית אף אם האדם לא שבע מאכילה זו, בפת הבאה בכסנין מאחר שעיקר מטרתה הוא לקינוח ברכתה מזונות, אלא אם כן אדם זה אוכל את הפת למטרת שביעה.
את עיקרי הלכות פת הבאה בכסנין ניתן ללמוד משני מעשים שמביאה הגמרא במסכת ברכות (מב.). הראשון הוא:
רב יהודה הוה עסיק ליה לבריה בי רב יהודה בר חביבא. אייתו לקמייהו פת הבאה בכסנין, כי אתא שמעינהו דקא מברכי 'המוציא'. אמר להו: "מאי ציצי דקא שמענא? דילמא המוציא לחם מן הארץ קא מברכיתו?" אמרי ליה: "אין. דתניא, רבי מונא אמר משום רבי יהודה: פת הבאה בכסנין מברכין עליה המוציא. ואמר שמואל: הלכה כרבי מונא". אמר להו: "אין הלכה כרבי מונא אתמר" אמרי ליה: "והא מר הוא דאמר משמיה דשמואל לחמניות מערבין בהן ומברכין עליהן המוציא?!" שאני התם דקבע סעודתיה עלייהו, אבל היכא דלא קבע סעודתיה עלייהו לא[footnoteRef:3]. [3:  תרגום: רב יהודה עשה שידוך לבנו עם בתו של רב יהודה בר חביבא. בסעודת החתונה הגישו לפניהם פת הבא בכיסנין, והסועדים בירכו 'המוציא' שמע זאת רב יהודה ושאל את הסועדים: "מה אני שומע. בירכתם המוציא?" השיבו לו הסועדים, כן כדברי שמואל שפסק כרבי מונא שמברכים עליה המוציא. אמר להם רב יהודה שטעו הם בדברי שמואל, ששמואל אמר שאין הלכה כרבי מונא. הקשו לו הסועדים, מה זה שונה מלחמניות שפסק שמואל שדינם כלחם גמור וברכתו המוציא? השיב להם: שאכן היכן שקבע עליהם סעודה ברכתן המוציא.] 

ממעשה זה אנו לומדים להלכה ש:
א. פת הבאה בכסנין ברכתה מזונות. ב. הקובע עליה סעודה ברכתו המוציא.

והגמרא מביאה שם מעשה נוסף:
רב הונא אכל תליסר ריפתי בני תלתא תלתא בקבא, ולא בריך. אמר ליה רב נחמן עדי כפנא, אלא כל שאחרים קובעים עליו סעודה צריך לברך[footnoteRef:4]. [4:  תרגום: רב הונא אכל שלושה עשר לחמים (של פת הבאה בכסנין) שכל אחד מהם שקל שליש קב. אמר לו רב נחמן, אכילה בכמות זו מיועדת לרעבון, ואף שאתה לא שבעת מכיוון שאחרים שבעים באכילה כזו עליך לברך ברכת המזון.] 

ממעשה זה ניתן ללמוד שאף שהאדם עצמו לא שבע מאכילה זו, מכיוון שרוב האנשים שבעים מאכילה זו, ברכתה המוציא. (דבר נוסף ניתן ללמוד ממעשה זה, שדין קביעות בפת הבאה בכסנין תלויה אם היא עשויה להשביע או לא, אך נשוב לדון בכך בהמשך).

[bookmark: _Toc187787983][bookmark: _Toc190466484]מהי פת הבאה בכסנין?
בפירוש 'פת הבאה בכסנין' נחלקו גדולי הפוסקים באיזה מאפה מדובר, ויש בדבר שלושה שיטות[footnoteRef:5]: [5:  שיטה נוספת, היא דעת ה'פרי מגדים', שהובאה לקמן.] 

1. דעת הראשונים: הראשונים (ר"ח בפירוש ברכות מב ע"א. הרשב"א בחידושים מא ע"ב. הטור בסי' קס"ח ועי' בספר הערוך בערך כסן) פירשו כסנין מלשון 'כיסים' כשהכוונה למאכלים העשויים מבצק הממולא בפירות דבש וכדומה, שברכתם מזונות מפני שנועדו לקינוח ולא לשביעה.
2. דעת הרמב"ם ורש"י: הרמב"ם (פ"ג מהל' ברכות ה"ט) ורש"י[footnoteRef:6] (ברכות מא: ד"ה פת) פירשו שהכוונה לעיסה שנילושה במי פירות, דהיינו שבמהלך הלישה הוסיפו לעיסה עוד דברים לטעם, כגון דבש חלב או תבלין בכמות ניכרת, שאז ברכת הפת מזונות[footnoteRef:7]. [6:  ועי' לקמן במה שאכתוב בזה, בדעת רש"י וחכמי אשכנז ובדברי הגאון ה'אבן העוזר'.]  [7:  וכ"כ ריא"ז (פ"ו ה,א י"ג) ועו"פ.] 

3. דעת רב האי גאון: אבל רב האי גאון (הובא בערוך ערך כסן) פירש כסנין מלשון 'כסיסה' כשהכוונה לפת רגילה שמייבשים אותה באפייה עד כדי שניתן לכסוס אותה, שמפני יבשותה אין היא מיועדת לאכילה אלא לקינוח בלבד[footnoteRef:8]. [8:  ודלא כדבריו, מפורש בתר"י ל. ד"ה והאמר, שפירשו שכעבי"ן הוא לחם גמור.] 


להלכה: להלכה פוסק השו"ע כדעת שלושת השיטות, ועל כל אחד מאופני עשיית הפת אלו מברכים בורא מיני מזונות.

בטעם ההלכה וכיצד השו"ע פסק באופן כה פרדוקסלי ככל הדעות, נאמרו מספר ביאורים, אך מרן השו"ע ביאר דבריו בחיבורו הבית יוסף, שטעמו מטעם ספק ברכות להקל. 
ובטעם מה שאין חיוב לברך על 'פת הבאה בכסנין' 'ברכת המזון' מדין 'ספק דאורייתא לחומרא' נאמרו מספר ביאורים באחרונים, והעיקריים שבהם:
האבן העוזר תירץ שכיון שמדאורייתא אין חיוב על ברכת המזון אלא אם כן שבע, על כן ב'פת הבאה בכסנין' כל עוד לא שבע לא שייך כלל דין ברכת המזון מן התורה.
הרעק"א מתרץ שמכיוון שמדאורייתא די בברכה כל שהוא על המזון ועל הארץ, אז מעיקר הדין די בברכת 'על המחיה' ושאר ברכת המזון זה כבר 'ספק דרבנן'.
מדברי הרעק"א (בהגהות סק"ה) והשולחן ערוך הרב (סקי"ב) מבואר שמחמת שפסק זה הוא מדין ספק ברכות להקל, וירא שמים יחמיר ויאכל יותר משיעור קביעות סעודה, או בתוך הסעודה בלבד[footnoteRef:9]. [9:  לשוקלים לחוש לדבריהם, יש להזכיר שלדעת החזו"א (הובאה בספר הזכרונות סי' י"ג סעי' י"ג) עדיף שלא לאכול מיני מזונות כלל בתוך הסעודה, ואף אכילת אלו בשיעור יותר מקביעות סעודה שלא לצורך סעודה נתון בספק ברכות.] 

במאמר מרדכי כתב שמכיוון שלא נחלקו הפוסקים בפירוש, אפשר לומר שמודים זה לזה, ועל כן אין צריך להחמיר כלל, והעתיקו הביאור הלכה (בסעי' ז' ד"ה והלכה).

בדעת הראשונים והרמב"ם שפירשו שהכוונה לפת שמעורבים בה מיני מתיקה וכדו' (לראשונים בכיסים, ולרמב"ם בעיסה), נחלקו השו"ע והרמ"א באיזו כמות של מיני מתיקה מדובר.

לשו"ע (סימן קס"ח סעי' ז') די בכמות ניכרת שטעמה ניכר בפת, ואילו לרמ"א (שם בהג"ה) מדובר שטעם המיני מתיקה הוא העיקר. כלומר, שכשאדם מתחיל לאכול פת זו, הוא מרגיש קודם בטעם המיני מתיקה ורק אחר כך בטעם הפת (ט"ז סק"ז)
אבל אם אין טעם המיני מתיקה ניכר כל כך, לדעת הרמ"א ברכתו המוציא, וכן נהגו בני אשכנז.
אמנם יש שביארו ברמ"א שאין צורך בשיעור גדול כל כך של מיני מתיקה, אלא די שהם יהיו הרוב כלפי המים, והדבר יבואר אי"ה לקמן.
אבל לדעת רב האי גאון לא נחלקו כלל, שלדעתו הפת עשויה רק מקמח ומים, רק שהיא יבשה לחלוטין.

והנה לעיל הובא דעת רש"י בפשיטות דסבירא ליה כהרמב"ם, ד'פת הבאה בכסנין' היינו פת שנילושה ב'מי פירות', והנה דבריו במלואם (ברכות מא:, ד"ה פת הבאה בכסנין) וזה לשון קודשו:
פת הבאה בכסנין. לאחר אכילה וברכת המזון היו רגילים להביא כיסנין, והן קליות לפי שיפין ללב כדאמרינן בעלמא (עירובין כט:) "הני כיסני דמעלו לליבא", ומביאין עמהן פת שנלושה עם תבלין כעין אובליאי"ש שלנו, ויש שעושין אותן כמין צפורים ואילנות, ואוכלין מהן דבר מועט. 
ומתוך שנותנים בה תבלין הרבה ואגוזים ושקדים ומאכלה מועט, לא הטעינוה ברכה מעין ג' מידי דהוה אפת אורז ודוחן, דאמרינן בפרקין (דף לז:) "בתחלה בורא מיני מזונות ולבסוף ולא כלום"[footnoteRef:10]. [10:  וביאור סו"ד, היינו שבגמ' אמרי' ש'פת הבאה בכסנין' אין מברכין לאחריה, ופירש"י דלאו שאין מברכין אחריה כלל, אלא היינו שמברכין בורא נפשות רבות, וכדאשכחן לעיל גבי פת אורז ודוחן, דקאמרה גמ' דאין מברכין לאחריה 'ולא כלום', ופירש"י התם דהיינו שאין מברכין מעין ג' אבל מברכין בנ"ר, וה"ה הכא, ובטעם הדבר רבו הדעות ואכמ"ל, ועי' לקמן הערה 15.] 


ומפירושו ברור[footnoteRef:11], ש'כסנין' אינו שם הפת כדפירשו כמה ראשונים, אלא זה הדרך שבה היא נאכלת – שבאה ביחד עם הכסנין (קליות) של סוף הסעודה, והרגילות הייתה שהפת שבאה עם הכסנין, נעשית מתוקה מאוד ולעיתים אף בצורות משונות, והדרך לאוכלה למאכל מועט לתענוג בעלמא, מעין 'עוגת מנה אחרונה' של ימינו. [11:  עי' במשא"כ לקמן פי' אחרים בדעת רש"י, אך כן פירשו תלמידי רבינו יונה (דף כט.) להדיא:
"פרש"י ז"ל דכסנין הוא מיני קליות כדאמרי' (עירובין דף כט:) כיסני מעלו ללבא וכדאמרי' בכתובות (דף יז:) ארמלתא לית לה כסני ומנהגם היה לאכול תחלה הקליות ואחר הקליות היו אוכלין פת ידוע שהיו בו מיני תבלים הרבה ומפני התבלים אין דרך לאכול ממנו כל כך ומש"ה אמרו שזה הפת שאוכלין אחר הקליות שטעון ברכה לפניו במ"מ ואין טעון ברכה לאחריו"] 

וממילא, כל האמור ש'פת הבאה בכסנין' אינה עשויה לקביעות סעודה, היינו 'פת הבאה בכסנין' האמורה כאן שמיועדת לקינוח בעלמא, וכדברי הרשב"א בסוגיין (מב. בד"ה ר"ה):
"דלא אמרו בפת הבאה בכסנין שאינה טעונה לפניה אלא מיני מזונות ולבסוף מעין שלש, אלא בשאוכל ממנו מעט כדרך הלועסים ממנה מעט לתענוג ועדון ולמתיקה"

אבל פת שנעשית לשובע, על אף שנילושה בתבלין פת גמורה היא, ואינה בכלל 'פת הבאה בכסנין' וברכתה 'המוציא', כן נראה פשוט מדבריהם.

ומה שכתבנו לעיל שדעתו כדעת הרמב"ם, כן הוא האמת לפי דעת חכמי אשכנז, דסבירא להו דאף להרמב"ם בעינן נילוש במי פירות הרבה שהוא עיקר הטעם, וממילא הוא כדעת רש"י גם כן.
(הכי איתא בב"ח (או"ג) וכן ציין הגר"א בביאורו (אוכ"ד) וכן המציין ב'מפה' (סעי' ז') שדעת רש"י היא כביאור הרמ"א בדין 'נילוש', וכן נראה פשוט בדברי רש"י, ועי' ט"ז סק"ו ודבריו צע"ג[footnoteRef:12]) [12:  שפי' ברש"י שיש בהן אגוזים ושקדים היינו שממולאין בהם וכדעת ר"ח, אך מריהטא דדברי רש"י, ממה שנקט ג"כ תבלין לא משמע כן, אלא שגם האגוזים והשקדים ניתנו בעיסה לטעם אבל לא בצורה של מילוי (בדומה לקיים היום 'שוקלד עם שברי אגוזים') וכן משמע מלשון התר"י דלעיל וצ"ע.] 


ולדעת מרן המחבר נראה פשוט שסבירא ליה שדעת רש"י אינה כהרמב"ם, אלא כדעת הרמ"א וחכמי אשכנז הנ"ל, וכפי שמשמע להדיא מדבריו בבית יוסף, שאחר שכילה לבאר דעת הרמב"ם, הוסיף:
"ורש"י פירש, פת שנילושה עם תבלין הרבה ואגוזים ושקדים" 
ומשמע מדבריו שכונתו להוסיף ולחלוק על דברי הרמב"ם, ודעתו שבעינן תבלין 'הרבה'.

ומה שנמנע מרן המחבר מלהביא דעת רש"י בשולחנו הטהור, יש לבאר בפשיטות, שמאחר שפסק כל הדעות להלכה שכולם 'פת הבאה בכסנין' חשיבי, ובכללם דעת הרמב"ם שפירש דהיינו פת שיש בה תבלין מועט, ממילא בכלל מאתים מנה היא דעת רש"י שסבר שיש בה תבלין הרבה, ודבר שפתיים אך למותר.
ואגב אורחא זכינא בה לדינא, שלדעת פוסקי אשכנז מה שכתבו שאף להרמב"ם בעינן 'תבלין הרבה' היינו הרבה כל כך כדעת רש"י, וודאי שפת שנעשית לאכילה לשובע אינה בכלל זה.

ובדברי רש"י שהובאו לעיל, כתב ש'פת הבאה בכסנין' היינו "כעין 'אובליא"ש' שלנו", וכן לקמן (מב: ד"ה לחמניות) פירש רש"י דלחמניות[footnoteRef:13] היינו 'אובליא"ש', אבל השיגו עליו ה'תוספות' (שם ד"ה לחמניות): [13:  דמפשטא דסוגיא התם הי' 'פת הבאה בכסנין'.] 

"לחמניות. פרש"י: 'אובליא"ש' ולא נהירא, דאם כן אפילו לא קבע נמי לבריך המוציא, שהרי הוא לחם גמור, שהרי סופו עיסה".
היינו, דלדעת התוספות 'אובליא"ש' אינו בכלל 'פת הבאה בכסנין', וחלקו בזה על דעת רש"י (והרמב"ם), וכדעתם החזיקו גם כן הרא"ש (פ"ו סי' ל') המרדכי (רמז קל"ז) האגודה (סי' קנ"ג) ורבינו ירוחם (נט"ז, ח"ה, קמ"ה ע"ג).

וכתב בספר 'אבן העוזר', שעל כורחך סדנא ד'אובליא"ש' חד הוא, ואם כן נחלקו התוספות על רש"י אף מצד זה שיש בה תבלין, ועל כורחך דלא סבירא להו הא דרש"י והרמב"ם שפת שנילושה במי פירות חשיבא 'פת הבאה בכסנין'.
והקשה מכך על ה'שולחן ערוך', שבסעיף ז' פסק אף את הרמב"ם להלכה, ואילו בסעיף ח' פסק ש'אובליא"ש' ברכתו 'המוציא', ודבריו סותרים אהדדי.
והאמת של'המחבר' גופא לא סתרו דבריו ולהפך כי 'צדקו יחדיו', שבבית יוסף פירש להדיא ש'לחמניות' דהיינו 'אובליא"ש' שזה רקיקין דקים ולא פת שנילושה במי פירות, אך לכאורה קשה דברי רש"י שפירש "פת הבאה בכסנין כעין 'אובליא"ש' שלנו".
ומכל זה העלה ה'אבן העוזר', שאילו ידע הבית יוסף דכל הני ראשונים שאיהו גופא פסק בסעיף ח' פליגי על דעת הרמב"ם ורש"י, היה פוסק כמותם, אך אין לנטות מפסק ה'שולחן ערוך'. אבל אחר כך העלה מהאי טעמא וממילתא אחריתי דנכון לחוש לכתחילה לדבריהם.

ואכתי עודנו בקושיא על דברי ה'בית יוסף' שלכאורה נעלם ממנו דברי רש"י שכתב ש'אובליא"ש' היינו 'פת הבאה בכסנין', וכן כל האחרונים שלא חשו לכך ולא השיגו עליו כלל, והדברים קשים כגידים לאומרם.

ובשו"ת 'בית אפרים' (מרגליות, ח"א שאלה י"א וי"ב, ד"ה עוד ראיתי) ישב דבריו, דהאמת ד'אובליא"ש' היינו רקיקין שנעשים 'כעין סולמות' ואין זה מורה כלל על תכולת העיסה אלא על צורתה ודרך אפייתה, ו'לחמניות' היינו פת שנעשית מקמח ומים בלבד, אך נעשית בצורה של 'אובליא"ש' דהיינו רקיקין, ומה שאמר רש"י ש'פת הבאה בכסנין' היינו 'אובליא"ש' כוונתו שהדרך לעשות את ה'פת הבאה בכסנין' שנילושה בתבלין בכל מיני ציורים, או כמו 'אובליא"ש' או כעין 'סריקין' או כמו שסיים שיש שעושין הפת בצורות של אילנות ועופות.
אמנם קצת קשה להלום הדברים בדברי רש"י, שמלשונו משמע ש"כעין 'אובליא"ש' שלנו" קאי על צורת הלישה, אך יש לדחוק אף את דברי ה'בית אפרים' בדבריו.
ומלבד זאת יש לעיין בדעת ה'בית אפרים', דהא בגמרא (מב.) פסק רב יהודה ש'פת הבאה בכסנין' מברכין עליה 'מזונות' ודלא כרבי מונא דברכתה 'המוציא', והקשו עליו דהא איהו גופיה מייתי משמיה דשמואל ד'לחמניות' ברכתם 'המוציא', ומשני הא בדקבע והא דלא קבע.
ומעצם מה שהקשו עליו מ'לחמניות' על 'פת הבאה בכסנין', מוכח דסבירא להו דדמיא אהדדי, וזה אתי שפיר אם נפרש כדעת ה'אבן העוזר' ד'לחמניות' ו'פת הבאה בכסנין' חדא הוא ('אובליא"ש') דפירכא מעליא היא, ואף אם נפרש כראשונים שב' מינים הם, סוף סוף יש לומר דמילתא דפשיטא להו דדמי אהדדי, אבל לדעת ה'בית אפרים' ש'פת הבאה בכסנין' היינו גם רקיקין וגם 'נילוש', מאי קושיא שאכן 'לחמניות' שהם רק רקיקין ברכתם 'המוציא', ואילו 'פת הבאה בכסנין' שזה גם רקיקין וגם נילוש במי פירות ברכתו בורא מיני מזונות.

ואם כן נהיה מוכרחים לומר, דמצד מה ש'פת הבאה בכסנין' נילוש במי פירות לא היה סבירא להו שיש בזה עדיפות כלל לברך על הפת 'מזונות', אם כן לדעתם פת שנילושה במי פירות ואינה רקיקין ברכתה 'המוציא', ולא מצינו בשום מקום דהדרא גמרא מהאי סברא, ואף רב יהודה הודה להם ולא חילק כלל בין דין 'לחמניות' לדין 'פת הבאה בכסנין'.
ואם כן עולה מסוגיין, דאליבא דרש"י כל פת שנילושה במי פירות היינו דווקא שנעשית אף כמין 'אובליא"ש', ודבר זה לא מצאנו בשום מקום, לא מיניה ולא מקצתיה, ואף ה'בית יוסף' לא חש להזכיר דין זה בדעת רש"י.

וממילא אם נומר דמה שפירש רש"י ש'פת הבאה בכסנין' היא כעין 'אובליא"ש' כוונתו מצד התבלין שבעיסה, אז סתר הבית יוסף דבריו, ואם נומר שהיא כעין 'אובליא"ש' במה שהיא רקיקין אזי בלא זה דינה כפת גמורה, ואמאי סתם ה'בית יוסף' שלרש"י די במה שיש בה תבלין הרבה.
והדברים צריכים ביאור רב, ה' יאיר עיני, ואשרי אשר יצדיק דברי הצדיק.

וכן אם נשוטטה בספרים, לחקור ולבאר 'אובליא"ש' זה מה טיבו, נראה ברור שהוא 'פת הבאה בכסנין' שנילוש בביצים או בשמן, או שניתן בתוכו מיני מתיקה וכן איתא בספר האגור (סי' רי"ג) תוס' הרא"ש (פסחים לז:) התוס' (חולין סד. ד"ה סימנין) ספר המנהיג (הל' 'דין איסור פת של גוים'), וכן משמע בעוד כמה וכמה סופרים וספרים.

ויתר על כן מצינו, בתוס' רבינו יהודה שפירש להדיא הן בדעת רש"י והן בדעת התוס', שלחמניות ו'פת הבאה בכסנין' דא ודא אחת היא, ו'אובליא"ש' היינו לחמניות ו'פת הבאה בכסנין' לדעת רש"י.
וכן הריטב"א פירש בחידושיו "לחמניות, פירוש אותן שקוראין 'ניבלא"ש' בלע"ז". ובהלכות ברכות שלו (פ"ב הלכה י"ט) ש'ניבלא"ש' דינו כפת הבאה בכסנין, היינו דסבירא ליה כהתוס' שלחמניות היינו 'ניבלא"ש', והיינו גם כן ''פת הבאה בכסנין''. וכן כתב רבו הרא"ה (מב. ד"ה מברך עליהן) בפירוש, דלחמניות היינו פת הבאה בכסנין.

והעולה מכל זה, דפשטות הסוגיות כדברי ה'אבן העוזר' ש'אובליא"ש' היינו 'פת הבאה בכסנין', וממילא חכמי אשכנז חלוקים על דעת הרש"י והרמב"ם, ונכון לבני אשכנז לחוש לדבריו, על כל פנים כשיש עוד סניף להחמיר.


[bookmark: _Toc189086679]
[bookmark: _Toc190466488][bookmark: _Toc187787987][bookmark: _Toc189086680]סימן ב' - שיעור קביעות סעודה.

[bookmark: _Toc190466489]ענף א' – עקרי הדינים.

[bookmark: _Toc187787988][bookmark: _Toc190466490]מבוא.
דין זה של קביעות סעודה נלמד מדבריו של רב נחמן שהובאו לעיל כפי שמספרת הגמרא במסכת ברכות (מב.):
רב הונא אכל תליסר ריפתי בני תלתא תלתא בקבא, ולא בריך. אמר ליה רב נחמן עדי כפנא, אלא כל שאחרים קובעים עליו סעודה צריך לברך[footnoteRef:14]. [14:  תרגום: רב הונא אכל שלושה עשר לחמים (של פת הבאה בכסנין) שכל אחד מהם שקל שליש קב. אמר לו רב נחמן, אכילה בכמות זו מיועדת לרעבון, ואף שאתה לא שבעת מכיוון שאחרים שבעים באכילה כזו עליך לברך ברכת המזון.] 


רש"י שם (ד"ה רב הונא, עיי"ש) מבאר שפת זו שאכל רב הונא הייתה 'פת הבאה בכסנין' שרב הונא לא בירך לאחריהם ברכת המזון מפני שאכל אותם לקינוח בעלמא, ולכן הוא סבר שברכתם היא רק 'אחת מעין שלוש'[footnoteRef:15], אבל השיב לו רב נחמן שאין הדבר תלוי בכוונתו, אלא בכוונת שאר העולם כשאוכלים סעודה כזו למה כוונתם. אם רוב אנשי העולם אוכלים סעודה זהה לזו רק לקינוח – אזי ברכתו אכן 'מזונות', אבל אם דרך העולם לאכול סעודה כזו לשובע אז ברכתה 'המוציא', ואף שהוא אין כוונתו לשובע, בטלה דעתו אצל כל אדם. [15:  דבר זה אינו ברור. שהרי נחלקו הראשונין ב'פת הבאה בכסנין' מה הברכה שלאחריה, דעת התוס' (מא: ד"ה אלא) ועוד ראשונים וכן הלכה, שמברך ברכה אחת מעין ג'. דעת רש"י (מא: ד"ה פת הבאה, עי' לעיל הערה 10) שברכתו בורא נפשות. דעת הרי"ף (כט. מדה"ר. ועי' בתוס' רבינו יונה ד"ה תליסר) שאינו מברך לאחריה כלום, ובדעות אלו תלוי הפירוש בגמרא מה בירך רב הונא.] 


[bookmark: _Toc187787989][bookmark: _Toc190466491]שיעור קביעות סעודה.
בשיעור 'קביעות סעודה' נחלקו הפוסקים:

1. דעת המשנ"ב. דעת המשנ"ב (סי' קס"ח ס"ק כ"ד) האליה רבה (סקי"ז) ועוד אחרונים, ששיעור קביעות סעודה הוא שלוש או ארבע ביצים. וטעמם, שלעניין 'עירובי תחומין' נתבאר שהשיעור הוא מזון שתי סעודות שזה שש או שמונה בצים (שו"ע או"ח סי' שס"ח ס"ג), ולפי זה שיעור סעודה אחת הוא שלוש או ארבע בצים, כדעה זו פסקו גדולי חכמי ספרד (הבן איש חי פרשת פנחס, החיד"א בברכי יוסף סעי' ד', כף החיים ס"ק מ"ה).
(להלכה לדעת המשנ"ב ניתן להקל לברך 'מזונות' עד שיעור של ד' בצים, כפי שמשמע מסו"ד. 
שיעור כביצה במידות זמנינו: לחזו"א כל ביצה היא בנפח של כ100 סמ"ק, ולגר"ח נאה שיעורה כנפח של 54 סמ"ק. יש לשים לב ששיעור זה תלוי בנפח ולא במשקל, כשהנפח נמדד במאפה נטו ללא האויר שבתוך הבצק[footnoteRef:16]) [16:  עיין במשנה בעוקצין פ"ב מ"ח. ובשו"ת זרע אמת סי' כ"ט דחה דשאני טומאה דהחמירו בה רבנן, והביאו המשנ"ב סי' ר"י סק"א. להלכה פסק החזו"א (עוקצין סי' ג' סק"ז) והביאו בשונה הלכות (סי' תפ"ו סעי' ד') שיש להפחית רק שיעור החללים אבל אין צורך למעך הספוג (להפחית חללים קטנים).] 


2. דעת הגר"א. לעומת זאת הגר"א (חיי אדם ח"א כנ"ד נ"א סק"א משמו) פסק שאין הולכים בזה אחרי שיעור קבוע, אלא כדרך שנוהגים בני אדם לאכול ארוחה או סעודה קבועה, שזה המדד לאכילה שנועדה ל'שביעה'. כדעה זו פסקו כמה ראשונים (מתוכם: ר' אביגדור כהן צדק שהובא בב"י. ספר האגור אות רי"ז. שיבולי הלקט סימן קנ"ט. ספר האשכול ח"א סימן י"ח, ועוד. וכן משמעות דברי השו"ע, וכן פסק לעיקר החתם סופר הובאה בשו"ת זכרון יהודה גרינוולד, סי' פ"ב) וכן עיקר לבני אשכנז.

3. דעת הערוך השולחן. דעת הערוך השולחן (סעי' ט"ז) ושולחן ערוך הרב (סדר ברכות הנהנין פ"ב, ב) שהשיעור הוא חצי העומר (כחצי משיעור חלה, ורבו בזה הדעות) שהרי לבני ישראל ירד במדבר עומר ליום, וזה היה בעבורם מזון שני סעודות.

4. דעת הראב"ד. ישנה דעה נוספת, שלדעתה שיעור קביעות סעודה נקבע כל אדם לפי מה שהוא, דעת הסוברים זאת תובא בעז"ה בהרחבה לקמן. 

[bookmark: _Hlk185698637]להלכה, לדעת פוסקי בני ספרד השיעור הוא ג' או ד' בצים, ומכיוון שלדעתם השיעורים נמדדים במשקל, האוכל 'פת הבאה בכסנין' מ162 גרם ועד 216 גרם זהו ספק ברכות ועל כן יברך 'מזונות' מספק אבל ירא שמים ימנע מכך (עי' לגרחיד"א במורה באצבע אוצ"ה שכ"כ), והאוכל מ216 גרם ומעלה יברך 'המוציא'[footnoteRef:17]. [17:  המידות הן כפי השיעור המקובל היום, שבו החזיקו רוב בני ספרד.
החיד"א שיער ג' בצים נ"ד דרהם, ד' בצים ע"ב. לפי המקובל כיום, כל דרהם הוא 3 גרם כך שנ"ד דרהם הוא 162 גר' וע"ב דרהם שווים לכ216 גר', אמנם רא"ח נאה בקונטרס השיעורים שיער הדרהם באופן שונה, ולשיטתו ג' ביצים היינו 172.8 גר', וד' ביצים הם 230.4 דרהם.
והוסיף שם, שזה לדעת הרמב"ם שביצה הינה י"ח דרהם, אבל לגאונים ששיעור הביצה היא רק י"ז ומחצה דרהם, אזי שיעור ג' בצים הוא נ"ב ומחצה דרהם (שהם 168 גר' לגרא"ח נאה, ו157.5 גר' למקובל היום) וד' ביצים הינם ע' דרהם (224 גר' לגרא"ח נאה, 210 גרם למקובל היום).] 

ישנם האומרים שאף לבני ספרד יש לשער בנפח, אך לא כאן המקום לדון בכך.
לבני אשכנז, עד שיעור ד' ביצים (לבני אשכנז המודדים בנפח, הוא כ200 סמ"ק, שזה פחות או יותר גודל של כוס זכוכית סטנדרטית) ניתן להקל לאכול לכתחילה, משיעור ד' בצים ועד שיעור אכילת בוקר וערב – דינו כספק ברכות ונכון להימנע מכך. משיעור 'ארוחה' והילך ברכתו המוציא.
לדעת החזו"א (אורחות רבינו ח"א עמ' פ', וכן הובא משמו בעוד מספר מקומות) אין לחשוש שלא לאכול משיעור ד' בצים ומעלה, אלא אם כן יש שיעור זה בקמח לבדו ללא צירוף שאר מיני המתיקה הממלאים את העיסה וללא האוויר הממלא את העיסה כלל.

לעיל הובאו מספר מקרים שדינם הוא 'ספק ברכות' וכמה ספרים (הן אחרונים והן מחברי זמנינו) כתבו שנכון להחמיר ולפטור זאת על ידי אכילת כזית לחם או לאוכלם בתוך הסעודה.
ברצוני להעיר שלעניות דעתי, הנוהגים כך יצא שכרם בהפסדם, שהרי כתב בשולחן ערוך (קס"ח סעי' ח') שהאוכל מיני מזונות בתוך הסעודה שלא מחמת הסעודה לא נפטרו בברכת 'המוציא' וטעונים ברכה ראשונה, וכיום אין מנהגנו לאכול כלל מיני מזונות בתוך הסעודה, כך שכל האוכל מיני מזונות בסעודה צריך לברך לפניהם ברכת 'מזונות'. כך שהמחמירים לחשוש שמא ברכת ה'פת הבאה בכסנין' בשיעור זה היא 'המוציא' ומשום כך אכלוה בתוך הסעודה, אכן יצאו ידי חובת ה'שיטה דחויה' שהברכה היא 'המוציא', אך לא יצאו ידי עיקר הדין שמאכל זה טעון ברכה שלפניו – 'מזונות'.
(כמובן שכל זה דווקא במקרה שמדובר ב'פת הבאה בכסנין' המיועדת לקינוח בעלמא, אך במיועדת לשביעה ודאי נפטרת בברכת 'המוציא')
אלא אם כן העצה היא לברך לפני זה על מאכל נוסף שברכתו 'מזונות' ובכך לפטור את ה'פת הבאה בכסנין' ממה נפשך, אך יש לקחת אך ורק מאכלים שבוודאות גמורה אין להם שייכות לסעודה (אבל לא שקדי מרק וכדו') ואינם פת הבאה בכיסנין (כפי שפסק הביאוה"ל בד"ה טעונים) כך שודאי אינם נפטרים מברכת הפת, או למצער לכוון בברכת 'המוציא' לפטור את ה'פת הבאה בכסנין' שברכת 'המוציא' פוטרת 'מזונות' בדיעבד.

בנוסף, אפשרות נוספת היא לדעת ה'אבן העוזר' שיברך 'המוציא' לחומרא, מפני שברכת 'המוציא' פוטרת אף את ברכת 'פת הבאה בכסנין', וכדעת ה'חיי אדם' (נשמ"א כנ"ח סק"א), ה'פנים מאירות' (שו"ת ח"א סי' נ"ח), 'כף החיים' (סי' קס"ח סקמ"ג), 'ברכת הבית' (שער י"ט סי"ב) ו'קצות השולחן' (סי' מ"ח סק"א), וכן העלה ב'מאמר מרדכי (סקי"ח, עיי"ש באורך).

ואף בברכה אחרונה, אף על פי שכתב השולחן ערוך (סי' ר"ח סעי' י"ז) שברכת שלוש אינה פוטרת מעין שלוש, סוף סוף חלוקין עליו חבריו, שכבר השיגו עליו ה'פרי חדש' (בליקוטי פר"ח) ה'חת"ם סופר' (בהגהות לשו"ע שם) החיי אדם (כלל נ', אוי"ב) ובאר הגולה (שם, בהערה) והגר"א (אונ"א), וכן דעת הר"ן (פסחים כד:)[footnoteRef:18]. והביאם 'המשנה ברורה' (סקע"ה).  [18:  ועי' ג"כ בפמ"ג בא"א אוכ"ה, באר היטב אוכ"ב. ועי' במג"א, וצ"ע אם סברא שייכת הכא דסו"ס פת גמור הוא, וא"כ אפשר דגם השו"ע מודה, וצ"ע.] 

ונוסף על כך, ב'פת הבאה בכסנין' כתבו רבי עקיבא איגר (בהגהות או"ז) והרב 'גינת ורדים' (או"ח סי' מח) שאפילו ה'שולחן ערוך' מודה שיצא.

אמנם יש לעיין אמאי לא חש ה'אבן העוזר' לברכת 'על נטילת ידים', וצריך עיון[footnoteRef:19]. [19:  ושמא ס"ל שעל 'פת הבאה בכסנין' שקבע עליה אין מברכין על נטילת ידים, עי' בריש סי' קנ"ח ובנו"כ שם.] 

ברצוני לגשת לנושא החשוב ביותר למען בירורי ההלכה שבהמשך, מה הדין כשאין בסעודה כשיעורים שנאמרו לעיל, אך האוכל קבע על כך סעודתו בפועל. והיה לשני ראשים, א' כשדרך כל הארץ לקבוע באופן כזה למרות שאינו כשיעור, ב' כשהוא לבדו קבע על זה סעודה.

באוכל 'ארוחה' שכן דרך כל בשר לאכול ארוחתם ככמות זו, לכאורה פשוט הדבר שאכילה זו נחשבת ל'קביעות סעודה', אך בכל אופן נזקקתי לדון בדבר זה, מפני ב' סיבות. א' שמשום מה ישנם אנשים המפקפקים על כך, ב' לדעת פוסקי ספרד שהלכו אחר השיעור בביצים ולא אחר 'שיעור ארוחה'.

דבר זה פשוט הוא, ומשמע הן מגמרא והן מסברא.
מסברא, שהרי כל ה'קולא' של 'פת הבאה בכסנין' שאינה טעונה ברכת המזון היא מפני שאין הדרך לשבוע ממנה, ועל כן אינה דומה ללחם, אך כאן שדרך העולם לשבוע מאכילה זו, כבר לא שייך הטעם הנ"ל ודינה כפת לכל דבר.

מגמרא, כן משמע מדברי הגמרא שהובאה לעיל:
"כל שאחרים קובעים עליו סעודה צריך לברך כל שאחרים קובעים עליו סעודה צריך לברך" כשהגמרא מביאה דבר זה כדין פשוט, שאם הדרך לקבוע על סעודה זו – צריך לברך ברכת המזון. 
מובן איפה, שכשהפוסקים נתנו שיעור לדבריהם, אין כוונתם לומר ששיעור זה הוא המחייב, אלא נתנו סימן בעלמא מהי 'סעודה'.

בנוסף, הרי כתבו הפוסקים (ביאוה"ל סעי' ו' ד"ה ואע"פ ועוד הרבה פוסקים) שחולה וזקן ששיעור אכילתם מועטת הולכים אחר שיעור קביעות סעודה של כלל החולים והזקנים, ואם כן עשינו את עצמינו כחולים וזקנים שאכילתם מועטת. וכן מוכח מדברי כל הפוסקים שדנו אם 'שבת קובעת לפת הבאה בכסנין', שהרי אם דין זה תלוי אך ורק בשיעורים, אין מקום לדון האם בשבת הדין יהיה שונה.
וכן פסקו הלבוש (ס"ו) השדי חמד (ערך ברכות א', סק"י) ועוד פוסקים רבים, וכן פסקו להלכה ה'שולחן ערוך הרב' (סדר ברכות הנהנין, ב' ס"ז) וה'ביאור הלכה' (ד"ה שכמעט) וכן פסק ה'אגרות משה' (או"ח ח"ג סי' ל"ב) שהיכן שהרגילות לקבוע על פת זו, בטל הימנה דין 'שיעור קביעות סעודה'..

וחמור מכך הם מיני פת הבאה בכסנין שכל מטרתם היא לשביעה, ולא נוצרו כלל לקינוח, שהם דינם כלחם גמור ואפילו אכל כזית, וכן מפורש ברבינו מנוח (פ"ג מברכות ה"ט):
 "אבל מידי דאורחא דאינשי לאקבועי סעודתא עליה צריך לברוכי עליה המוציא אע"ג דלא אכיל מיניה אלא פורתא".
 
וכן פסקו להלכה כמעט כל הראשונים, ר' אביגדור כ"ץ (הביאו הב"י ובשיבוה"ל סי' קנ"ט) האגור (סי' רט"ז) רבינו ישעיה (הביאו בשבה"ל סי' קנ"ט) שלטי גיבורים (לא. מדה"ר אות א') הב"ח (סק"ד) וכן פסק מרן השו"ע (סימן קס"ח סעי' י"ז, ועי' לקמו במה שנבאר בדבריו), ורק בשולחן ערוך הרב (ס"י. אמנם בסדר ברכת הנהנין השמיט חומרא זו) הביא שהיכן שהוא עצמו לא קבע על כך סעודה, ירא שמים יחמיר לפטור זאת בתוך הסעודה.
ודבר זה יבואר לקמן באורך.

אך היכן שאין דרך העולם כלל לקבוע סעודה על מין זה בכמות זו, אך האדם עצמו נתכוון לקבוע על כך סעודתו, בזה נחלקו הדעות.
רבים מהראשונים פסקו שאף באופן כזה הולכים אחר האדם ולא אחר הרוב, וכל דברי הגמרא שהולכים אחר מנהג העולם הוא להחמיר לקרוא לאכילתו 'סעודה' אף כשהוא לא קבע, אך לא להקל עליו היכן שזוהי ארוחתו.
בראש הסוברים כן נמצא הרמב"ם, שכתב (פ"ג מהל' ברכות ה"ט):
"וכן עיסה שלשה בדבש או בשמן או בחלב או שעירב בה מיני תבלין ואפאה, והיא הנקראת פת הבאה בכסנין, ואף על פי שהוא פת מברך עליה בורא מיני מזונות. ואם קבע סעודתו עליה מברך המוציא" [footnoteRef:20] [20:  אמנם בדעת הרמב"ם עי' ברא"ש פ"ו סי' ל', וצ"ע.] 

ורואים מדבריו שהכל תלוי בקביעות האדם עצמו, וכן מפורסמת היא דעת הראב"ד (הביאו הרא"ש ברכות פ"ו אות ל', בדעת הרא"ש עצמו עיין מעדני יו"ט אות נ') וכן נראה ברי"ף (ל. מדפי הריף) שהכל תלוי בקביעות האדם עצמו (ועי' בספר 'הון עשיר' עמ"ס ברכות פ"ו מ"ח, שמשמע ג"כ הכי).

אמנם קשה לדעה זו, דסוף סוף אמרינן בגמרא (מב.), ד"כל שאחרים קובעים עליו סעודה צריך לברך", ואילו לשיטתם אזלינן בתר קביעות האדם עצמו, ולא אחר מנהג העולם.

ויש ליישב דעתם בשני אופנים.
א', שבדברי הגמ' פירשו כדעת הבה"ג (הביאו רש"י בד"ה עדי), שהתם מיירי בפת גמורה ולעניין ברכת המזון, שחשיב שיעור "ושבעת", ואין ללמוד מזה כלל לדין קביעות סעודה ב'פת הבאה בכסנין'.
(ואף דבשיעורים דעלמא אזלי' בתר מנהג העולם, ואמרי' בטלה דעתו אצל כל אדם, יש לחלק, שהכא הדבר תלוי במטרת הסעודה – וזה לא משתנה לפי מנהג העולם. או שפי' שכיון ששבע בשבילו הוי בכלל חיוב מדאורייתא כדעת ה'אבן העוזר' דלקמן, ודו"ק)

ב', שדעתם כדעת הראבי"ה (אבי העזרי הל' ברכות בסי' קי"ז, ושנה משנתו בסי' קי"ח) שכל מה שאזלינן בתר עלמא, היינו בסתמא שלא פירש דעתו, שאז אומרים 'כל שאחרים קובעין עליו' ונחשב לו לקביעות סעודה, אבל היכא שפירש הוא שבדעתו לאוכלה מחמת רעבון, אז נחשב לו לקביעות סעודה אף על פי שלא אכל 'תליסר ריפתי'.
אמנם, גם לדעתו היכא דקבע הוא על שיעור מועט שאין המנהג לקבוע עליו כלל, אמרינן בטלה דעתו אצל כל אדם.

ה'אבן העוזר' מחדש בדעת הבית יוסף, שאף על פי שלהלכה גם כשהאדם עצמו קבע סעודה בטלה דעתו אצל כל אדם, אם הוא שבע לחלוטין הוא חייב בברכת המזון מדאורייתא, מדין "ושבעת". אך רעק"א דחה דבריו וכן הלכה.

הנה עד כה נקטנו בפשיטות, שהשיעור שנקטו האחרונים קבוע הוא ולא ישתנה לעדי עד, ורק דין הפת יכול להשתנות. וכעת ברצוני לדון אף ב'הבנה פשוטה' זאת.
שיתכן שהאוכל ממאכל שעיקר ייעודו לקביעות סעודה, בשיעור שאחרים קובעים עליו סעודה – אף אם נימא שברכת המאכל לא משתנה בכך, עדין יתכן שיש לחייב את האוכלים כשיעור זה בברכת המזון, אף אם אין כוונתם לקבוע סעודה ולא אכלו כשיעור ארבע ביצים.
כמובן שכל זה הוא לדעת ה'משנה ברורה' ולבני ספרד, שהרי בני אשכנז כלל לא הולכים אחרי שיעור ד' ביצים, אלא אחר פסק הגר"א ששיעור 'קביעות סעודה' הוא כמנהג המקום לקבוע אכילת בוקר וערב.

והטעם הוא, שהרי שיעור ד' ביצים הוא תמוה ביותר. שהרי הדבר פשוט וברור שאין שיעור זה דומה לשיעור 'כזית' או 'כביצה', שהם נועדו לשער את שיעור 'מזון' וכדומה, אלא כל מטרתו לברר את השיעור של 'אכילת סעודה' של האוכל, שזה תלוי במנהג העולם.
ודבר זה תמוה, שהרי המנהג משתנה ממקום למקום ומזמן לזמן, ואיך שייך לכלול את כל בני העולם במשך ה'שית אלפין שנין' בשיעור אחד?, ונוסף על כך תמיהה רבתי, שאם שיעור זה קבוע במסמרות, מדוע לא הוזקקה הגמרא למנות שיעורו אלא נקטה בסתמא 'כל שאחרים קובעים עליו סעודה', וכן כל הראשונים לא נזקקו לבאר שיעור זה?
כמובן שלדעות הפוסקים שהולכים אחרי הרגילות לקבוע סעודה באותו מקום, לא קשה ולא מידי, אך הדברים טעונים ביאור לכל הני פוסקים דנחתי לבאר שיעורא.

ועל כן נראה לומר, דאף אותם פוסקים שנקטו במניין השיעור, מודים שהדבר כלל לא תלוי ב'שיעור' אלא במנהג לקבוע סעודה, אבל מכיוון שלא ניתן לקבוע במסמרות מה מנהג המקום לקבוע סעודה לגבי כל מאכל ומאכל, על כן נקטו בשיעור מסויים שבו ודאי יש 'דין של סעודה', שהוא שיעור עירוב.
ועי' עוד לקמן במה שנבאר בשיעור סעודה בדעת הגר"ז, שסתם סעודה הייתה של ג' ביצים עיי"ש, ולפי זה הדברים כמין חומר.

(ואם תומר, שאם כן נמצא שמה שהקילו שבכל המאכלים יברך 'מזונות' אם לא אכל כשיעור עירוב, נמצא שבמאכלים שקביעות הסעודה עליהם פחות בהרבה משיעור זה יברכו עליהם 'מזונות' שלא כדין, וכבר תשובתו בצידו כפי שכבר כתבו הפוסקים על מה שלהלכה נקטינן כל דעות הראשונים בביאור 'פת הבאה בכסנין', ונמצא אתה בא לידי קולא ולברך שלא כדין, וכבר האריכו הפוסקים בליישב דבר זה, ומשם תקחנו לכאן)

וכן הדבר מפורש ב'שו"ת בית דוד' (או"ח סי' פ"ב):
"והנה השיעור של קביעות סעודה לא פורש, ודוחק גדול לומר שתלוי הדבר בהבחנת אדם כפי מה שהוא רואה באתריה שקובעים סעודה כי מאין יוכל אדם לידע ולראות את הרוב של העולם איך קובעים סעודה, ואולי קביעות סעודה יש ללמוד מדין ערוב וכו'"
והנה מפורש בדבריו, שמעיקר הדין היה לנו ללכת אחרי המנהג, אך מאחר שקשה לקבוע בכל דבר ודבר מה שיעורו, ננקוט שיעור עירוב, ובמה שננקט שיעור עירוב דייקא, עיין לקמן במה שיבואר בדעת 'שולחן ערוך הרב', שיבואר שפיר.

וכן דעת הרב 'גינת ורדים' (שו"ת או"ח, כלל א' סי' כ"ד) שבכל מאכל ומאכל הולכים אחר השיעור שדרך בני אדם לקבוע במאכל זה, ואין הולכים אחר שיעור קבוע, וכמשמעות דברי הגמ', "כל שאחרים קובעין עליו".
ואם כן, מאכלים שברור לכל ששיעור הקביעות בהם נמוך בהרבה – אין כבר כלל סברא לילך בזה אחר שיעור כזה או אחר, אלא אחר המציאות הגלויה לעין כל.

וכן נראה דעת החיד"א נוטה בבירור, שכתב ב'ברכי יוסף' (סימן תמ"ד או"א) שבערב פסח שחל בשבת, יאכל ממצה עשירה כ'כביצה' פת לסעודה שלישית, ויטול ידיו ויברך עליה 'המוציא'.
ולכאורה הדבר תמוה, שהרי 'מצה עשירה' היא 'פת הבאה בכסנין' וכיצד יברך עליה 'המוציא' אם אכל ממנה רק כשיעור 'כביצה'?. 
וביארו חכמי ספרד, שכוונתו שמכיוון שכעת קובעים על כך סעודה, ברכת המוציא וכן נראה כמעט מפורש בלשונו.
וכן דעת הרבה מגאוני ספרד בפירוש, וביניהם 'רבי חיים פלאג'י' (שו"ת לב חיים, ח"ב סי' פ"ח), וכן הביא שפסק ה'חקרי לב', וכן כתב בשו"ת זרע אמת (חלק או"ח סי' כ"ח).

אמנם לא אכחש, שדבר זה נסתר מדברי ה'דרכי משה', (קס"ח, סק"ג) שהוכיח מהמנהג שלא כדברי ה'בית יוסף' דדי במעט תבלין בעיסה כדי להחשיבה כ'פת הבאה בכסנין', וזה לשונו:
"אבל אין המנהג כדבריו, שהרי בשבתות וימים טובים ונישואין מברכין המוציא על מיני לחם המתובלין הרבה וניכר בהם במראה ובטעם, אם כן נראה דסבירא להו דלא יצא מכלל לחם במה שעירב בו תבלין או שאר משקין מעט, אלא אם כן עיקר העיסה נילוש באותן דברים."

ומפשטות לשונו נראה שכוונתו להקשות על הבית יוסף מכוח המנהג לברך בשבת ובשמחות 'המוציא' על פת זו, אף על פי שיש בה מעט תבלין, ואם האמת כפי שנתבאר לעיל, ברכת פת זו אכן תהיה 'המוציא' ולא משום שאין היא 'פת הבאה בכסנין' אלא מפני שהדרך לקבוע עליה סעודה בצורה זו ובשיעור זה, ואין מקום להקשות על ה'בית יוסף' מכוח המנהג.

(ומעניין לעניין באותו עניין, הנה יש שהביאו את דברי הדרכי משה להקשות אף על מה שהבאנו לעיל, שפת שנועדה לקביעות סעודה ברכתה המוציא בכל גוונא, והקשו מה'דרכי משה' שהובא.
ואחר בקשת המחילה, לעניות דעתי האומרים כן לא נחתי לעומקא דדינא כלל, שהרי הרמ"א עסק בפת שאינה מיועדת אך לליל שבת, אלא לכל השבוע, ולעיתים השתמשו בפת זו לליל שבת, כך שזה קובעים על פת זו סעודה לעיתים רחוקות פעם אחת בשבוע לא משנה את יעודה של הפת, ועל כן יש מקום לדון האם פת זו היא 'פת הבאה בכסנין' מה שאין כן ב'לחמניות מזונות' שכל מטרתן היא לקביעות סעודה, והחילוק ברור.)

ונחזור לדברינו, שלכאורה הוכח מדברי הרמ"א שאף אם כל העולם קובעים סעודה על פת זו כעת, עדיין הדבר תלוי ב'שיעור'.
ועל זה יש לתרץ בכמה וכמה אופנים:
1. דעדיין שיעור קביעות סעודה על פת זו הוא יותר מכך, ורק בשבתות ובסעודות נישואין שהסעודה מרובה קובעים על שיעור מועט מפת זו, ועל כן הולכים אחרי השיעור הרגיל של 'קביעות סעודה' בכל פת ופת בנפרד.
(אמנם צ"ע שהרי לשיעור קביעות סעודה מחשבים אף את כל מה שאוכלים עם הפת, אך זה קשה על הרמ"א בכל מקרה, וכן הקשה ה'בית מאיר', וצ"ע)

2. במה שהביא הרמ"א משבת, אפשר ליישב שכוונתו מכך שצרפו את זה ל'לחם משנה' אף על פי שלדברי ה'בית יוסף' פת זו אינה 'לחם', ומה שהביא מנישואין גם כן יש לומר דסוף סוף לא שם קבעו עיקר סעודתם, אלא שהצטרפו ל'סעודת נישואין' בלבד (בדומה לנוטלים אוכל מה'בר' בזמנינו), ואף על פי כן המנהג היה שמברכים 'המוציא'.
אמנם אודה על האמת ולא אכחש דאין מקרא יוצא מידי פשוטו, ועל כן לבני אשכנז אין לסמוך על סברא זו לבדה נגד פשטות דברי הרמ"א, ורק על ידי צירוף ניתן לסמוך על האוקימתות הנ"ל, אבל לבני ספרד נראה ברור שיש להם לסמוך על סברא זו לדינא.

ונוסף על כן, יש להוכיח להפך מהאחרונים שהשיגו על דברי ה'דרכי משה', מטעם זה גופא.
הזרע אמת (או"ח סי' כ"ח) כתב וזה לשונו:
ולפי עניות דעתי לא קשה מידי, דכיון דדעתנו לקבוע סעודה, שפיר מצינן לברך עליו המוציא, וקל להבין.
וכן ב'הגהות רבי חיים צאנזער' העיר כל על דבריו:
ומה שהעיר ה'דרכי משה' מהמנהג שאוכלים בשבת ויום טוב ומברכין עליהם 'המוציא' ו'ברכת המזון', אין ראיה כלל, שהרי קובעים סעודה עליהן.

וכן השיגו בעוד אחרונים על דברי ה'דרכי משה', דסוף סוף קובעים על כך סעודה, ואם כן מה מקום מצא להקשות על דברי ה'בית יוסף' מכאן. (אמנם יש לעיין בדעתם אם כוונתם מעצם זה שקובעים על כך סעודה, או מצד זה שאוכלים כ'שיעור').

[bookmark: _Toc187788002][bookmark: _Toc190466504]השיעור שאוכלים בסעודות.
טעם נוסף לחייב בברכת 'המוציא' לקובע סעודה אף בפחות מהשיעור, שהרי שיעור אכילת הפת בסעודות השתנה באופן ניכר, שעינינו הרואות שכל אדם מן השורה כמות הפת שהוא אוכל בסעודת שבת ובשמחות איננו עולה על שני ביצים, ומכיון שחז"ל קבעו לשיעור את כמות הפת שהדרך לאכול בסעודות[footnoteRef:21], ממילא בימינו השיעור קטן בהרבה, וכבר בב' ביצים יתכן שזהו שיעור קביעות סעודה. [21:  ראה במה שהארכנו בזה טובא בנספח א'.] 

דהיינו, דאף אם נימא שהשיעור לא נשתנה, וכן שהשיעור קבוע הוא במסמרות בל ימוטו אף היכא דדרך העולם לקבוע בכהאי גוונא, סוף סוף השיעור אינו מניין כזה או אחר של ביצים, אלא 'שיעור סעודה פחותה' ובביאור סעודה פחותה ביארו האחרונים שיעורה ד' ביצים, אך היכא דניכר שיעור סעודה מהו והוא סך אחר, אפשר דאף האחרונים מודים דליתא לשיעורייהו.

ובפרט היכא שהוא עצמו קבע סעודתו על כך, שפשיטא שחייב וכפסק המשנה ברורה (סקכ"ד) שהקובע סעודתו על כמות פת שאם אחרים היו אוכלים אותה בצירוף ליפתן היו שבעים ממנה, אזי ברכתו 'המוציא' (ועי' שו"ת אג"מ או"ח ח"ג, סי' ל"ב).

[bookmark: _Toc189086683][bookmark: _Toc190466505]סימן ג' - לחמניות מזונות.

עתה ברצוני לגשת לאחת הסוגיות המורכבות ביותר 'הלכה למעשה' בפת הבאה בכסנין בזמנינו, והיא: 'לחמניית מזונות'.
ברכתה של לחמניה זו נתונה במחלוקת קשה, אלו אומרים בכה ואלו אומרים בכה, כשההכרעה קשה במיוחד בהלכות אלו שהן כהרים התלויים בשערה, על כן ברצוני לגשת אל ההר ולראות אך את אפס קצהו.
וכאן הודעה גלויה, דבכל מקום שיוזכר בחוברת זו מילת 'לחמניית מזונות' כוונתי למאפה שנילוש במי פירות המכונה בפי ההמון בשם זה, וודאי אין בכוונתי להסיק להלכה עוד בטרם הדיון התחיל שברכתו של מאפה זה היא אכן 'מזונות'.

מכיוון שבדעתי לשאת ולתת בהלכה ולא להתווכח על המציאות, על כן לפני שאתחיל ברצוני לפרט את המציאות כיום בשוק.
לחמניות המכונות 'לחמניות מזונות' ניתנות לקנייה בכל מאפייה שהיא, כשצורתם כצורת לחמניות המוציא. הלחמניות ממותקות מעט אם בכלל, כשהדבר תלוי במאפייה ובזמן שעבר מאז אפייתה. מרקמם זהה ללחמניה רגילה ('המוציא') לחמניות אלו מיועדות ל: טיסות, נסיעות ארוכות (על פי רוב כדי להימנע מנטילת ידיים), ארוחות בוקר וערב חטופות ורגילות, ולעיתים לחמניות אלו אף מוגשות בשמחות בתור ה'לחם'.
המטרה העיקרית של רוב אוכלי לחמניות אלו זה הרצון להימנע מנטילת ידיים וברכת המזון מפאת קוצר הזמן או סיבות דומות, והראיה לכך היא שאצל אומות העולם ואצל בני ישראל שאינם מדקדקים בנטילת ידיים, לחמניות אלו אינן שכיחות כלל, ומכאן ראיה שהם אינם נעשות לטעם אלא 'להתפטר' מנטילת ידיים רח"ל.

מלבד לחמניות אלו מצויים בשוק עוד מספר רב של מיני מאפה הנקראים 'מזונות', אך מכיוון שהלחמניות הם הנפוצות ביותר בהפרש ניכר, השתמשתי בדוגמא זו. כעת נדון מהי ברכתם של לחמניות אלו.

כמובן שהדבר ברור שגם אם ננקוט (שעוד יבואר לקמן שזה אינו) שאכן ברכתם של לחמניות אלו הוא מזונות, הרי זה מפני שדינם הוא כ'פת הבאה בכסנין', ועל כן האוכל מהם בשיעור קביעות סעודה חייב בברכת המזון כמו כל לחם רגיל.

[bookmark: _Toc187788005][bookmark: _Toc190466508]שיעור הקביעות
וכפי שבואר לעיל, שיעור קביעות סעודה נתון במחלוקת גדולה בין הפוסקים, אך להלכה, לבני ספרד שיעור הקביעות הוא כד' בצים (ומג' בצים ומעלה הרי זה ספק ברכות שיש להימנע ממנו), שיעור זה הוא 230.4 גר' (הגר"ח נאה[footnoteRef:22]) כך שהאוכל מכמות זו ומעלה חייב בברכת המזון, השיעור זה יש לכלול אף כל התוספות הנאכלים ביחד עם הלחמניה. (כ"פ החיד"א במורה אצבע סי' ג', וכ"כ רא"ח נאה בקונטרס השיעורים עמ' ט', וכן הדבר פשוט לכל פוסקי ספרד). [22:  ועי' לעיל הערה 17 שהארכנו בזה.] 

ואילו לבני ספרד הנוקטים השיעור בנפח, השיעור הוא כ230.4 סמ"ק (לגרא"ח נאה, והיינו שיעור ביצה עם קליפתה, עי' קונטרס השיעורים עמ' ח'). 
יש לציין ששיעורים אלו הם לברכת המוציא, אך כבר מג' בצים ומעלה יש להימנע מלאכול מדין 'ספק ברכות' (עיין בהרחבה מה שבואר בזה לעיל, ואף חילוקי הדעות בשיעור הביצים הובא שם). 

לבני אשכנז שיער החזו"א שמ200 סמ"ק נטו יש כבר לחוש לספק ברכת המוציא.

לחמניית מזונות ממוצעת שוקלת כ100 גר', כך שלבני ספרד אין לאכול שני לחמניות, ועל שניים וחצי כבר ניתן לברך 'המוציא' בשופי. לעומת זאת נפחה של לחמניית מזונות הוא בין 350 סמ"ק ועד כ380 סמ"ק (הדבר משתנה בין מאפייה למאפייה), שזה לכל הדעות ד' בצים, ואף שיעור ו' בצים כדעת ה'שולחן ערוך הרב' נכנס בהם ברווח.
(מדידות הנפח הן ע"פ מדידות הרב אייל פורת שליט"א. אמנם, במדידות שאני עשיתי באופן אישי נמצאו לחמניות הקטנות משיעור זה באופן ניכר, כך שיש לשער כל לחמניה בפני עצמה האם היא כשיעור או פחות מכך, אבל האוכל שני לחמניות ודאי אכל שיעור קביעות סעודה).

ואף האוכל פחות מהשיעור, אם הוא אוכל ביחד עם הלחמניה מאכלים אחרים, אזי אף הם מצטרפים לשיעור הד' ביצים, כפי שכתב המגן אברהם (סקי"ג, והביאו המשנ"ב בסקכ"ד).
כך, שאף האוכל לחמניה אחת אך יחד עימה הוא אוכל סלטים או ממרחים שונים, כל מה שיאכל מצטרף לשיעור וכמעט מן הנמנע שיתכן שכל אלו יחדיו לא יגיעו לשיעור קביעות סעודה, כך שוודאי שעליו לברך 'המוציא'.
ואף אם הוא עצמו לא אכל תוספות כלל, אם הוא שבע מארוחתו יש לחייבו מחמת כך שהרגילות לשבוע אף מלחמניה אחת עם תוספות, וממילא לא אמרינן 'בטלה דעתו' ונחשב לו ל'קביעות סעודה' (שם).

בנוסף על כך, אף באוכל לחמניה אחת בלבד לא נמלט מדין 'קביעות סעודה', מפני שאף הקובע סעודתו על לחמניה אחת נכנס ל'ספק ברכות', מפני שדבר מצוי הוא לראות אנשים שנוהגים לאכול לארוחת הבוקר לחמניה אחת בלבד שממולאת בממרחים וסלטים שונים, כך שיתכן שאכילה זו כבר נכנסת לגדר 'סעודה שדרך העולם לקבוע עליה'.
ואף אם ננקוט שאין אנשים שאוכלים 'ארוחה' כזאת, עדיין כשהאדם עצמו קבע על כך יש לדון, ועיין לעיל שהארכנו בזה טובא, שאף לבני ספרד יש מקום רב להחמיר היכן שהדרך לקבוע בפחות.

הסיבה הראשונה והמרכזית שבשלה יש לחייב פת זו בברכת המוציא, היא שפת זו מיועדת ללא ספק לשביעה ולא לקינוח ועל כן היא כלל אינה נכללת בגדר 'פת הבאה בכסנין', וכפי שנקט בפשיטות ה'בית יוסף' (סי' קס"ח):
"הילכך על כרחך לומר, דלאו במידי דמיקרי לחם תליא מילחא, אלא לא קבעו חכמים לברך 'המוציא' ושלש ברכות אפילו בכזית אלא בלחם שדרך בני אדם לקבוע עליו"

וכן הדבר פשוט בכל הפוסקים, שגדרי 'פת הבאה בכסנין' אינם 'סיבה' לפטור מברכת המזון, אלא 'סימן' על אלו לחמים אנשים קובעים סעודתם ועל אלו לא, כך שאם יבוא לפנינו לחם שהדבר פשוט שהרגילות לקבוע עליו סעודה ולאוכלו לשובע ולא לקינוח, אין לנו לדון כלל אם הוא בגדרי 'פת הבאה בכסנין' או לא, כי ברכתו היא ודאי 'המוציא'.

אמנם דעת יחידאה היא דעת ה'פרי מגדים' (יו"ד, פתיחה להלכות תערובות. או"ח סי' קס"ח במשבצ"ז סק"ו) שביאר פטור בת הבאה בכסנין מפני שאין עליה 'שם לחם', וילפינן לחם מחלה. 
אמנם אחר בקשת מחילה יש לדון בדבריו על גבי קרקע, אבל אטו 'לחם' כתיב בקרא, 'ושבעת' כתיב, ו'פת הבאה בכסנין' שקבע עליה סעודה נמי ושבעת אקרי, דהיינו, שבפירות וירקות אף על פי שקבע ודאי אין ברכתו המוציא, מפני שאינו סעיד כלל ולאו אורחא דאינשי בהכי, אבל באמת על היין היכא דקבע אילולא היו קובעין עליו בני אדם והוה אורחא דאינשי בהכי היה חייב בברכת המזון כדאמרי' בגמ' (לה:), ואם כן ודאי ש'פת הבאה בכסנין' חשיב 'סעיד' ואורחא דאינשי למיקבע עליה, על כן חייבת בברכת המזון, ואפילו נימא דאין שם לחם עליה. ובאופן אחר, שלא נקבעו בזה דיני 'לחם' אלא דיני 'פת'[footnoteRef:23]. ועוד, דלהלכה פסק השו"ע (יו"ד שכ"ט, ט) דאף פת שנילושה במי פירות חייבת בחלה, (ואף מאן דפליג עלי', איכא גווני דמודי עי' בפ"ת שם). [23:  אמנם קושיה זו יש ליישב.] 

ואף להתוס' בפסחים (לז: ד"ה דכו"ע) דתלו ברכת הפת בדין חלה, הביאור בדבריהם שכפי שבואר לעיל ודאי פת רגילה לא תיפטר מברכת 'המוציא' אף אם תיועד לקינוח, ועל כן אמרו דאם יש לזה דין 'פת' לעניין חלה, אז לא תיפטר מעולם מברכת 'המוציא', אך במאכלים המיועדים לקינוח ואף פטורים מחלה, יפטרו כדין 'פת הבאה בכסנין' אחר שאינם פת, וזה ברור. וכן נראה מוכח מדבריהם, ממה שתלו אח"כ ג"כ ב'תוריתא דנהמא', שתלו האם יש בו שם 'פת', ואינו דין מחלה.
ואף בעל הפרי מגדים עצמו בספרו 'ראש יוסף' (ברכות דף לח ע"א) נסתפק בסברא זו, ובא"א (סקט"ז) חלק עליה, ועל כן נראה דאין לחוש לספק דעת הפרי מגדים בדעת הרא"ש שאינה להלכה, וע"כ לא נקטתי בפנים לחוש להאי דעתא.

וכן מפורש ברבינו מנוח (פ"ג מברכות ה"ט):
"אבל מידי דאורחא דאינשי לאקבועי סעודתא עליה צריך לברוכי עליה המוציא אע"ג דלא אכיל מיניה אלא פורתא".
 
וכן נפסק להלכה בהרבה מהראשונים ובספרי הפוסקים דבמאכלים שעיקר יעודם הוא לקביעות סעודה ברכתם המוציא אף שהם 'פת הבאה בכסנין', וכן כתבו: האגור (סי' רט"ז) רבינו ישעיה (הביאו בשבה"ל סי' קנ"ט) שלטי גיבורים (לא. מדה"ר אות א') הב"ח (סק"ד) דרך החיים (בהגדת מעשה ניסים, דיני ברכת במ"מ דין ג') וכן פסק מרן השו"ע[footnoteRef:24] (סימן קס"ח סעי' י"ז, עיי"ש), ובעוד הרבה פוסקים. אמנם רק בשולחן ערוך הרב (ס"י) הביא להחמיר שהיכן שהוא עצמו לא קבע על כך סעודה, ירא שמים יחמיר לפטור זאת בתוך הסעודה, ואף הוא בסידורו השמיט חומרא זו. [24:  הדבר תלוי בדין 'פשטיד"א', עי' לקמן סימן ה' חלק א' ענ"א.] 

וכן נראה שפסק להלכה רבינו ה'משנה ברורה' (ביאוה"ל סימן קס"ח, ד"ה שכמעט):
ולפי זה העיסה שעושין בפורים וממלאין אותה בשומשמין, וכו'. ובפרט שלחם ההוא אין עשוי בזמננו לקנוח ולתענוג כמו שזכרו הראשונים בפת הבאה בכיסנין, רק לשבוע ולחם גמור הוא.

אמנם יש שהקשו, שאם אכן כל ברכת 'פת הבאה בכסנין' תלויה במטרת האכילה, אם כן מדוע נחלקו הראשונים בביאור 'פת הבאה בכסנין', שינקטו בפשיטות 'פת שנעשתה לקינוח'.
ועל זה יש לתרץ בב' אופנים:
1. אכן לא נחלקו ולא מידי, ורק נזקקו לביאור דברי הגמרא 'פת הבאה בכסנין', שזוהי הפת שהייתה נפוצה בימי האמוראים לקינוח סעודה ועל כן הגמרא נקטה בפת זו, והוא הדין לכל פת שנועדה לקינוח סעודה. ובאו הראשונים וביארו איזו היא הפת שעסקו בה חכמי הגמרא.
2. שהרי דבר פשוט הוא שאם יאפה אדם פת רגילה מקמח ומים, אך הוא ייעד את הפת לקינוח – לא תפטר הפת בכך מברכת המזון, שהרי פת גמורה היא ולאו כל כמיניה להפקיע אותה מדין 'פת', ורק בפת שמלכתחילה אין צורת אפייתה כשאר הלחמים, עליה יש לדון אם נכללת היא בהלכות 'פת', שזה תלוי במטרת פת זו אם לקינוח או לאכילה.
ועל כן ביארו הראשונים איזה מיני פת תלויים במטרת האפייה, ואלו דינם כפת גמורה בכל מקרה.

ומכל זה נדון לעניינו, דאותו מאפה המכונה 'לחמניית מזונות' אינו מיועד כלל לקינוח ולטעם, אלא לסעודה ולשובע ודינו כפת גמור.

ואף אם נימא דמה שנתבאר לעיל אינו נכון, שגם פת שקובעין עליה סעודה אין די בזה לחייב בברכת 'המוציא' עד שיאכל כשיעור, על כל פנים עתה יש לנו לדון האם לחמניה זו זכאית בכלל להיכלל בתואר 'פת הבאה בכסנין'.
הטענה שלחמניה זו היא 'פת הבאה בכסנין' נשענת על כך שלחמניה זו נילושת ב'מי פירות' ומשום כך דינה כ'פת הבאה בכסנין' לדעת הרמב"ם.

והנה אף בדעת הרמב"ם נסתפק ה'כסף משנה' בכונתו, האם צריך שה'מי פירות' יהיו הטעם העיקרי שבעיסה, או שמא די בכך שעיסה נילושה בהם וכבר יצאה היא מכלל 'לחם' ודינה כ'פת הבאה בכסנין'.
דהנה כתב הרמב"ם (פרק ג' מהל' ברכות ה"ט) וזה לשונו:
"עיסה שלשה בדבש או בשמן או בחלב, או שעירב בה מיני תבלין ואפאה, והיא הנקראת 'פת הבאה בכסנין' אף על פי שהוא פת מברך עליה בורא מיני מזונות"
והסתפקו הפוסקים בכוונתו שהרי פתח בכד וסיים בחבית, שמתחילה נקט בלשון שלשה בדבש וכו', שמזה משמע שלישת הפת כולה תהיה במי פירות, אך מאידך בסוף דבריו נקט "עירב" דהיינו שיוסיף תבלין כל דהוא, אף על פי שאינו 'רוב'.

ה'בית יוסף' פשט להלכה דדי ללוש את העיסה במי פירות אף אם הם הינם המרכיב העיקרי בטעמו בעיסה, וזה לשונו:
אבל כל שיש בה שום תערובת ממי פירות או מתבלין, וכו', והוא שיהיה טעם התערובת ניכר בעיסה, דומיא דעירב בה מיני תבלין שטעמם ניכר בעיסה, וזה נראה עיקר.
וכן פסק הוא בספרו ה'שולחן ערוך' (או"ח קס"ח סעי' ז'):
"והוא שיהיה טעם תערובת המי פירות או התבלין ניכר בעיסה"

ובדעת הרמב"ם ביאר, שבעינן "לשה" דומיא ד"עירב תבלין", כלומר שצריך שאף טעם הלישה תהיה ניכרת בפת כמו התבלין, אך לא יותר מכך.
כך שפשוט מדעת מרן 'המחבר' שאין צריך שה'מי פירות' יהיו עיקר, אלא שטעמם יהיה ניכר בעיסה.
וטעמו, שאין הדבר תלוי בתורת לחם כיצד נילושה העיסה, אלא די שמטרת הפת תהיה לקינוח בעלמא, כך שאף אם היא מתוקה מעט ברכתה 'מזונות' אף על פי שיש עליה דין 'לחם'.

אך רבינו הרמ"א רוח אחרת הייתה עימו, וכן כתב בספרו ה'דרכי משה':
(הרמ"א מוכיח מהמנהג לברך בשבת 'המוציא' על פת שנילושה בתבלין הרבה, ומוכיח ממה שנהגו כן,) "נראה דסבירא להו, דלא יצא מכלל לחם במה שעירב בו תבלין או שאר משקין מעט, אלא אם כן עיקר העיסה נילוש באותן דברים, ואפשר שגם דעת הרמב"ם כן, דלא כפי שפירש בית יוסף"
וכן כתב ב'מפה' על דברי השולחן ערוך:
ויש אומרים שזה נקרא פת גמור, אלא אם כן יש בהם הרבה תבלין או דבש, כמיני מתיקה שקוראין 'לקע"ך', שכמעט הדבש והתבלין הם עיקר, וכן נוהגים.
היינו, שהרמ"א חולק על דברי ה'בית יוסף', וסבירא ליה שאין די בכך שטעם המי פירות יהיה 'ניכר' בעיסה, אלא צריך שהוא יהיה ה'עיקר', ואף בדעת הרמב"ם יש לבאר כן (דהיינו, שטעם התבלין חזק כל כך עד שהוא עיקר בעיסה).

אמנם הרמ"א סתם דבריו ונקט לשון 'עיקר' ולא ביאר עיקר זה מהו. ובביאור דעת הרמ"א נחלקו הפוסקים,
וקודם אקדים מה שהועלה לעיל (סימן א' ענף ב'), שביאור דברי הרמ"א זה כדעת רש"י שפירש ש'פת הבאה בכסנין' היינו מיני מאפה שנילושים בתבלין הרבה ומאכלן מועט ומיועדות לקינוח, וזה גם כן דעת הרמ"א, עיין לעיל וכן דעת הגר"א להדיא בדבריו, ומלבד זאת ביארו האחרונים פירושים נוספים:
 
הדעה הראשונה מדברי ה'מגן אברהם' (ס"ק ט"ז) נראה שרצונו לבאר בדברי הרמ"א והרמב"ם ש'נילוש' היינו שנילוש רק במי פירות ללא מים כלל. ובביאור דבריו ומשא ומתן בהם, וכן דבריו בתירוצו הראשון, עיין הערה[footnoteRef:25]. [25:  המג"א הכריח מדברי הרמב"ם (פ"ו מהל' חמץ ומצה ה"ה) שאמר שמצה שנילושה במי פירות יוצאין בה בפסח, שדינה כלחם לכל דבר, וע"כ הקשה אמאי קאמר הכא שאינה לחם גמור אלא 'פת הבאה בכסנין'?
ותירץ, א. שהר"מ התם מי' לעניין מי פירות בלבד, ואילו הכא דעת הר"מ דבנילוש במי פירות דינה כמים וברכתו המוציא, ורק בדבש וחלב דינה כפה"ב.
ותירוצו השני, הוא האמור לעיל. שכוונת הרמב"ם בהל' חו"מ שנילושה אף במי פירות, ואילו הכי מיירי שנילושה רק במי פירות, ואכן הק' על השו"ע דנקט לשון 'ועירב' חלף לשון 'לשה' (והטעם ששינה השו"ע, עי' לעיל במה שהובא מהב"י והכס"מ) וסיים את תירוצו בלשון "ודברי הרמ"א עיקר", משמע שס"ל שאכן כוונת הרמ"א כן, דבעי' שכולה מי פירות וכפשטות לשון הרמב"ם.
ובמחילת כבוד תורתו הרמה, ח"ו לא באנו לחלוק אלא להעיר ולדון בקרקע, אך צדקו דברי הב"י דאע"פ שברכת 'המוציא' תלויה בקביעו"ס ולא בשם 'פת' כלל, וע"כ אין סתירה שברכתה מזונות ויוצאין בה יד"ח בפסח, אטו למאן דפי' כסנין נכסס, המצות שלנו שנכססות לא יחשבו מצות מש"ה? אלא להפך.
וכן הוכיחו האחרונים (השועה"ר והפרמ"ג) מטרוקנין, דאמרי' בגמ' ל"ח ע"א דברכתן במ"מ ויוצאין בהם יד"ח בפסח,
ויה"ר שה' יאיר עיני להבין דברי המג"א לאשורם.] 


והדעה השנייה הלוא היא דעת הב"ח (סק"ג) לבאר בדברי הרמ"א שהתבלין והדבש יהיו עיקר אף כלפי העיסה שהם יהיו רוב הפת, וכדעת כמה מגדולי אשכנז (ר' אלכסנדר כ"ץ, רבינו יצחק מדורא, והכי איתא ב'מכונות' למהרש"ל על השערי דורא ש"א סי' א' או"ז, בשם מו"ה ר' זעליקמאן בינג[footnoteRef:26]), אך הב"ח לא פסק כן להלכה אלא לספק, ועל כן מאפה שאין בו רוב תבלין על העיסה אין לאוכלו אלא בתוך הסעודה. [26:  אך קצת צ"ע, דליתא שם הכי אלא ג"כ לשון 'התבלין עיקר' ותו לא. ויותר מכך, דהתם דן בשערי דורא להתיר דובשנין שיש בהם תבלין של נכרים לפי שבטל בס', וע"ז העיר המהרש"ל דדובשנין של קלוני"א התבלין עיקר, ועל כן אין שם ביטול בס', ולא הוזכר כלל רוב ולא משמע כלל הכי (וכן לא יעלה על הדעת שבדובשנין יהיה רוב המאפה תבלין).
וכן מה שהביא מה'ליקוטים', גם שם אפשר לפרש כדעת הט"ז, שהרי לא נקטו לשון רוב ומיעוט, ובנקל ניתן לפרש כוונתם דכיון דאין בפת 'הרבה' תבלין כבר לא ניכר טעם התבלין, וכדעת הט"ז.
ואחר ראיתי שהקשה כן בשו"ת בית אפרים (או"ח, סי' י"א– י"ב)] 


אך חתנו הט"ז (סוס"ק ז') חלק על דבריו, וכתב דדברי יחיד הם ואין לחוש להם, אלא די בכך שיהיה בדבש רוב על פני המים שבעיסה. (אמנם הט"ז כלל לא סבירא ליה מהאי סברא ד'רוב' ו'מיעוט', כמו שיובא לקמן).
ובשו"ת 'פנים מאירות' הביא דברי הט"ז שאמר שזוהי דעת יחיד שאין לחוש לה, והשיג על דבריו "שאין זו דעת יחיד וכמה גדולים הסכימו על זה" ועיין היטב בדבריו שהוכיח כן מרבינו תם וכמה ראשונים.

והדרך השלישית לבאר דברי הרמ"א, היא דעת השל"ה (שער האותיות, אות ק' כלל ב' או"ב בהגה"ה) שגם כן ביאר דברי הרמ"א על דרך הרוב, אך לא כדעת הב"ח שצריך רוב העיסה, אלא די בכך שרוב המשקין שעימם לשים את העיסה יהיו מי פירות, כלומר: שיהיו בעיסה יותר מי פירות או דבש וחלב וכדו' לעומת המים שבעיסה[footnoteRef:27]. [27:  אמנם לכאורה גם בדעתו 'רוב' אין הכונה 51 אחוז, אלא שזה עיקר המשקין שבעיסה, וכן נראה מלשונו וכן פשוט מסברא.
ויל"ע ג"כ בדבריו דאח"כ הביא להחמיר ג"כ בשמאל"ץ קוכ"ן, ששם אין כלל רוב שומן, ואין נראה מלשונו שכוונתו להחמיר כב"ח (וכמו שכתב שאין להחמיר בפורים קרעפלי"ך), אלא שזה דעתו בביאור הרמ"א דבעינן טעם ניכר, ולא בא אלא לאפוקי מהב"ח והמג"א, וצ"ע.] 

כדרך זו נקטו הרבה אחרונים, ובראשם ה'שולחן ערוך הרב' (סעי' י"א. אך בדעתו עי' בהערה[footnoteRef:28]), אך הוא עצמו (סדר ברכות הנהנין, פ"ב ה"ט) כתב שבעל נפש יחשוש לדעת הב"ח, וכן בדבריו משמע קצת דכל זה הוא בתנאי שמחמת ה'מי פירות' לא יהיה דרך האנשים לקבוע על כך סעודה. [28:  וקצת יל"ע בדעתו, דהנה הרבה ממחברי זמנינו נקטו שדעתו כהשל"ה, וכן בלשונו נקט בפשיטות דבעינן תבלין או מי פירות יותר ממים, אך בקו"א ציין בזה שמקו"ט בט"ז, והט"ז גופי' דלס"ל כן אלא דאזלי' בתר הטעם (אך יתכן דכוונתו רק לאפוקי מהב"ח, וצ"ע), ועוד שבסדר ברכות הנהנין שלו (פ"ב ה"ז) לא נקט תבלין יותר ממים, אלא רק שצריך תבלין בשיעור שמחמת טעמו אין הדרך לקבוע עליו סעודה שזהו להדיא כט"ז, וצ"ע. ] 


הדרך הרביעית שהיא דרך המלך, היא דעת הט"ז (סק"ז) שביאר ש'עיקר' ו'טפל' אין הכוונה כלל ב'כמות' כי אם ב'איכות', דהיינו שאזלינן בזה אחר עיקר הטעם, שהטעם המרכזי של העיסה הוא הקובע (בהגדרה גסה: מה שמרגישים על ה'ביס הראשון'), וזה לשונו הזהב (סק"ז):
שכמעט הדבש והתבלין הם עיקר – דהיינו מצד הטעם שיותר נרגש טעם הדבש והתבלין מטעם העיסה[footnoteRef:29]. [29:  אמנם בהמשך דבריו כתב: "ופשוט הוא שאם יש בה הרבה דבש ומיעוט מים, כולי עלמא מודים דהוה כסנין, וכן אם נילוש בחלב ומיעוט מים" וצ"ע אם כונתו להוסיף על דבריו הראשונים שאם יש רוב ניכר בכמות אי"צ רוב באיכות, או שהוא מקדים לדבריו שאח"כ לחלוק על הב"ח.] 

וכן פסק מורנו ה'משנה ברורה' (ס"ק ל"ג, ובביאוה"ל שם) שצריך שיהיה טעם המתיקות ניכר יותר מטעם העיסה, כדעת הט"ז בביאור הרמ"א. (בספר 'אורחות רבינו' הביא (עמ' ע"ט) בשם מרן החזו"א זצ"ל, שהשיעור בזה שיהיה טעם טעים שמתענגים על זה ואוכלים לתענוג).

דרך נוספת היא דרכו של ה'ערוך השולחן' (ס"ק כ"ב) שהדבר תלוי במראה הפת, אם ניכר בה שנילושה במי פירות שאז דינה כ'פת הבאה בכסנין', או שמראה הפת כפת רגילה שאז ברכתה 'המוציא', וביאר כן הן בדעת הרמ"א והן בדעת השו"ע, (ומה שהשיג הרמ"א על השו"ע ביאר, שהרמ"א הבין בדברי ה'מחבר' שכוונתו לניכר בטעם, אך האמת שאף מרן הב"י כוונתו לניכר במראה) וכדבריו נקטו כמה אחרונים.
וקצת יש לבאר בדעתו, דהניחא בפת שיש בה תבלין שייך ניכר כל כך, אך בפת שנילושה במי פירות כמעט בלתי אפשרי להכיר בכך על ידי הראייה בלבד.

וזאת תורת העולה:
א. דעת ה'בית יוסף', שנילוש היינו שלש העיסה אף במי פירות, וטעמם ניכר בעיסה. 
ב. דעת הרמ"א, שנילוש היינו שטעם המיני מתיקה הוא ה'עיקר'. 
ג. דעת הב"ח, (שביאר שאף הרמ"א ס"ל כן) שרוב העיסה תהיה ממיני מתיקה. 
ד. דעת הערוך השולחן, (שביאר כן אף ב'בית יוסף' וברמ"א) שיהיה ניכר במראה העיסה שנילוש במיני מתיקה.

בנוסף, בדעת הרמ"א נחלקו האחרונים מה כוונתו 'עיקר' הפת, (מלבד הב"ח והערוה"ש שהובאו כבר): 
א. דעת השל"ה דהיינו שרוב המים שהעיסה נילושת בהם יהיו ממי פירות. 
ב. דעת הט"ז שעיקר הטעם שבעיסה יהיה ממי פירות, וכן פסק המשנ"ב. 
ג. דעת המג"א שכל המים שנילושת בהם העיסה יהיו ממי פירות.
ד. ודעת הגר"א שהרמ"א סבר כרש"י, ש'פת הבאה בכסנין' היינו פת שנעשית לקינוח. (ואינו בהכרח סותר לפירושים האחרים).
וקובע ברכה לעצמו, דעת הרב הגדול, עוז ומגדול, המהרש"ם ז"ל, ויבואר בסמוך.

נוסף על הדעות שהובאו עד כה, כתב המהרש"ם בספרו 'דעת תורה', זה לשונו:
ומה שכתב ב'שולחן ערוך' דהוא שיהיה טעם תערובת המי פירות או התבלין ניכר בעיסה, נראה לי דהיינו אם הוי רוב מים, אבל ברוב מי פירות אין צריך שיורגש בהעיסה טעם המי פירות.

ומלשונו ברור, שכל מה שנזקקים להרגשת הטעם הוא רק כשהמים הם הרוב בעיסה, אך אם העיסה נילושה במי פירות אין צורך כלל בטעם. ועל דבריו קבעו להם יתד במקום נאמן הרבה מהמצדדים להקל ולברך 'מזונות' על מיני מאפה שנילושו במי פירות הנפוצים היום, ואף על פי שאין טעמם ניכר כל כך.
אך עתה יש לנו לדון בדבריו הרבה.
(יש להעיר, שרבים מדברים אלו שייכים גם לדעת הערוך השולחן שהולכים אחרי המראה ולא אחר הטעם, אך כיון שאין וכמעט שנסמכו על דבריו להלכה, לא ראיתי צורך להעיר לשוא)

ראשית, אף אם אכן דעת המהרש"ם כן, אל אף גדלותו הרמה סוף סוף אם חלוקים עליו חבריו אזי יחיד ורבים הלכה כרבים, ואין קובעים הלכה כדבריו.
ראשית, דעת הב"ח ודאי לא אתי כן, שהוא סבור שצריך רוב בעיסה ולא די ברוב המים, ואף המהרש"ם גופא העתיקו ואת ה'פנים מאירות' שהצדיקו, ונראה מדבריו שחשש להחמיר לשיטתם. 
וכן לדעת המג"א שהובא לעיל, שסבר שלרמב"ם צריך כולו מי פירות, ואין די ברובו.

וכן איתא להדיא דלא כהמהרש"ם בהרבה פוסקים, והכי איתא באליה רבה (סקי"ד) וזה לשונו:
אבל פת שנילש בחלב ואין בו מים כלל כי אם חלב ממש, וטעם החלב ניכר יפה לכולא עלמא דין 'פת הבא בכסנין' יש לה.
והדבר יוצא מפורש שאף על פי שנילוש בחלב בלבד, על כל פנים בעינן שיהיה טעם החלב ניכר יפה.
והכי איתא בהרבה מאוד אחרונים, ודי בהזכרת שמם: החמד משה (סוס"ק ה') הנזירות שמשון (על דברי הט"ז סק"ז) והט"ז והמשנה ברורה שהובא דבריהם לעיל דאזלינן אחר הטעם, וכן יש להוכיח מינה דכל הפוסקים השמיטו דין זה.

ובכלל יש לעיין, אם המהרש"ם קאי אף לרמ"א, או שכל דבריו נסובים על דברי ה'שולחן ערוך', שהרי לכאורה נראה מוכח מפשיטות לשונו שהוא מיירי רק לדעת השולחן ערוך, הן מזה שפתח "ומה שכתב בשולחן ערוך" והן ממה שהוכיח דבריו מה'בית יוסף' ומביאורו ברמב"ם בלבד, ולא על פי סברת וביאור ה'דרכי משה', וכן ממה שהביא דברי הב"ח לחומרא כפי שהבאנו לעיל, מכל אלו נראה שדבריו נסובים על דברי ה'שולחן ערוך' בלבד.
וכן נכון הדבר מסברא כפי שיבואר לקמן בסברת המהרש"ם.

ואם כן כלל אין לבני אשכנז להקל על פי דעת המהרש"ם, שהרי הוא ביאר זאת בדעת מרן המחבר, אבל בני אשכנז יוצאים ביד רמ"א וקבלו פסקיו, ואין להם להקל כנגדו.

ועוד יש לנו לדקדק, מה טעם המהרש"ם ומה הסברא בדבריו.
הנה ראיתי לאחד מחשובי מחברי זמנינו, שביאר דברי המהרש"ם שסבירא ליה שכיון שרובו מי פירות, ודאי טעמם ניכר ושוב אין לנו לחשוש אם יש בהם טעם מתיקה או לא[footnoteRef:30]. [30:  לדבריו נראה פשוט דהיינו אלי' דהשו"ע, ואכמ"ל. (אחר מצאתי שכסברא זו כ' ג"כ השבט הלוי, וצ"ע)] 


ואבקש לדון לפני על גבי הקרקע, מה סברא היא זו. ראשית, הלא הפת לפנינו לטעום, ומה שייך 'מסתמא יש בה טעם' שלמי יש נאמנות אם לא לפי האדם לקבוע אם יש בזה טעם או לא[footnoteRef:31]. ותו, אם אכן נבדוק ונראה שאין בפת טעם מי פירות, אזי ברכתה המוציא?.  [31:  וכדאשכחן גבי בשר וחלב, דנניחו לפני הקפילא וליטעום.] 

מלבד שדבר זה אינו כלל בסברא, שהרי בעינן שיהיה בו טעם מתיקה עד כדי שדרך בני אדם לקבוע עליו לקינוח, ולא רק 'יש בו טעם' בעלמא, ולא גרע מפת שיש בה מעט צימוקים שכתבו הפוסקים שודאי דינה כלחם גמור.
דהנה המהרש"ם נימוקו עימו, "דהכי משמע ב'בית יוסף'".
ולכאורה כוונתו, שהרי נתקשה ה'בית יוסף' בדברי הרמב"ם האם מיירי דווקא ב"לשה" דהיינו כולה, או שדי ב"עירב", ופשט שאכן די בעירב, אך שיהיה בו טעם ניכר של המיני מתיקה.

ועל זה הוסיף המהרש"ם, דסוף סוף היכא שהעיסה נילושה ברוב 'מי פירות' אז אף המים בטלים להם, ונחשב כאילו לשה כולה במי פירות ואז תיפוק לה מדין 'לשה', אף על פי שאינה בתורת 'עירב תבלין' שהרי אין טעמה ניכר, סוף כל סוף כשלשה כולה אין אנו נזקקין לסברת 'עירב תבלין'.

אך אחר בקשת המחילה, אלו הדברים אמורים רק בהוה אמינא של דברי ה'בית יוסף', אך למסקנת דבריו אין ב'לשה' כלל דין עצמי של 'פת הבאה בכסנין' ואפילו לשה כולה, אלא אף 'נילוש' סברתו הוא מחמת שניכרת מתיקות המי פירות כדין 'עירב תבלין'.
והנה הם דברי הבית יוסף במלואם על אף האריכות, וישפוט המעיין. וזה לשונו:
והרמב"ם כתב בפרק ג' מהלכות ברכות, שהיא עיסה שנילושה בדבש או בשמן או בחלב או שעירב בה מיני חבלין ואפאה. והיה נראה לומר דהיינו דוקא בשלא נתן מים אלא מעט, אבל אם נתן בה מים הרבה, אף על גב שנתן בה גם כן שאר משקין, כיון דמיעוטא נינהו בטלים הם לגבי המים ויש לאותה עיסה דין פת גמור לכל דבר. והכי דק לישניה שכתב שנילושה בדבש וכו' דאם לא כן הוה ליה למימר עיסה שנתן לתוכה דבש וכו'.
ואמת שבשלב זה, צדקו דברי המהרש"ם שבלשה במי פירות כולה או רובה (שהרי כתב בפירוש ששייך בכגון זה 'ביטול ברוב') הרי היא 'פת הבאה בכסנין' לכל דבר.
אבל הבית יוסף ממשיך בדבריו,
אלא דממה שכתב או שעירב בה מיני תבלין איכא למידק איפכא, דהא תערובת תבלין דבר מועט הוא ואפילו הכי מוציאו מתורת לחם לענין המוציא. ותדע דהא עיסה שנילושה במי פירות תנן דחייבת בחלה ואפילו הכי אינו מברך עליה המוציא כל שלא קבע עליה.
הילכך על כרחך לומר דלאו במידי דמיקרי לחם תליא מילתא אלא לא קבעו חכמים לברך המוציא ושלש ברכות אפילו בכזית אלא בלחם שדרך בני אדם לקבוע עליו, דהיינו עיסה שנילושה במים לבד בלי שום תערובת, אבל כל שיש בה שום תערובת ממי פירות או מתבלין, כיון שאין דרך בני אדם לקבוע סעודתן עליו לא חייבוהו לברך המוציא ושלש ברכות, אלא אם כן אכל שיעור שדרך בני אדם לקבוע עליו, והוא שיהיה טעם התערובת ניכר בעיסה דומיא דעירב בה מיני חבלין שטעמם ניכר בעיסה וזה נראה עיקר. (ולישנא דנילושה דנקט הרמב"ם[footnoteRef:32]). עד כאן אריכות לשונו. [32:  דברים אלו ליתא בכס"מ, ועי' בהגהות שבדפוס וילנא.] 


והנה דברי ה'בית יוסף' ברורים למעיין, שחזר בו לגמרי מכל דבריו הראשונים שהדבר תלוי במרכיבי העיסה, ותלה הכל בטעם העיסה (רק שצריך שלא תהיה כשאר מיני פת, כפי שכבר בואר), ושוב אין מקום לדיוקים הראשונים בדברי הרמב"ם וממילא לא לחידוש המהרש"ם.
וכוונת המהרש"ם נעלמה מעיני, אשרי אשר ישיג אמיתות תורתו ויצדיק הצדיק.

ואולי היה אפשר לפרש דעתו כדעת ה'פרי מגדים' שכיון שאין שם 'פת' עליו שהרי אין בה מים, שוב לא שייך בה כלל דיני 'לחם' ואין ברכתה 'המוציא לחם', וזה פשוט.
אך קשים הדברים להולמם, אין מחמת ששיטה זו דחויה היא כפי שבואר לעיל, ואין מחמת שהמהרש"ם תלה עצמו באילן גדול רבינו הבית יוסף דכתב בפירוש "דלאו במידי דמיקרי לחם תליא מילתא", ועוד שאף אם נימא הכי, סוף סוף להלכה נפסק דאף פת שנילושת במי פירות חייבת בחלה ושם 'לחם' עליה.
ומכל זה נראה שאין לסמוך כלל דברי על דברי המהרש"ם עד אשר יקיצו וירננו שוכני עפר ויבאר לנו עמקות דבריו, אך לעת עתה אין לנו אלא מה שעינינו רואות ואין לסמוך על דבריו להלכה.

ועוד יש שרצו לומר, דאמנם דברי המהרש"ם דחויים הם אך נדחו רק ב'רוב מי פירות', אך אם נילוש כולו במי פירות ללא מים כלל, אזי אין נזקקין לטעם הפת.
ואני סבור שכלל אין להשיב על דבריהם, שקשים הם לסברא ואף אחד מהפוסקים לא נסמך על סברא זו, שכדי שלא יאמרו 'בכך אתה פוטרנו', יש להשיב כנגדם, שכל האמור לעיל בדעת המהרש"ם שייך גם כן כאן בלא שינוי, ומשם תקחנו.
ועוד, שמהרבה פוסקים משמע (וכן איתא בבית יוסף בפירוש) דכיון שרובו מי פירות אז אף המים בטלים ברוב, כך שאין חילוק כלל בין 'רובו' ל'כולו', ואין בדבריהם שינוי מהמהרש"ם כלל.

והפירות העולים מכל זה בס"ד, דנראה דדעת המהרש"ם היא רק אליבא דהשולחן ערוך, אבל אליבא דהרמ"א ודאי דבעינן 'טעם' בכל גוונא, וגם אליבא דהשו"ע לא עמדו חבריו על סוף דעתו ואין הלכה כמותו[footnoteRef:33]. [33:  אחר הדברים האלו, מצאתי בשו"ת 'שבט הלוי' (ח"ח סי' ל"ב) וזה לשונו:
מיהו מש"כ הגאון מהרש"ם דברוב לא בעינן הכרת טעם מילתא בטעמא היא, דהא בב"י כ' סבת הבדל בין ברכת המוציא לברכת בורא מיני מזונות לא משום דנקרא לחם או לא, אלא שתולה בלחם שדרך לקבוע עליו סעודה, ופשוט דאם יש רוב מי פירות הוא כבר בגדר לחם שאין קובעין עליו. ובאמת כל הענין לא שכיח שיהי' רוב תבלין ומי פירות ולא יהי' ניכר כלל בטעם.
עכ"ל וצ"ב מנ"ל הא 'שפשוט שאין קובעין עליו'. וגם לדבריו נראה פשוט שאם אכן יקבעו עליו סעודה ברכתו 'המוציא' ופשוט, (וממש"כ 'ולא יהא ניכר כלל' משמע שדבריו אמורין רק אלי' דהשו"ע וכנ"ל).
ואחר ראיתי שרבים ממצדדי ברכת 'מזונות' והמסתמכים על המהרש"ם מצטטים תשובה זו כחרב גאוותם, ואת אשר לטובתם משמיעים, ולהפך אינם משמיעים, מה שכתב בשבה"ל בפירוש בתשובה אחרת (חי"א סי' מ"ז) שלא כן:
ומש"כ הגאון מהרש"ם שם דברוב לא בעינן עוד טעם, הרואה יראה דכתב זה בשיטת הב"י ודעתו דלהב"י בעינן נו"ט רק במיעוט ולא רוב וכמש"כ כ' בקונטרסו הבהיר, וגם לו שלא יהא דעתו כן מכ"מ חולק לפ"ז על הט"ז ושאר פוסקים דבעינן תרתי רוב וטעם נרגש.
ואחר ראיתי שמביאים להוכיח משו"ת להורות נתן (ח"ז סי' ט') שדן בנידו"ד, ורצה להוכיח ממה שנקטו הפסקים 'חלב', ועינינו הרואות דחלב אין טעמו ניכר כ"כ (וצ"ע, דשמא בימים קדמונים שהיו אוכלים החלב עם השומן היה ניכר טעמו הרבה) ומזה רצה להוכיח שלא בעינן טעם ניכר כ"כ, אך גם הם 'שכחו' להזכיר שרנ"ג פסק באותה תשובה שלא כדיוק זה, מכח דברי הנזירות שמשון, ואכמ"ל, בכל טענותיהם, כפי שכ' בשבה"ל הנ"ל:
גם בענין מי פירות המעורבים מבקשים קולות מקולות שונות, עד שלחם גמור כאלו מתהפך לפת כיסנין, והלב יודע שתחבולות האלו לא ישנו כלום מאמיתת ההלכה. ודפח"ח.] 

ועתה נביא עלי ספר, סיכום נחרץ בהלכות הלחמניות המכונות 'לחמניות מזונות', על פי המבואר לעיל.
שהנה נראה בעליל שברכתה 'המוציא', שהרי:

ולא מבעיא לאוכלים יותר משיעור 'קביעות סעודה', שבזה לכולא עלמא מתחייבים האוכלים בברכת 'המוציא', ואפילו ראש המתירים, גאב"ד העדה החרדית ר' מאיר ברנדסדופר זצ"ל, הורה ל'ועד הכשרות' של הבד"ץ כן, וזה לשונו (שו"ת קנה בושם, ח"ג סי' ט', לר' נפתלי הלברשטם יו"ר 'ועד הכשרות'):
ואשר על כן נלע"ד, דמן הראוי להודיע בשער בת רבים ולהכניס מודעה זו במדריך הכשרות, דבכל כגון דא יש להזהר לאכול מהמיני מזונות פחות מכשיעור שלשה ביצים דהיינו פחות ממאה ושלשים וחמש גרם, דאז לכו"ע אין בזה חיוב המוציא וברכת המזון ולא לעבור על המידה כדי שלא להכנס בבית הספק.
שיעור זה של 135 גר', הינו המשקל הממוצע של לחמניה ושליש, ולעיתים אף משקלה של לחמניה בודדת מגיע לשיעור זה!
ואף לבני אשכנז שנקטו השיעור של 200 סמ"ק (כשתי לחמניות[footnoteRef:34]) זה מפני שנקטו השיעור לקולא, כי קבעו לעיקר כדעת אדונינו הגר"א, שהשיעור של קביעות סעודה הוא כשיעור 'אכילת בוקר וערב', והאוכלים לחמניה זו גופא לסעודת ערב ובוקר וטוענים שלא אכלו כשיעור, סותרים עצמם מיניה וביה, שקר ענו בנפשם. [34:  הוארך בזה לעיל סי' ג' ענף א'.] 


[bookmark: _Toc187788022][bookmark: _Toc190466526]אף בלי השיעור.
ואף המעטים האוכלים שלא כשיעור קביעות סעודה, יש לחייבם בשופי בברכת 'המוציא', מאחר שדרך האנשים לאכול פת זו לסעודה ולא לקינוח, נקבע דינה כפת לכל מילי, וחזר הדין של האוכל פת גמורה שהאוכלה ואפילו פחות מכזית מברך עליה 'המוציא'.
ודין זה מוכח בדברי ה'בית יוסף' והרבה פוסקים, וכן פסק ה'משנה ברורה' כפי שהארכנו בפנים.
ועוד, שהשיעור בימינו נשתנה, וכעת הוא הרבה פחות מד' ביצים וכפי שנתבאר בפנים באורך.

[bookmark: _Toc187788023][bookmark: _Toc190466527]אינה 'פת הבאה בכסנין'.
ואף כשאוכל שלא כשיעור לחולקים על דעת ה'משנה ברורה', ב'לחמניות מזונות' נשתנה הדין לגריעותא, יותר מאשר שאר מיני 'פת הבאה בכסנין'.
1. החיסרון הראשון, באותם לחמניות שנילושות במי צימוקים או במים בעלמא שיש בהם רושם טעם, שדינם כפת גמורה, כפי שהארכנו בפנים[footnoteRef:35]. [35:  בנספח ב'.] 

2. ואף בלחמניות שנילושו ב'מי פירות' כדין, ברוב המקרים אין ברכתה 'מזונות', מפני שאינה מתוקה דיה, בפרט לדעת הרמ"א כפי שביאר הט"ז בדעתו שבעינן שיהיה טעם ה'מי פירות' ניכר יותר מטעם העיסה, ואפילו לדעת ה'בית יוסף' יש ששיערו שאינה מתוקה דיה, והארכנו בכך בפנים.
ומה שנסמכו על המהרשד"ם, טעות היא בידם, א. דאף הוא לא אמר דבריו אלא ל'בית יוסף', ב. דשיטתו דחויה היא.

ומלבד כל אלו, נכון לחוש לדעת כל חכמי אשכנז הראשונים, שסברו שפת שנילושה במי פירות דינה כפת גמורה, וכפי שהארכנו בפנים בשם ספר 'אבן העוזר'.

[bookmark: _Toc187788024][bookmark: _Toc189086689][bookmark: _Toc190466528]ענף ב' - הלכה למעשה.

וזאת תורת העולה לדינא:
א. אכל לחמניה אחת ולא קבע סעודתו עליה, לכאורה יברך 'המוציא', והמברך 'מזונות' אין מוחים בידו, והמדקדקים יטלו ידיהם על פת אחר ויכונו בשעת הברכה לפטור אף את הלחמניה[footnoteRef:36] (ויראו לאכול כזית מהפת הרגילה). [36:  הטעם בואר בפנים.] 

ב. אכל לחמניה אחת וקבע עליה, או שתי לחמניות אף שלא קבע: ברכתו המוציא ללא כל פקפוק, והמברך 'מזונות' ממחין בידו.
ג. ומה שנוהגים רבים מהציבור, ואף מעדת היראים, לאכול סעודות שלמות מלחמניות אלו בלא נטילת ידיים וברכת המזון, טעות היא בידם, וה' הטוב יכפר בעדם, והוא רחום יכפר עוון, ונסלח לכל עדת בני ישראל ולגר הגר בתוכם, כי לכל העם בשגגה.

ודבר בעיתו מה טוב, לשנות ולשלש כאן דברי מרן ה'שבט הלוי' (חי"א, סי מ"ח או"ד):
[bookmark: _Toc187788025]"גם בענין מי פירות המעורבים מבקשים קולות מקולות שונות, עד שלחם גמור כאלו מתהפך לפת כיסנין, והלב יודע שתחבולות האלו לא ישנו כלום מאמיתת ההלכה"[footnoteRef:37]. [37:  ולבל יחסר המזג, אביא כאן בקצרה את כל צירופי הפסקים הדרושים כדי להכריע שברכת לחמניה זאת היא מזונות.
בעינן למימר דלא כדעת הפוסקים ובפרט חכמי אשכנז שכתבו ש'נילוש' אינו בכלל 'פת הבאה בכסנין', וכפי שהוכיח האבהע"ז, וכ' שאילו היה רואה הב"י דבריהם אפשר שלא היה פוסק נגד דעתם, ובפרט אנו בני אשכנז יש לנו לחוש לזה.
ומלבד מה שכתבו רעק"א והגר"ז שיר"ש יחמיר בכל 'נילוש' שלא לאוכלו אלא בתוך הסעודה.
ובעינן למימר דלא כהב"ח שבעינן רוב מתיקה במאפה, ודלא כמג"א דבעי' כולו נילוש במי פירות.
ובעינן למימר דלא כהט"ז והמשנ"ב דבעינן טעם ניכר כ"כ.
ובעינן למימר דלא כפשטות הפוסקים שברגילות לקבוע אין דינו כ'פת הבאה בכסנין'.
ובעינן למימר דלא כפוסקים שהיכא ששבע הוא יש לו לחשוש לברכהמ"ז מדאורי'.
ובעינן למימר דלא כהפוסקים דאזלי' אחר מנהג העולם, ובזמנינו שיעור אכילתם פחת.

ולב מי לא יחוש לכל אלו, ויסמוך על כולא האי ואולי, וימנע מנט"י וברכות, וכל זה בשביל לחסוך כמה דקות.] 





[bookmark: _Toc189086690][bookmark: _Toc190466529]סימן ה' – מאכלים נוספים.

[bookmark: _Toc189086691][bookmark: _Toc190466530]מבוא.

בנוסף על האמור לעיל בעניין ה'לחמניות מזונות', ישנם מאכלים נוספים שהם 'פת הבאה בכסנין' העשויים לשביעה ולארוחות קבע.
מהבולטים שבהם הם ה'פיצה' וה'בורקס' ('בורקס' היינו הבורקסים הגדולים העשויים לשביעה, ולא הקטנים העשויים לקינוח), למרות ההקבלה, מדובר בשתי סוגיות שונות במהותן, ואף בעצם ה'פת הבאה בכסנין' הם שונות כש'בורקס' הוא 'ממולא' ואילו ה'פיצה' היא נילוש.
אבל הצד השווה שבהן, שהינם מאכלים נפוצים המיועדים אף לקבוע סעודה, וברכתן עליך.

[bookmark: _Toc190466531]'בורקס'.
הבורקס הוא מאכל נפוץ, שהוא מאפה העשוי ממיני בצקים שונים על הרוב 'בצק עלים' או 'פילו', שהם בצקים הנעשים בצורה של שכבות כששומנים (על הרוב, 'מרגרינה') נמצאים בין שכבה לשכבה, והשכבה עצמה דקה ופריכה, כשהבצק ממולא על הרוב ב'פירה' תפו"א או ב'נקניק' וכדומה, ובבורקסים החלביים בגבינה.
בנוסף למיני הבורקסים הללו, ישנם מיני בורקסים נוספים הממולאים במילואים שונים ומשונים, החל מירקות ורסק עגבניות וכלה בשוקולד, אך מהבחינה ההלכתית יש בפנינו רק שתי הבחנות בין מיני הבורקסים השונים, בבחינת 'שתים שהם ארבע'. 
ההבדל הוא בין מיני בורקסים המיועדים לקינוח בעלמא, לבין הבורקסים שהם מיועדים לארוחות צהרים ושמחות וכדומה, שמטרת העיקרית היא לשובע.
ההבדלה נעשית הן מצד המילוי - בין בורקסים הממולאים בנקניק גבינה ושאר ירקות, לבין הבורקסים הממולאים בשוקולד ומיני מגדים.
הבדלה נוספת היא בין הבורקסים הגדולים לבין האלו הקטנים יותר, שגם בהם ההבחנה דומה.

[bookmark: _Toc190466532]'פיצה'.
המאכל השני הוא ה'פיצה', בצק שטוח המרודד בצורה עגולה על הרוב, ועליו רסק עגבניות ותבלינים ועליהם גבינה, גם במאכל זה ישנם שינויים רבים בין כל מיני הפיצות השונות, וזוהי הצורה הרגילה.
ההבחנה המרכזית במאכל זה, היא בין פיצה שבצקה נילוש בחלב לאלו הנילושות במים בלבד.

[bookmark: _Toc190466533]חלק א' – בורקס.

[bookmark: _Toc189086692][bookmark: _Toc190466534]ענף א' – 'פשטיד"א'.

המאכל הראשון שיש לדון בו הוא ה'בורקס', האם דינו הוא כ'פת הבאה בכסנין' או לאו, והיה לשני ראשים, הן מצד המילוי שבהם והן מצד הבצק שממנו עשו את הבצק.
 
רבינו ישעיה מביא בפסקיו (פסקי הרי"ד ברכות לז:) את דין 'כל שיש בו מינן דגן', דהיינו ש'מעשה קדירה' הכולל בתוכו ממיני דגן ומאכלים אחרים, אף אם המיני דגן אינם הרוב ברכת המאכל היא 'בורא מיני מזונות' משום שה' מיני דגן הם מזון חשוב, ועל כן הם נחשבים לעיקר התבשיל. ומדין זה לומד רבינו ישעיה:
"מהכי שמעינן דמלייתות הנאפות בתנור מבשר או מדגים או מגבינה, אף על גב דבשר ודגים וגבינה עיקר, מברכין עליהו המוציא להם מן הארץ, דבתר המשת המינין אזלינז ולא בשר ודגים וגבינה דחשיבי לאינשי"
דהיינו, דגם 'מולייתות' שהם מאפים הממולאים במאכלים אחרים (המכונים ג"כ 'פשטיד"א'), אף שעיקר כוונת הסועד היא למילוי, מכיוון שהמאפה הוא מחמשת מיני דגן אז הוא חשוב והברכה נגררת אחריו, וממילא ברכת ה'מולייתות' היא המוציא.

כדעתו כתבו אף בספר האגור (סי' רט"ז) התניא (סי' כ"ח, ועייב"ז לקמן) והשבלי הלקט (סי' קנ"ט) והביאם הבית יוסף (בסוס"י קס"ח) וכן פסק בשולחן ערוך (סי' קס"ח סעי' י"ז).

והנה הרב נתחבטו רבותינו הפוסקים, דהא דעת הרבה מהראשונים (ר"ח בפירוש ברכות מב ע"א. הרשב"א בחידושים מא ע"ב. הטור בסי' קס"ח ועי' בספר הערוך בערך כס, ועי' באבהע"ז שכ"ד חכמי אשכנז) ש'פת הבאה בכסנין' היינו פת העשויה כעין 'כיסים' הממולאת במאכלים שונים שברכת פת זו היא 'מזונות', ואם כן אמאי ב'פשטיד"א' פסק רבינו ישעיה שברכתה המוציא, דעל אף דהמאפה אינו בטל לגבי המילוי ודינה כפת, סוף סוף זוהי 'פת הבאה בכסנין' שברכת המזונות.

[bookmark: _Toc190466535]דעת ה'תניא'.
ובספר התניא הרגיש בקושיא זו, ולאחר שהביא את דברי רבינו ישעיה כתב:
"ומסתברא דוקא אם קבע סעודתו עליהן, אבל אם לא קבע סעודתו עליהן מברכים עליהן בורא מיני מזונות"
וכדבריו כתב הט"ז (סק"כ) ועוד אחרונים, ויסודם בהררי קודש בספר ה'תניא רבתי'.

אמנם מסתימת כל הראשונים שהובאו לעיל שהביאו דברי רבינו ישעיה, וכן מדברי נכדו הריא"ז (פסקי ברכות, פ"ו אוי"ג, והביאו בשלטה"ג דף ל. מדה"ר, או"א) מוכח להדיא שכוונתם בכל גוונא אף שלא אכל כשיעור קביעות סעודה, ואפילו הכי אין דין המולייתות כ'פת הבאה בכסנין' אלא כלחם גמור.

ולאידך גיסא, כתב השבלי הלקט (סי' קנ"ט) שאכן רבינו ישעיה חולק על דעת הראשונים, וסבירא ליה שאפילו אם מילאו הפת אינה נעשית על ידי זה 'פת הבאה בכסנין' וברכתה 'המוציא', וכן כתב ב'אבן העוזר' שרבינו ישעיה סבירא ליה כדעת רש"י ש'פת הבאה בכסנין' זה דווקא ב'נילוש' ולא ב'ממולא'.

[bookmark: _Toc190466536]דעת המגן אברהם.
והנה ברור שכל אותם הראשונים לא סברו שפת העשויה כעין כיסים אין דינה כ'פת הבאה בכסנין', ואפילו מרן השו"ע פסק בסעיף ז' שפת שיש בה מילוי ברכתה המוציא, ואילו בסעיף י"ד פסק ש'פשטיד"א' ברכתה המוציא.
ובישוב הסתירה כתב המגן אברהם (סקמ"ד) שיש לחלק בין פת המליאה בפירות או דבש, לפת הממולאת בבשר או גבינה.
דפת הממולאת במיני מגדים, אכן דינה כ'פת הבאה בכסנין' אחר שאינה מיועדת לשביעה, אבל פשטיד"א המליאה במיני מזון העשויים לשובע, אינה נגרעת בכך משם לחם וברכתה המוציא.
ובדעת המג"א יש לפרש בשתי פנים:
האחד, שאחר שנתבאר לקמן סי' קע"ז שכל מיני מזון הנאכלים בסעודה טפלים לפת, וכן מינים שדרכם ללפת בהם את הפת יהיה דינם נמי הכי. ועל כן פשטיד"א אף על פי שהיא עשויה ככיסנים, סוף סוף המילוי נחשב כטפל לפת והרי הוא כמי שאינו, אבל כל זה דווקא מאחר שהם 'בטלים' לפת.
והדרך הב', שמאחר שהמינים הללו הם מיני 'מזון', אז ודאי תכלית ה'פשטיד"א' היא לשביעה, ועל כן ברכתה המוציא.
והנפקא מינה לדינא ביניהם רבות, א. מילוי שהדרך ללפת בו פת אך הוא אינו 'מזון', כגון דבש. ב. פת הממולאת בדברים שהם טפלים לפת, אך היא עצמה מיועדת לקינוח. ג. פת הממולאת בדברים שאין הדרך ללפת בהם את הפת, אך היא מיועדת לשובע[footnoteRef:38]. [38:  הנה נפק"מ ג' אינה למעשה, מאחר שסו"ס אחר שיעודה לשביעה שב דינה כפת רגילה.] 


אמנם הנראה בדעתו כביאור הראשון, וכן מוכח משולחן ערוך הרב (שם, בקו"א ממה שהקשה מדבש) וכן נראה בלשון המג"א ובלשון המשנ"ב[footnoteRef:39]. [39:  שממה שלא הביא דעת מג"א לסייע לדעתו, מוכח להדיא  שלא הגיעו לעמק השווה. וכל מה שהביא ממנו הוא בביאוה"ל להוכיח רק דלס"ל כהט"ז אלא מיירי רק בשלא קבע סעודה, וכן נראה פשוט.] 


[bookmark: _Toc190466537]דעת ה'משנה ברורה'.
ולעומת דברי המג"א, ה'משנה ברורה' (סקצ"ד) ביאר החילוק בין 'פת הבאה בכסנין' לפשטיד"א, שסתם פת העשויה כעין כיסים הממולאת במיני פירות ודומיהן, עיקר ייעודה לקינוח ועל כן אין דינה כלחם וברכתה 'המוציא', אבל 'פשטיד"א' הממולאת בבשר וגבינה, ודאי שדרכה להאכל רק לשובע ולא לקינוח ועל כן דין פת זו נשתנה להיות כפת רגילה, ועל כן אף האוכלם לקינוח יברך עליהם המוציא שהרי פת זו נשתנה מכל מיני 'פת הבאה בכסנין'.
(ואגב אורחא, אשכחן להדיא כדאמרנו לעיל סי' ג' ענף ב', שפת שיעודה המרכזית לקביעות נשתנה דינה מ'פת הבאה בכסנין' ושוב דינה הוא כפת רגילה).

[bookmark: _Toc190466538]העולה.
והעולה בדין 'פשטיד"א', דהמוסכם על כל הפוסקים כדעת רבינו ישעיה שמולייתות ברכתן המוציא, אך נחלקו הפוסקים בדעתו, וזה דעתם:
1. פשטות דברי שבלי הלקט (סי' קנ"ט, ועי' במג"א סקמ"ד), שסבר שלדעת רבינו ישעיה, פת העשויה ככיסים אינה 'פת הבאה בכסנין' ולעולם ברכת המוציא, ולפי דבריו אין הלכה כרבינו ישעיה.
2. המגן אברהם, חילק בין פת הממולאת ב'מזון' שהיא 'המוציא', לבין פת היא ממולאת ב'קינוח' שברכתה 'מזונות'.
3. המשנה ברורה, שחילק בין פת העשויה באופן המיועד לשביעה לפת המיועדת לאכילה לקינוח.
4. הט"ז, שאכן כוונת רבינו ישעיה רק היכא שקבע, ולעולם דינה כ'פת הבאה בכסנין' לכל דבריה.

והעולה לדינא, שפשטיד"א הממולאת ב'מזון', לדעת המג"א ושבולי הלקט דינה כפת לכל דבר, ולדעת המשנ"ב והט"ז[footnoteRef:40] אם עשוי בצורה של 'קינוח' הרי היא 'פת הבאה בכסנין', ואם היא עשויה לשובע דינה כפת גמורה. [40:  שהרי איהו לס"ל מתי' המג"א לחלק בין הממולא מזון לממולא בקינוח, ומאידך גיסא פשיטא שלא יחלוק על המשנ"ב שאם הפשטיד"א עיקר ייעודה לשביעה ברכתה המוציא כדהארכנו בזה לעיל סי' ג', עיי"ש.] 

ופשטיד"א הממולאת בקינוח, לדעת המשנ"ב הט"ז והמג"א[footnoteRef:41] דינה כ'פת הבאה בכסנין' אלא אם כן יצוייר שתעשה לשביעה, ואילו לדעת שיבולי הלקט דינה כפת גמורה ואין הלכה כדבריו. [41:  דהנה אף הט"ז והמג"א מודי דבמיועד לשביעה ברכתו המוציא וכנ"ל, והמג"א לא פליג במיועד לקינוח.] 

ומאחר שהוקבע לדינא כהמג"א והמשנ"ב, לא נותר לברר כי אם דין פת הממולאת במזון המיועדת לקינוח שדינה הא פלוגתא דרבוותא, ונכון להחמיר בזה.
ואין להשיב, דסוף סוף אף המגן אברהם יודה בזה להמשנ"ב אחר שפת זו מיועדת לקינוח, אחר שכבר בואר לעיל דלכולא עלמא פת גמורה אף אם כל מטרתה הוא לקינוח ברכתה היא המוציא, ובטלה דעתו.

[bookmark: _Toc190466539]ענף ב' – בצק ה'בורקס'.

הנידון השני במאכל ה'בורקס', הוא הבצק שממנו הוא נאפה.
מיני הבצקים המרכזיים שמהם מוכנים הבורקסים הם 'בצק עלים' ו'בצק פילו' צורת ההכנה של שני הבצקים שונה, אך הצד השוה שבהם שבשניהם הבצק נעשה מקמח מים ושומנים, לרוב מרגרינה.

[bookmark: _Toc190466540]דין הבצק.
בצק עם שומן, נחשב ל'פת הבאה בכסנין' כפי שהאריכו הפוסקים בדין 'שמאל"ץ קוכ"ן', אבל עלינו לדון לגופו של בצק האם יש בו די מרגרינה כדי להיחשב בכלל 'פת הבאה בכסנין'.
כאמור לעיל, ישנם שני גישות מרכזיות בבחינת היחס  הדרוש בין המילוי לבצק כדי שיחשב כ'נילוש' ודין הפת יהיה כ'פת הבאה בכסנין'.
הגישה הראשונה, נוקטת את מדד הכמות לעיקרי, ולשיטתם מהות הפת נקבע לפי כמות המיני מתיקה שבבצק, ללא קשר בין חוזק טעמו ואיכותו[footnoteRef:42], וכל עוד שהמי פירות (לדוגמא) הם הרוב, הולכים אחריהם כל עוד טעמם מורגש ברמה כזאת או אחרת, ואם מאה אחוזים מהמים שנילושה בהם העיסה הם מי פירות, העיסה תחשב ל'פת הבאה בכסנין' למרות שטעמה ככל פת אחרת[footnoteRef:43]. [42:  ובשל כך הם מסוגלים להחשיב לחמניות שנוסף לעיסתן מעט מי פירות בטעם זערורי עד בלתי מורגש, ואם כל זה להחשיב את הפת כנועדה לקינוח, מאחר ש"מי הפירות הם הרוב".]  [43:  כדעת המהרש"ם, הןבא בהרבה לעיל סי' ג', ענף ג'. עיי"ש.] 

לעומת זאת, הגישה השנייה נוקטת לעיקר את טעם הפת כמדד המרכזי, וכדי שתיחשב העיסה ל'פת הבאה בכסנין' על טעם המי פירות להיות מורגש מאוד בפת, ללא שום קשר לכמות הפי פירות בפת, ודי בטיפה אחת שטעמה מורגש במיוחד, כדי להחשיב את הפת כ'פת הבאה בכסנין'[footnoteRef:44], וכדעה זו נקבע להלכה[footnoteRef:45]. [44:  אמנם לכאו' גם הגישה הראשונה לא חולקת על דבר זה, כדין 'תבלין' המוזכר ברמב"ם.]  [45:  עי' לעיל, בסי' ג' בענף ג', ותרווה נחת.] 

ולגוף הבצק, טעם הבצקים שמהם הבורקס נאפה בדרך כלל, שונה בהרבה מבצק רגיל, וטעם המרגרינה ניכר כבר בהתחלה, על כל פנים בבורקסים התעשייתיים, אמנם ישנם מיני בורקסים שבהם טעם המרגרינה בבצק מופחת, וטעם העיסה שממנה נאפה הבורקס כמעט וזהה לעיסה רגילה, ויש לדון על כל בורקס לגופו.

אבל לפי הגישה הראשונה שהולכת אחר הכמות ולא אחר האיכות, יש לברר בכל מיני הבצקים כל אחד ואחד לגופו, מה שיעור המרגרינה שבו, ועל פיו יקום דבר.


[bookmark: _Toc190466541]ענף ג' – העולה לדינא.

[bookmark: _Toc190466542]אם הוא 'פת הבאה בכסנין'.
כך שהעולה, שבנידון אם מאכל ה'בורקס' הוא 'פת הבאה בכסנין', עלה:
מצד מה שהוא ממולא, הרי דינו כ'פשטיד"א' ככל מה שהעלנו לעיל, שלט"ז דינו כ'פת הבאה בכסנין' לכל דבר, ולאחרונים דינו תלוי ועומד אם הוא מיועד לשביעה או לקינוח, כפי שהארכנו לעיל.
מצד מה שהבצק נילוש בשומן, אזי לדעת המשנ"ב על הרוב דינו כ'נילוש' (כשהטעם ניכר בעיסה) אך לאלו שמקילים ב'לחמניות מזונות' להקל ברוב מי פירות, כאן יש להם להחמיר ולילך אחר הרוב, שאם רוב העיסה שומן אז גם כאן דינו כ'פת הבאה בכסנין', ואם לאו הרי הוא לחם גמור.

[bookmark: _Toc190466543]הדרך לקבוע עליו.
וכל זה דווקא מעצם הדין אם עיסת הבורקס היא 'פת הבאה בכסנין'. אבל לגופו של המאכל, בבורקסים הגדולים שמיועדים לשביעה כמו שהדבר ברור, מאחר שמגישים בורקסים לארוחות צהרים או בשמחות כארוחה ראשונה וכדו', שברור לכל דעת שהדרך לאכול את הבורקס כמרכיב המרכזי של הסעודה, כך שלהדיא דינו כקביעות סעודה כפי שהסקנו לעיל בארוכה.

[bookmark: _Toc190466544]הלכה למעשה.
והעולה לדינא במאכל זה, שהלכותיו נחלקות לשלושה, ואלו הן:
1. מיני בורקסים הממולאים שוקולד וכדו', העיקר להלכה שברכתם היא 'בורא מיני מזונות', שהרי ודאי מטרתם היא לקינוח בעלמא, ואף האוכל כשיעור קביעות סעודה, נכון להחמיר שלא יברך עליהם 'המוציא'[footnoteRef:46]. [46:  כדעת הגר"א, כפי שהביא בספר 'מעשה רב שיח אליהו' לרבי יעקב כהנא, באות פ' , וזה לשונו: שמעתי מפי תלמידו המובהק הר"ר סעדיה זללה"ה, שראה שבעירו על פת הבאה בכיסנין שעושין על חמאה, פסק רבינו הגאון ז"ל דגם כשאוכל כשיעור קביעת סעודה דא"צ לברך ברכהמ"ז. וטעמי' משום דאין אחרים קובעים סעודה, היינו קביעת סעודה לבני בית או לאורחים, שאין קובעין סעודת אכילת ליפתן ובשר ושאר דברים ע"ז הלחם, כמו על לעקי"ך או כדו'. ולכן א"צ לברך ברכהמ"ז"] 

2. מיני בורקסים הממולאים בנקניק או גבינה וכדו', אלו הקטנים שמטרתם לקינוח על הרוב, דינם גם כן כבורקסים הממולאים במני מתיקה, ונכון לחוש לדעת המג"א והשועה"ר ולא לאוכלם כי אם בתוך הסעודה[footnoteRef:47]. [47:  שהרי דעתם שבכל 'פת הבאה בכסנין' יש לחוש לזה.
אמנם יתכן שבנידו"ד שהוא גם ממולא וגם נילוש יש יותר להקל בזה, ודו"ק וצ"ע.] 

3. מיני הבורקסים הגדולים, המושים כמנות ראשונות או כארוחות צהרים וכדומה, ברכתם המוציא[footnoteRef:48]. [48:  אמנם יש שליבם נוקפם ע"ז, וראוי ליר"ש להחמיר שלא לאוכלם כי אם בתוך הסעודה.] 



[bookmark: _Toc190466545]חלק ב' – 'פיצה'.

המאכל השני הנפוץ שיש שמשייכים אותו ל'פת הבאה בכסנין', הוא מאכל ה'פיצה'. דהיינו, בצק שמרודד לעובי דק (המשתנה בין המאפיות) שלעיתים נילוש במים ולעיתים בחלב, ועל גביו מניחים רסק עגבניות וגבינה וכל מיני תוספות, ונאפים בתנור ביחד.
מטרת הפיצה המרכזית כפי שנראה ממנהג רוב האנשים, שהיא משמשת כתחליף לארוחה (ע"פ רוב לארוחה חגיגית) ולא כתוספת, אם כי ישנם גם שאוכלים מנה אחת או שתיים לתאבון בעלמא.

[bookmark: _Toc190466546]ענף א' - הבצק.

הדבר הראשון שיש לחקור בפיצה, הוא רכיבי הבצק.
ישנם מאפיות שנהגו להוסיף לעיסת הפיצה חלב או מי חלב, או כדי להעשיר את טעמה או מתוך כוונה תחילה שברכת הפיצה תהיה המוציא[footnoteRef:49], ובכך לעיתים משתנה הפיצה ל'נילוש' על ידי זה. [49:  ואגב אורחא יש להעיר, שהמנהג לנסות להפוך כמה שיותר מאכלים מברכת המוציא לכאלו שברכתם מזונות, לא די בכך שמכוער הדבר ביותר, ומה בין דורות הראשונים לדורות האחרונים וכו', אף הברכה על הרוב לא תשתנה, שהרי אם הברכה של המאכל מראש הייתה המוציא, היינו שזה פת רגילה שקובעין עליה, וזה שישנו מספר מרכיבים בתפריט לא ישנה את מידת הקביעות על הפת, כך שהדבר לא מועיל ולא מידי.] 

אמנם, על הרוב אין בחלב די לשנות את טעם העיסה במידה משמעותית עד שהוא יהיה הטעם הדומיננטי שבעיסה, כך שאין לכמות החלב כל השפעה על הברכה, וכל סועד יוכל להעיד שה'קצה' של הפיצה (ואף מאלו שנילושות בחלב) שאין על גביו רסק עגבניות, טעמו אינו מתוק במיוחד ולא שונה בהרבה מלחם רגיל.
ואם יהיה שינוי בדין, זה לדעת ההולכים בחושך ולא אור, שסבירא להו שבכל עיסה אזלינן בתר הרוב, ועליהם מוטל לברר בכל פיצה ופיצה מה הם אחוזי החלב שבעיסה, ואם יש בהם די כדי לשנות את דין הפיצה ל'פת הבאה בכסנין'.
אמנם כפי שכבר הארכנו בזה לעיל טובא, דעות הללו אינם להלכה ואף למיחש להו לא בעינן.

[bookmark: _Toc190466547]ענף ב' – הגבינה.

[bookmark: _Toc190466548]דין מילוי שעל גבי העיסה.
נידון נוסף במאכל פיצה, האם היא תחשב כ'פת הבאה בכסנין' מחמת 'רסק העבניות' וה'גבינה צהובה' שעליה, שהרי לכאורה יש לדון מה הדין בפת שאין בה מילוי אך יש בה ממרח של מיני מגדים על גבה.
דהנה מחד גיסא, מאי שנא אם המיני מתיקה בתוך הפת או על גבה, והגבינה מה לי הכא מה לי התם, וכל עוד שמחמת המיני מגדים שעל הפת היא מיועדת לקינוח, דין הפת כ'פת הבאה בכסנין'.
אבל מאידך גיסא, אפשר שמה שיש מיני מתיקה מעל גבי העיסה אינו מן הדין של ברכת העיסה עצמה, דאנו מחשיבים הדבר כשני מיני אוכלין, ודין הפת לחוד ודין מה שעל גבה לחוד, ומכיוון שהפת עצמה ברכת המוציא אז המאכל שעל גבה טפל לה, וברכת הכול המוציא.

אמנם ביושר העיון ליתא להאי סברא בתרייתא, דסוף סוף מאכל אחד הוא שהרי נאפו יחדיו, ואין שום נפקותא היכן הגבינה נמצאת.
והכי איתא להדיא בדברי הפוסקים לגבי רקיק ומרקחת, שאם נאפו יחדיו והמרקחת עיקר אזי הברכה היא כברכת המרקחת, מה שאין כן אם יאפו את הרקיק בנפרד שאז אינו בטל, ואם כן הא קמן כסוגיא דידן ממש, שעל אף שהמילוי הוא על גבי העיסה דינו ממש כאילו היה בתוכה, ואם כן אף הפיצה יש לה להיחשב כ'פת הבאה בכסנין' מאחר שהיא ממולאת.

[bookmark: _Toc190466549]פשטיד"א.
אמנם בדין 'מילוי' הדרנו לדין 'פשטיד"א' דלעיל, שאמנם דעת הט"ז וכמה פוסקים שלעולם היא 'פת הבאה בכסנין', לדעת המגן אברהם הדבר חלוק אם הפת ממולאת במין מזון או במין קינוח. והנה הפיצה מלאה ברסק עגבניות ובגבינה, דתרוויהו מיני מזון נינהו, ואם כן פשוט הדבר דלדעת המגן אברהם וסיעתו אין במילוי כדי לעשות את הפיצה ל'פת הבאה בכסנין', שהרי גם המילוי הוא מזון, וברור.
ולדעת המשנה ברורה ודעימיה דאזלינן בתר מטרת הפת, הדבר תלוי אם ננקוט שמטרת הפיצה היא לשובע או לקינוח. אבל לעניות דעתי כלל אין נידון בדבר, ופשיטא שעיקר מטרת הפיצה היא לשביעה, ואם כן אף לדעת המשנה ברורה ברכת הפת המוציא.

[bookmark: _Toc190466550]ענף ג' – הלכה למעשה.

והעולה לדינא במאכל ה'פיצה', שמחמת העיסה על הרוב ברכתה המוציא, ומחמת הגבינה הדבר תלוי במחלוקת הפוסקים.
אמנם כפי שכבר נתבאר ונשנה לעיל בארוכה, כל מאכל שדרך אכילתו המובהקת היא לשובע נפק מדין 'פת הבאה בכסנין', שכל עניין 'פת הבאה בכסנין' הוא שאין קובעין עליו, מה שאין כן הכא.
ועל כן מאכל הפיצה דרך העולם לקבוע עליו ארוחתם, ועל כן דינה כפת גמורה, וברכתה המוציא לכל דבר ועניין, בין לבני אשכנז ובין לבני ספרד, בין בעיסה שנילושה במים ובין בנילושה בחלב.
ומי שליבו נוקפו, יאכל כשיעור ד' ביצים, שלפי מה ששיערו המחברים שיעור זה הוא כשני 'משולשים' סטנדרטיים של פיצה, שבכהאי גוונא ודאי יברך עליו המוציא וילת מאן דפליג[footnoteRef:50]. [50:  אמנם שיעור קביעו"ס לדעת הגר"א הוא כמנהג העולם, ובנידו"ד כארבעה משולשים.] 


[bookmark: _Toc190466551]חלק ג' – מאכלים נוספים.

על פי הדברים האלו והכללים שהובאו לעיל, ניתן לסווג ולהכריע מה דינו של כל מאכל ומאכל, והכללים בקצרה:
שלושת מיני כסנין:
1. דבר הנכסס, פת שנאפתה עד שנעשתה קשה ויבשה, כעין צנימים, ביגאל"ך ביסקויטים וכדומה.
2. דבר הנילוש, עיסה שנילושה במי פירות עד שנעשה טעמה מתוק במיוחד כדרך המאכלים המיועדים לקינוח[footnoteRef:51], ולבני אשכנז ראוי גם בכהאי גוונא לחוש לדברי ה'אבן העוזר' ולהחמיר כדעת חכמי אשכנז ולא לאכול פת זו כי אם בתוך הסעודה. [51:  בהגדרת במשנ"ב, שהטעם המרכזי בעיסה הוא של המי פירות, וטעמם עיקר וטעם הפת טפל.] 

3. פת שממולאת, והיינו דווקא במיני מתיקה, אבל במיני מזון דינה כפת גמור, (ולט"ז אף בכה"ג הוי 'פת הבאה בכסנין') ולמשנה ברורה הדבר תלוי במטרת הפת.

ובכל אלו, זה דווקא אם הפת לא מיועדת לקביעות סעודה ולשביעה אלא לקינוח בעלמא, אבל מיני לחמים המיועדים לשבוע בכל מקרה דינם כפת גמורה לכל דיניה, וחייבים בנטילת ידיים ובברכת המזון.

ועל פי כל אלו כל איש בר לבב יכול להכריע ברכת כל מאכל ומאכל, ביושר הסברא לאמיתה של תורה. ואם כל זה לא חשכתי, והבאתי ברכת מספר מאכלים מצויים, וכן מאכלים אשר נתחדשו בהם סברות ופרטי דינים.

הרוגעלא"ך הם מיני מאפה העשויים מבצק מתוק במקצת, הבצק מרודד לרצועה דקה ואז מסובבים את הרצועה סביב המאפה, כשבין כפלי המאפה (מתחת לרצועת הבצק) נמרחים מיני מתיקה, על הרוב 'שוקלד' ודומיו.
לעיתים מוסיפים לאחר האפייה דבש ומיני מתיקה על גבי המאפה, אך מאחר שזה נעשה לאחר האפייה אין הדבר משנה את ההלכה במאום.
מיני הרוגעלא"ך נחלקים לשלושה, קטנים גדולים ובינוניים. הקטנים – הם בגודל זעיר מעט יותר מאגוז, ויעודם המובהק הוא לקינוח בעלמא. 

לעומת זאת הרוגעל"ך הגדולים – משמשים כ'עוגת בוקר' לאכילה לשובע בנסיעות וכדומה, ועל פניו ברכתם 'המוציא'. אמנם, לאחר העיון נראה שאף כשהם נאכלים לשובע, הם אינם נאכלים כ'ארוחה' אלא כ'ארוחת בין הארוחות' ומוגשים בעיקר בכנסים ונסיעות המוניות כדי להרגיע במעט את רעבונו של הציבור, ולא כתחליף לארוחה מסודרת[footnoteRef:52]. [52:  רבים מפוסקי זמנינו נכנסו להגדרות דקות של 'לשובע' 'לתאבון' 'לסעודה' ו'לקינוח' בחילוקים דקים ביניהם, ודיוקים מלשון הראשונים.
אך לענ"ד אין לחלק כך וכ"ש שלא לדייק כן מלשון הראשונים, מאחר שההבחנה הפשוטה אצל כל הראשונים היא כמשמעות דברי הגמרא – קובעים סעודה או לא, משני צדדי הסקאלה ללא אפשריות באמצע.
על כן, מבחינתם כלל לא היה קיים המושג של 'ארוחת בין הארוחות', אלא רק פרפרת או סעודה, ורק בדורנו דור השפע, נוצר מצב כזה, ועל כן עלינו רק לדמות, האם החילוק של חז"ל היה בין 'קבעי אינשי' לבין 'לא קבעי' או דילמא בין 'סעיד' ללא סעיד', ואין בכוחי הדל להכריע בזה, ועל כן יש לשאול מורה הוראה מוסמך.
דהיינו, ההבחנה בזמן חז"ל הייתה בין אכילה לשובע – בתורת סעודה, לאכילה לקינוח – בתורת פרפרת, אבל אכילה שמטרתה המוצהרת היא שביעה אבל איננה נאכלת בתורת סעודה, לא הייתה קיימת בזמנם, ועלינו לדון למה לדמות אכילה כזאת, ומי חכם ויבן זאת.] 

על כן, לכאורה באכילה רגילה יש לחוש ולא לאכול כי אם בתוך הסעודה, ובשעת הדחק יש על מה לסמוך ולאוכלם בלא נטילת ידיים. אבל מי שאוכל כשיעור קביעות סעודה וגם הוא קובע סעודתו על זה, נראה שיש לנו לצרף כל אלו ויכול לברך 'המוציא', אך למעשה יעשה שאלת חכם.

וברוגעלא"ך הבינוניים שגודלם כביצה (של זמנינו) פחות או יותר, אמנם לעיתים כשאין לאדם ברירה הוא אוכל מספר כאלו להשקיט את רעבונו, אם כל זאת צורת האכילה הרגילה של רוגעלא"ך אלו היא לקינוח בעלמא, וודאי שלא ניתן להגדירם כ'פת שהדרך לקבוע עליה', ועל כן כל עוד שאינו אוכל לשובע נפשו ולא בשיעור קביעות סעודה, ברכתם מזונות ללא כל ערעור ופקפוק, ואפילו לדעת ה'אבן העוזר' אין לחוש, מאחר שהם גם ממולאים במיני מתיקה.

[bookmark: _Toc190466554]'בייגלע"ס'.
מאכל נוסף, הוא ה'בייגל' מין פת העשויה בעיגול ונילושה במיני מתיקה, ולאחר האפייה מוסיפים על גבם דבש או מורחים שאר מיני מגדים, אז:
לגבי העיסה עצמה, על הרוב היא נילושה מאותה מין עיסה של ה'לחמניות מזונות', כך שמצד העיסה אין בכך די להפכה ל'פת הבאה בכסנין', הן מצד שהיא אינה מתוקה דיה (לבני אשכנז) והן מצד שהיא מיועדת לקביעות סעודה בצורת הנוכחית.
לגבי הציפוי, אם הוא נוסף לפני האפיה והבייגל נאפה ביחד עם הציפוי המתוק, לכאורה דינו יהיה כדין הרוגעל"אך הגדולים דלעיל, עיין שם. 
אבל אם הבייגל נאפה ללא הציפוי המתוק, ורק לאחר האפיה הוסיפו עליו שכבה מתוקה, אזי מכיוון שהוא נוסף לאחר האפיה, אין לו משמעות לעניין קביעת ברכת הבייגל, שהרי דין הפת כבר הוקבע[footnoteRef:53]. [53:  ועי' כעי"ז במשנ"ב בסקכ"ז, שאם הוציא המילוי לאחר האפיה עדין ברכת הפת 'מזונות', שהרי בשעת האפיה הוקבע דינה ל'פת הבאה בכסנין', עיי"ש.
אמנם קצ"ע, דאולי הדין ישתנה מאחר שהפת נאפית לצורך כך שיניחו עליה מיני מתיקה מיד לאחר האפיה, וצ"ע.] 

ואף אם נניח שאכן הבייגלים המתוקים אינם מיועדים כלל לקביעות (ויל"ע בזה) ועיקר מטרת האוכלים היא לשם המתיקות ולקינוח בעלמא, אזי יש בפנינו דין מרקחת ורקיקין שהוזכר בשולחן ערוך (סי' קס"ח סעי' ח') ובמשנה ברורה (שם, סקמ"ה) ועיין שם, והעולה משם שלכאורה הברכה תהיה 'המוציא', ויש לעיין בדין זה.

וב'דגני הבוקר' למיניהם (אותם שעשויים מה' מיני דגן), נראה שדינם כרוגעלא"ך הגדולים דלעיל, עיין שם.

ישנם כמות רבה של מיני מאפה שמטרתם המרכזית היא לקינוח ו'נשנוש' בעלמא, ודינם כ'פת הבאה בכסנין', כגון 'עוגיות ממולאות' (בריבה או שוקלד וכדו') שהם עם 'מילוי', או עוגיות (ש'נילוש') או 'ביגאל"ך' (ש'נכסס') שכולם דינם כ'פת הבאה בכסנין', אלא אם כן יאכל בקביעות סעודה.
ואם קבע בלא שיעור, נקטינן להלכה שכהאי גוונא אמרינן שבטלה דעתו אצל כל אדם שמעולם לא העלו בדעתם לקבוע על כמעין אלו סעודה.

ואם אכל כשיעור, יש להקל ולצרף דעת ה'גינת ורדים' שאזלינן בתר השיעור באותו מאכל, ודעת הגר"א שבמאכלים המיועדים לקינוח אין שייך כלל קביעות סעודה, וכן דעת חכמי אשכנז שרק באוכל כדי שיעור אכילת בוקר וערב נקרא קביעות סעודה, כך שיש להקל בשעת הדחק ולאכול אף יותר משיעור ד' ביצים.
אמנם לבני ספרד יש לעיין אם גם כן יש להקל בזה.
ועל כל פנים ועל אף כל האמור יש לירא שמים לחוש ולהחמיר שלא לאכול יותר מד' ביצים דהיינו 200 סמ"ק.

אמנם היכן שהוא רק 'נילוש', לבני אשכנז ירא שמים יחמיר לדעת ה'אבן העוזר' שדינו כפת גמורה, אמנם לא נהגו כן מעולם, ולא ראינו שגדולי וחכמי ישראל חששו לכך בכהאי גוונא, ושמא אף יש לחשוש ליוהרא.



[bookmark: _Toc189086693][bookmark: _Toc190466557]נספחים.
[bookmark: _Toc187788026][bookmark: _Toc189086694][bookmark: _Toc190466558]נספח א' – קביעות סעודה בפחות מד' ביצים.

והנה הובא שהרבה מהמחברים, כתבו בדעת ה'שולחן ערוך הרב' שאם אכל מהפת הבאה בכסנין פחות משיעור ד' ביצים, אזי אף אם יאכל מן הלפתן כשיעור סעודת שלמה בשעתו, אין ברכתו 'המוציא' מפני שאין שם סעודה על פת הבאה בכסנין הפחותה מד' ביצים.

ומלבד שדבר זה לא מצאנו לו יד ורגל בפוסקים, שעד שקמתי הגר"ז לא מצאנו לסברא זו ולו ברמז, ועוד להפך שהרי כל הני פוסקים שנקטו להלכה שיעור של ד' ביצים, ולא נמנעו מלהביא אף את דברי המגן אברהם וילכו שניהם יחדיו. ולסברתם, דבר זה אינו מאחר שודאי לא אכל מהפת הבאה בכסנין ד' ביצים, ואף על פי כן מצטרף הלפתן. ואילו נימא שאכל מהפת ד' ביצים, שוב אין אנו זקוקים ללפתן, שהרי כבר קבע סעודתו על הפת לבדה. וזה ברור.

ואף בסברא הייתה לזרא, שסוף סוף מילתא דפשיטא היא לרוב הפוסקים (וכ"כ הב"י. ואכמ"ל) ש'פת הבאה בכסנין' הוא פת גמור ורק מחמת שלא קבע עליו נשתנה לגריעותא, ואם קבע עליו שב דינו ככל מיני פת שברכתם 'המוציא' בכזית ולא מצאנו שיעור ד' ביצים אלא להחשיב אכילתו לסעודה, אבל כשהוא קבע לא נשנה שיעור זה, ומאי אכפת לן שהסיבה שקבע היא מחמת הלפתן, אחר שהועלה שהלפתן מצטרף?

ואמנם ידעתי שכל המחברים הבינו כן בדברי הגר"ז, וכן הוא למראית העין, אבל ברצוני עתה להציע ביאור חדש בדבריו, ולבאר שאין לדברים הנ"ל כל סמך ויתד בדבריו.
ולזה ברצוני להקדים הקדמה קצרה.

[bookmark: _Toc187788028][bookmark: _Toc190466560]שיעור סעודה.
הנה בזמן חז"ל, עיקר סעודתם היו קובעים על הפת. ופת זו כבר נתבאר שיעורה במסכת עירובין (פב:) שנחלקו התנאים אם שיעורה שישה או שמונה ביצים, וזהו סתם 'כיכר' או 'פת' האמור בחז"ל, ושיעורו השנוי הוא 'כיכר בפונדיון, מארבעה סאים בסלע'[footnoteRef:54] (בכך שזה היה הגודל הרגיל של הפת, עי' ב"ב ט., וכן אשכחן בעירובין שזהו 'כיכר' וכן בבית המנוגע). [54:  דהיינו, שמתי שהקמח במחיר של ארבע סאים לסלע (המחיר הסטנדרטי בימות חז"ל, והוא השיעור המוסכם בכולא ש"ס), אז המחיר של כיכר בודדת הוא פונדיון, שיעורה של פת זו לאחר ניכוי שכר החנוני יוצא רביע הקב, שזה שישה ביצים.] 

ופת זו הייתה נאפית בכל יום בבוקר (עי' ב"ק פב.), ושימשה למאכל לכל היום, פרס שחרית ופרס בין הערביים.
כך שלמעשה בכל סעודה הייתה נאכלת פרוסה אחת של חצי מהכיכר, ששיעורה הוא שלושה או ארבעה ביצים, וזוהי סתם 'פרוסה' או 'פרס' המוזכרים בחז"ל (ויל"ע מהא דפסחים קטו: דמשמע שסתם אדם אין דרכם בפרוסה, ויש ליישב בדוחק).

[bookmark: _Toc187788029][bookmark: _Toc190466561]דרך אכילת ה'פרס'.
ודרך אכילת אותה פרס, השתנה מאדם לאדם. והצד השווה שבכולן – שאוכלים שיעור זה של פת, למעט זקן או חולה שאכל פחות מפרוסה, או רעבתן שאכל יותר מפרוסה אחת.
העניים שלא היה ברשותם מספיק ממון, לא הייתה ידם משגת לקנות מאכלים נוספים מלבד הפת, ועל כן אכלו את הפת לבדה, ועל מנת למתקה – תיבלוה במלח. וזהו המושג של 'פת במלח' – סעודת העניים. (ועי' ברכות ב: "משעה שעני נכנס לאכול פיתו במלח").
אך סתם אדם, היה דרכם להוסיף מאכלים שונים עד שיאמר די, ומאכלים אלו מכונים 'לפתן'. שיעור האכילה היה בין ג' ביצים ועד י"ח ביצים שזהו השיעור האולטימטיבי (עירובין פג:).

יהיה אשר יהיה, השיעור הבסיסי של הסעודה היה ג' ביצים פת, שזהו מאכל עניים, וכן מצינו בפועלים שאין להם זמן לאכול הרבה, שהיו אוכלים שיעור של פת וקטנית בלבד (בבא מציעא פג.).

וגבי עירובי חצרות ועירובי תחומין מצאנו, שחז"ל קבעו שיעור שתי סעודות בכיכר של שישה או שמונה ביצים, לפי האמור לעיל שהשיעור הרגיל של 'סעודה' הוא שלושה או ארבעה ביצים.

ולגבי 'פת הבאה בכסנין', נחלקו הדעות:
יש מהאחרונים שכתבו שאף 'סעודה' זו משמעותה כ'סתם סעודה' מינימלית, כנו שיעור 'סעודה' של עירובין, דהיינו ג' או ד' ביצים.
אך לעומת זאת רבים מהאחרונים סברו, שאין לדמותה לסעודה של עירובין, מאחר שהיא הסעודה המינימלית כאמור, אלא שיעורה הוא כמו הסעודה עם הלפתן, שזהו השיעור של 'דבר שבני אדם קובעים עליו סעודה'
ולאחר הבנה בסיסית זו, ניגש אל דברי ה'שולחן ערוך הרב'.

'השולחן ערוך הרב' מבסס דבריו על דברי ה'מגן אברהם' (סקי"ג), שכתב וזה לשונו:
"לקבוע עליו. נראה לי, דאם הוא קבע סעודתו עליו, אף על פי שאכל עמו בשר ודברים אחרים ואלו אכלו לבדו לא היה שבע ממנו, אפילו הכי מברך המוציא וג' ברכות. וכן משמע הלשון בגמרא "כל שאחרים קובעין עליו", וכן משמע קצת בתוס' שכתבו גבי 'לחמניות' "אם קבע עלייהו כמו בפורים" עכ"ל, ובסמ"ק כתוב "בליל פורים ובליל ברית מילה", ומסתמא בפורים אין קובעין לבדם. ואם אכלו לבדו, בעינן שיאכלו כל כך שאחרים רגילים לשבוע ממנו לבדו דאם נשער שיעור שאוכלים עם דבר אחר נתת דבריך לשיעורין, ועיין פרק ח' דערובין דאפשר לשער וצ"ע, ואם הוא שבע ממנו וגם אחרים רגילין לשבוע ממנו כשמלפתין עמו דבר אפילו אכלו לבדו מברך המוציא כיון ששבע ממנו כנ"ל".

ולאחר כל ההקדמות דלעיל, דברי ה'מגן אברהם' פשוטים. 
ראשית, הוא מחדש שהשיעור הוא של ה'סעודה המלאה' כולל הלפתן, שזהו שיעור 'שאחרים קובעין עליו' וממילא גם הלפתן מצטרף לשיעור, אחר שהחשבנוהו כחלק מהסעודה.
ואחר כך, דן ה'מגן אברהם' באדם שלא אכל סעודה מלאה, אלא סעודת עניים של פת בלבד – ובזה הוא מחדש, שלמרות שהוא אוכל 'סעודה קטנה' של פת בלבד, סוף סוף מכיוון שרוב האנשים לא אוכלים רק מהפת לבדה, עליו לאכול כשיעור הרגיל של הסעודה, כולל הלפתן.
אבל, אם הוא אכל את השיעור פת שרגילים לאוכלו בסעודות, והוא אף ושבע מכך אז דינו כמי שאכל סעודה שלימה אף שלא אכל את הליפתן, שהרי כך היא שיעור 'סעודת עניים' ומכיוון שהוא שבע מכך, הרי הוא נחשב כ'עני' וזו היא סעודתו.
וכעת נמשיך אל השולחן ערוך הרב, שמביא את דברי ה'מגן אברהם'.

ו'השולחן ערוך הרב' (סימן קס"ח ח') מביא את דברי ה'מגן אברהם', וזה לשונו:
"ומכל מקום, אם הוא קבע סעודתו עליו ואכל עמו בשר ודברים אחרים כמו שנוהגים בסעודת לחם גמור עד ששבע, וגם אחרים רגילים לקבוע עליו אם אוכלים עמו שאר דברים כמו שאכל הוא, מברך המוציא וברכת המזון. וכן אם הוא שבע ממנו לבדו וגם אחרים רגילין לשבוע ממנו כשמלפתין אותו באיזה ליפתן מברך המוציא וברכת המזון."

ואלו הם דברי ה'מגן אברהם', ועתה מוכיח הגר"ז מדבריו: 
"ומכאן אתה למד, ששיעור קביעות סעודה האמור כאן אינו כשיעור סעודה האמור בעירוב שהוא כג' ביצים שהיא פחותה שבסעודת עניים הבריאים ושם סעודה עליה אבל אינה סעודת רוב בני אדם הבריאים (כשאוכלין ממנו לבדו בלא לפתן ודברים אחרים) (אלא כשיעור עומר לגולגולת לב' סעודות). שאם לא כן, מה הועילו כאן לשער שיעור שאחרים קובעים עליו עם איזה ליפתן, הרי גם על ידי ליפתן אין שם סעודה עליה בפחות מכשלושה ביצים פת, שאם לא כן למה הצריכו בשתי סעודות של עירובי תחומין כשתי סעודות פת אם פחות מכן ראוי לב' סעודות על ידי ליפתן יהא די בזה לערובי תחומין מקל וחומר מליפתן של פת מב' סעודות שמערבין בו כל שכן הפת הנאכלת בב' סעודות הללו."

דהיינו, שמכך שאנו מצרפים את הלפתן לשיעור, מוכח שמדובר כאן ב'סעודה מלאה' שכוללת לפתן, אבל שיעורה של סעודה זו גדול לאין ערוך משלושה ביצים, ואם לא נומר כך – אז אין הגיון לצרף לשיעור הסעודה את הלפתן, ועל ידו למעט מהשיעור המינימלי של הפת בסעודה שהוא ג' ביצים (שהרי נקטנו את שיעור 'סעודת עניים' שהיא כוללת רק פת, אז אין מקום לצרף לשיעורה אף את הלפתן).
ומוכיח הגר"ז שאכן שיעורה של סעודת עניים הוא ג' ביצים פת נטו, שהרי בעירובי תחומין די באחד ממרכיבי הסעודה בלבד (כמו שדי בלפתן בלבד) ואם צריך שלושה ביצים שלמים של פת, על כרחך שמרכיב הפת בסעודה הוא ג' ביצים מלאים.

וממילא, כל מה שנקט הגר"ז וששיעור סעודה לא פחות מג' ביצים, כוונתו לסתם סעודה שבזמן חז"ל, שעל ידי זה נוכל להוכיח באיזה סעודה מדובר כאן, אל מעולם לא עלה בדעתו לנקוט כלל ששיעור סעודה הוא ג' ביצים[footnoteRef:55]. [55:  ואולי היה אפשר להוכיח אף להפך, מעצם מה שהיה על המג"א לחדש דין זה, שהרי אם קאי על סעודה מליאה עם תוספות, פשיטא שאף 'קביעות סעודה' דרכה כסעודה רגילה וודאי שהתוספות מצטרפות, אאע"כ דאתי למימר שגם אם הרבה בשיעור התוספות על חשבון הפת יותר מהמנהג בסעודות רגילות, אפ"ה חשיב קביעו"ס, ודו"ק, וצ"ע.] 

ולכן אם ישתנו הטבעים, ומנהג העולם יהיה לאכול בסעודה שיעור נמוך יותר של פת – אז כל שיקבע עליו ודאי תחשב לו לסעודה, ואין שום חסרון בכך שללא אכל ג' ביצים.
ודי בכך שלדעת האחרונים שכן נקטו שיעור של עירובין, לא נקטינן עתה את השיעור מחמת שנשתנה המנהג, מאחר שאיו המנהג משנה הלכה, אבל לדעות שנקטו 'סעודה' סתמא, לא שייך לטעון שאף כעת 'המנהג אינו משנה הלכה', שהרי מעולם לא נקבעה הלכה כזו.
ולכן, כל הקובע סעודתו על 'פת הבאה בכסנין' והוא שבע מכך, ואכל כשיעור שרגילים לאכול מהפת בסעודות מלאות (ארוחות צהריים עם פת, חתונות, סעודות שבת) ודאי מחוייב לדעות אלו ב'נטילת ידים' ו'ברכת המזון'.

כפי שנתבאר בפנים, דעת הרמב"ם ועוד פוסקים היא, ש'פת הבאה בכסנין' הינה פת שנילושה במי פירות ('נילוש') ובשל כך נשתנה דינה משאר מיני פת, וברכתה 'בורא מיני מזונות'.
על בסיס דעה זו נשענים רוב הסוברים שיש לברך 'מזונות' על מאפים בני זמנינו, עד שלמעשה רובם ככולם של מיני המאפה הנמכרים כמי שברכתם 'מזונות' חוסים תחת קטגוריה זו של 'נילוש'.
על כן, חובה עלינו לברר מהו גדרו של 'נילוש' זה.
הנה כבר הובא בפנים בארוכה הפלוגתא של הרמ"א וה'בית יוסף' מהי רמת ההשפעה הדרושה שתהיה למי פירות על המאפה וטעמו, וכבר הארכתי בפולמוס סביב הנידון כמה מי פירות דרוש שיהיה במאפה.

כעת ברצוני לעסוק בנושא שונה, מה נחשב כ'מי פירות' לעניין זה.
נושא זה הובא רק ב'נספחים' ואף לא בררתי העניין לעומקו מיסודותיו, והוא מוצג כאן מקופיא בלבד. הסיבה לכך היא, שבשנים האחרונות רוב ה'לחמניות מזונות' נעשות על ידי רכז של מי פירות (על פי רוב 'מיץ תפוחים') והנושא פחות רלוונטי לגביהם. אם כל זאת, מכיוון שעדיין ישנם לחמניות שנילושות בדברים אחרים, וכן לעצם הנושא, הוצג כאן הנידון במילים ספורות.
ומכיוון שלא למדתי הסוגיא משורשה ולא ירדתי לעומק נתיבה, אין לראות בדברים הללו אפילו לא את דעתי דעת הדיוט, אלא ליקוט בעלמא.

ישנם לחמניות שנילושות ב'מי צימוקים' דהיינו מים מבשלים אותם עם צימוקי ענבים לצורך נתינת טעם במים.
(בעשרות השנים האחרונות זה היה מין הלחמניות הנפוץ בארה"ק, ובס"ד אכשר דרא ובשנים האחרונות השימוש ב'מי צימוקים' לצורך אפיית 'לחמניות מזונות' פחת משמעותית, ובהכשרים המהודרים הוא 'בל יראה ובל ימצא').
ויש לדון, האם נשתנה דין המים לדין יין, ועל כן אם עירב מהמי צימוקים בפת חשיב 'פת הבאה בכסנין', או שדינם נשאר כמים והפת חשיבא כלחם גמור.

ולעניין קידוש דבעינן יין, פסק השו"ע (סי' ער"ב סק"ו) שיין צימוקים מקדשים עליו, אבל כל דין יין צימוקין הוא דוקא שאין במים יותר מפי שישה מהצימוקים, אבל אם הצימוקים הם פחות מאחד בשישה בטלו וקיוהא בעלמא הוא[footnoteRef:56], וכן פסק המשנ"ב (סקט"ז) כדעת רוב האחרונים[footnoteRef:57]. [56:  ועי' בס' האגור סי' רס"ט, שו"ת מהרי"ל סי' קמ"ב, ובתוס' חולין כ"ה ע"ב בד"ה המתמד. ובסי' ר"ס ס"ה בהג"ה.]  [57:  עי' בביאוה"ל שם בד"ה מקדשין.] 

והוסיף על כך ה'משכנות יעקב' (סי' ק"ו) דבעינן שיהיה אחד משישה מהלחלוחית שיש בצימוקין ואין מצרפים הצימוקים עצמם לשיעור, והמשנ"ב כתב שיש לחוש לדבריו לכתחילה (ביאוה"ל שם ד"ה מקדשין).

ויש לציין שדעת 'הכף החיים' (סי' ר"ד סקל"ג) שכל האמור לעיל הוא דווקא ביין שלהם שהיה חזק, אבל ביין שלנו אין להוסיף מים כל כך, ובעינן שהצימוקים יהיו הרוב (עיי"ש בסקל"ב, שהוא לפי"ד הרבה פוסקים).

ולעניין מצה, פסק השו"ע (סי' תס"ב) שקמח ומים מחמיצים, אבל עיסה שנילושה מקמח ומי פירות אינה מחמצת.
ופסק השו"ע (שם, ס"ג) שיין דיו כמי פירות, ואף על פי שאי אפשר שלא יכנסו מים ליין בשעת הבציר או לאחריו, היין מבטל המים, אבל כל זה דווקא בשעת הבציר עד ג' ימים לאחר הדריכה שעדיין נחשב תירוש לעניין זה (משנ"ב שם סק"י, שעה"צ סקי"א) אבל לאחר מכן נחשב כבר במי פירות ואפילו נפלה טיפת מים מחמיץ.

ולעניין יין צימוקים, כתבו האחרונים (מג"א סק"ו וש"פ) דדינו הוא לא כיין אלא כמי פירות בעלמא, אבל דווקא היכא לאחר שתססו ויש בצימוקים לכל הפחות אחד מו' מהמים.
ואולם ה'חכם צבי' (בשו"ת סי' ק"מ) חלק על זה, וכתב שאין לדמות יין מעשה שמים ליין מעשי אדם שאין בכוחו לשנות כוח המים שלא יחמיצו, ודין יין צימוקים כמים לכל דבר, וכתב המשנ"ב (שם סקי"א) שבעל נפש יחוש לדעתו.

וכל זה בצימוקים שנשרו במים, אבל בצימוקים שנתבשל במים דינם שונה.
הנה לעניין יין קידוש, דעת רב האי גאון (ש"ת סי' ד') הרש"י (שו"ת סי' ס"ח) והרמב"ם (פכ"ט הי"ד)[footnoteRef:58] שיין מבושל אינו נחשב ליין כלל, ואין יוצאים בו ידי חובת קידוש, אבל דעת הראשונים שנקרא יין מעליא, ויוצאין בו ידי חובה וכן פסק הרמ"א. [58:  וכ"ד הרי"ץ גיאות בהל' קידוש, והביאם השו"ע כ'יש אומרים', ובני ספרד חששו לדבריהם] 

ועל זה אמר המשנ"ב (סקכ"ב) בשם החיי אדם (ח"ב כ"ו ס"ז) דהוא הדין לבשל הצימוקים ביין שיקרא יין גמור (כדין יין צימוקים), אבל הביא דעת ר' שלמה קלוגר (בספה"ח) שבאופן זה אינו נקרא יין עד שהמים יהיו תוססים שלושה ימים אחר שנתבשלו בצימוקים.

ולגבי מצה, כתב בספר החיים (סי' רע"ב) כתב שאף בכהאי גוונא בעינן שיתססו, ולא די בבישולם, וכמה פוסקים נחלקו עליו וסברו שהיכא דנתבשלו די בזה ולא בעינן אף תסיסה.

[bookmark: _Toc190466571]ב'פת הבאה בכסנין'.
ובגדר היין שבעינן שיהיה בעיסה כדי שתחשב 'פת הבאה בכסנין', בשו"ת 'חסד לאברהם' (תאומים, מהדו"ק או"ח, סי' ט"ז) הביא שדינו הוא כדין מצה, שכל מה דנחשב מי פירות או יין לעניין מצה הוא הדין הכא, והנחשב התם למי בעלמא אף הכא אינו נחשב כ'נילוש' והוי פת גמור[footnoteRef:59], ואף בזה נכון לחוש לדעת ה'חכם צבי' שיין צימוקים דינו כמים, ועל כן פת שנילושה בו ברכתה המוציא[footnoteRef:60]. [59:  הרב 'פרי אליעזר' בספרו (עמ' תקס"ו) הוכיח מהחסל"א שדעתו שאזלינן אחר רוב מי פירות ולא אחר הטעם, ממה שנחית לעומקא דדינא אי חשיב יין או לא, ולא קאמר דאזלי' בתר הטעם גרידא, ע"כ דהטעם אינו לא מעלה ולא מוריד, ורק אזלי' אחר המשקה שבעיסה.
והנה לא חש כלל, דהא ודאי דאילו הוה קמן פת גמורה שנהגו העולם לאוכלה לקינוח, כו"ע יודו שאינה נעשית 'פת הבאה בכסנין' בכך, ורק אחר שנילושה במי פירות ונקבע דינה כ'פת הבאה בכסנין', אזי יש לנו לדון אי קובעין עליה אי לאו.
וה"ה הכא, דאילו יין צימוקים דינו כמים בעלמא, מה יתן לך ומה יוסיף לך טעמו, שהרי הא קמן פת גמורה, ומה שייך לפוטרה בכך שנשתנה טעמה, ותמהני על דבריו.]  [60:  ע"ע שו"ת מנח"י ח"ט סי' י"ז, ודו"ק הרבה בדבריו.] 

העולה מכל האמור, שעיסה שנילושה במים שנתבשלו עם צימוקים:
אזי יש לחוש לכמה דעות, א. המשכנות יעקב, שבעינן פי שישה מהלחלוחית שבצימוקים. ב. דעת ספר החיים, שאף שנתבשל בעינן תסיסה. ג. דעת כף החיים שבזמן הזה אין להוסיף כל כך מים כנגד הצימוקים. ד. דעת ה'חכם צבי' (במצה) שיין צימוקים דינו כמים.
ואף שדעות הללו לא הוכרעו להלכה, כבר כתב המשנה ברורה שנכון לחוש להם, וודאי שכל אלו המלכים נועדו יחדיו, אך המיקל כנגדם אין בידינו למחות בו.

נידון נוסף שדנו בו האחרונים שאין מקומו כאן, הוא 'רכז מי פירות', רכז זה נעשה על ידי שהמפעל מוציאים את המים שבפרי, ואז סוחטים את הפרי ומייצרים ממנו מיץ נטו ללא מים כלל וזה מכונה 'רכז', ואז מוסיפים לרכז מים כשיעור המים שהיו בפרי מלכתחילה.
מכיוון שהמים הללו אינם חלק מהפרי אלא ככל מימי העולם אין דינם כמי פירות אלא כמים רגילים[footnoteRef:61], והבעיה היא שעל פי חוקי המדינות, מותר לחברה להוסיף לרכז מים כשיעור שקיים בפירות הרגילים באופן טבעי, ואין עליהם לציין זאת בשום מקום והם אף רשאים לכתוב על האריזה '100% פרי' והדבר לפוקה ולמכשול. [61:  שו"ת מנח"י ח"ט סי' י"ז ושו"ת שבט הלוי ח"ט סי' מ"ד.] 

אמנם, בהכשרים המהודרים מקפידים על כך, אבל בהכשרים פחותים (שאין לאוכלם כלל, מדיני איסור והיתר) ובלחמניות ביתיות יש לשים לב לכך.

בעיה נוספת, בלחמניות הנילושות במי פירות, שישנם הסוברים שמי פירות אין דינם כלל כמשקה אלא כזיעה בעלמא, ועל כן אין בהוספתם בעיסה בכדי לשנות את דין הפת ל'פת הבאה בכסנין'.
כדעה זו החזיק המהרש"ם ב'דעת תורה' (סי' קס"ח, סעי' ח'), אך רוב הפוסקים לא הסכימו דעה זו, והיא לא הוקבעה להלכה, ואף למיחש לא מבעיא.
אמנם יש להעיר, באותם שנסמכו על דעת המהרש"ם לגבי 'נילוש'[footnoteRef:62], אבל מאידך הקילו נגדו בדין מי פירות, ונמצא שנהגו דלא כחד, ועליהם נאמר (עי' עירובין ו ע"ב) "כקולי זה וכקולי זה, רשע". [62:  עי' לעיל סי"ג ענ"ג בהרחבה.] 



[bookmark: _Toc187788037][bookmark: _Toc189086698][bookmark: _Toc190466575]נספח ג' – טענות המקילים.

לעיל הארכתי לבאר את דיני 'פת הבאה בכסנין', ובפרט את המאפה המכונה 'לחמניית מזונות', כשלאורך כל הדרך צידדתי שברכתה היא 'המוציא' בשונה ממה שנהגו ההמון.
בנספח זה ברצוני להביא את הצדדים ואת טענות החולקים הסוברים שברכת פת זו היא אכן 'בורא מיני מזונות', ולהשיב עליהם.
ראשית אעסוק בבני אשכנז, ואחר כך אף בדעת ה'שולחן ערוך'.

לעיל נקטתי בפשיטות שמה שנוהגים לאכול מיני מאפה אלו לארוחות ולשמחות, הרי זה 'קביעות סעודה', ומשום כך דין פת זו כפת שקובעים עליה סעודה וברכתה 'המוציא', או למצער האוכל בצורות אלו – דינו כקובע סעודה ועליו לברך 'המוציא'.
אך ראיתי שיש שפקפקו על דבר זה, בטענות מתמיהות, לדוגמא:
הנה יש לעיין מה לברך על לחמניות מזונות כיום, כי לפי הנתונים ששמעתי מהמשגיח של 'העדה החרדית' במאפיה של 'אנג'ל' שבה אופים 67% של כל הלחם של ארץ ישראל, הלחמניה מזונות תופס פחות מאחוז אחד של כלל הלחם והחלות, ופחות מעשר אחוז של כלל הלחמניות.
לגבי נתונים אין באפשרותי להתווכח מפני שאיני בקשר 'עם המשגיח של העדה החרדית באנג'ל', כך שנאלץ לקבל נתונים אלו בהסכמה. רק השאלה מה פשר החילוק 'כיום' כביכול פעם שיעורם היה ניכר משמועתית?[footnoteRef:63] [63:  האמת שהסיבה שהרב הכותב נקט 'כיום', כדי להתחמק מכלל הפוסקים זצ"ל שפסקו שברכת לחמניית מזונות היא המוציא, ולשם כך נוצר החילוק בין 'היום' ל'פעם'.] 


והרב הכותב ממשיך בדבריו:
ואם כן מתברר שמשתמשים ב'לחמניה מזונות' רק במקרים מיוחדים, בעיקר בחניות כמו 'קופיקס' המספקים קפה ועוגה לאלו שנוסעים בדרך באטובוס וכדו' וטרם הספיקו לטעום משהוא. (ואז הרב הכותב מתחיל להתפלפל בגדר אכילה שהיא רק בגלל 'שלא הספיקו לאכול משהוא').
ועל הסקת המסקנות אני חולק בהחלט.
אילו אכן היה משהו שונה ומיוחד בלחמניה שנילושה במי פירות, שיעור המכירות שלה היה אמור להיות גבוה בהרבה, לכל הפחות כשאר הבורקסים והבייגלים. 

אלא מאי, לחמניה זו זהה בטעמה כמעט לחלוטין ללחמניה רגילה, ומכיון שמחירה יקר משמעותית לאף אחד אין עניין לרכוש לחמניה זו, מלבד 'דתיים' המבקשים ל'היפטר' (רח"ל) מברכת המזון או מנטילת ידיים ואולי אף משניהם.
וזו הסיבה שהיא נמכרת דווקא לנוסעים באוטובוס – שיותר קשה להם נטילת הידיים, ועל כן הם מעדיפים להתחמק ממנה באמתלאות הלכתיות.
ואת פשר אכילת הלחמניה בשמחות, האריך הרב הכותב לבאר מדוע זה אינו קביעות סעודה בטענות שונות, שאף אחת מהם לא מצדיקה תגובה[footnoteRef:64]. [64:  אבל בהערה אפשי. טענות הרב הכותב הם:
א. שהלחמניה היא לא המאכל המרכזי, וכלשונו:
אינו נחשב לקביעות, כי אוכלים קודם המנה החמה גם בבר מצוה וגם במטוס ואולי גם שתי מנות בבר מצוה, ואינו בטוח שיאכל הלחמניה ורק אם עדיין נשאר רעב יטעום גם את לחמניה, וקשה לומר דקבע כל סעודתו על הלחמניה כשאוכלו רק בסוף מספק. 
ובמחילה, אולם מה בכך שאין זה עיקר סעודתו? הלוא הוא אוכל אותה לרעבון, והיא חלק נכבד מסעודתו, ואיני יודע מנין לו סברא זו של 'עיקר סעודתו' שכל הפוסקים 'שכחו' לומר (הוא מביא ראיה אחת, שטענו בחיטים והודה לו בשעורים, מדברי הפוסקים שמיירי שאין ברצונו לאכול כלל פת אלא אוכלה כדי לפטור המזון מברכה, ומה לשמיטה אצל הר סיני, וכדאי בזיון וקצף).
ב. שרוב האנשים לא אוכלים שיעור 'קביעות סעודה' המוזכר בפוסקים, דבר שממש לא נכון. אף אם נניח שלא נצרף את מה שיאכל אח"כ, שיעור זה הוא לחמניה וחצי לשיעור לחומרא, ולדעה שהולכים אחר סעודת ערב ובוקר – אנשים קובעים סעודתם על שיעור דומה. ] 

ובמחילה מהרב הכותב, דבריו מזכירים את מה שכתב בשו"ת 'שבט הלוי' (חי"א סי' מ"ז) להגר"ש ואזנר זצ"ל, וזה לשונו:
מבקשים קולות מקולות שונות, עד שלחם גמור כאלו מתהפך לפת כיסנין, והלב יודע שתחבולות האלו לא ישנו כלום מאמיתת ההלכה.
אכן, עינינו הרואות אדם נורמטיבי אוכל פת זו כי הוא רעב וזוהי ארוחתו, והמכחיש זאת דומה הוא בעיני לאומר על יום שהוא לילה.

טענה נוספת היא, שאין אוכלים כשיעור 'קביעות סעודה', וכמובן שכל זה הוא דווקא אם נאמר שאין הולכים אחר המנה של אוכלי הפת, ולא אחר מגמת האוכל, אלא אחר השיעור (של הביצים) ותו לא.
אז אכן ל'בני ספרד', לכאורה צדקו דבריהם מאחר שהם נקטו השיעור של ג' ביצים ואפס זולתו, והאוכל פחות מכך אין לדונו מחמת קובע סעודה.
אמנם, יש לציין שדעת הרב 'גינת ורדים' (שו"ת או"ח, ככל א' סי' כ"ד) שבכל מאכל ומאכל הולכים אחר השיעור שדרך בני אדם לקבוע במאכל זה, ואין הולכים אחר שיעור קבוע, וכמשמעות דברי הגמ', "כל שאחרים קובעין עליו"
כך שלדעתו, פשוט הדבר שבכמות הנורמטיבית שאנשים קובעים על 'לחמניות מזונות' יש בה כדי שיעור סעודה, כך שאדם נורמטיבי שאוכל מלחמניות אלו לארוחתו, ככל הנראה אכל כשיעור.
וכל זה אם נתעלם מדברי הבית יוסף שהולכים אחר יעוד המאכל, אכתי אף לבני ספרד יש לחשוש לדעת ה'גינת ורדים'.
ולבני אשכנז, הנה פשוט הדבר שמה שנקטו אף את השיעור של ד' ביצים, הוא אינו אלא לחומרא בעלמא, ויתד תקעו להם אצל אדונינו הגר"א שסבר שהולכים אחר הכמות פת שדרך בני אדם לאכול בסעודה, ואף מה שדרך בני אדם לאכול על ידי ליפות (משנ"ב סקכ"ד), ועינינו הרואות שדרך בני אדם לאכול לחמניה אחת בלבד הממולאת בממרחים בצירוף סלטים, וזוהי סעודתם, ואם כן אף האוכל לחמניה אחת בלא ליפות, והיא עיקר סעודתו חשיב 'קביעות סעודה' ועליו לברך 'המוציא'.
וכן כתב בשו"ת 'אגרות משה' (או"ח ח"ג סי' ל"ב) שמשערים לפי הכמות שמנהג המקום לאכול, ועל כן בזמנינו שהמנהג לאכול מעט פת, השיעור הוא פחות מג' ביצים.

[bookmark: _Toc187788040][bookmark: _Toc190466579]סעודה שפחותה מג' ביצים אינה סעודה.
וסברא חדשה מצאנו למקצת המחברים, שאף אם נימא שאיהו וכולא עלמא קבעו סעודתם על פת זו, עדיין כיון שאין בה ג' ביצים לא חל עליה שם סעודה כלל.
ומלבד מה שלא נמצא כן בפוסקים, והוא נגד הפוסקים שהובאו לעיל. וכן קשה הדבר מסברא, שאחר שקבע סעודתו, מה מקום יש לומר שאינה סעודה בכל טצדקי שיהיה.
הנה בספר ברכת הבית (איינהורן, ח"א פ"ט, בשערי בינה או"ד) העלה שאף בשבע, אם אכל פחות מג' ביצים ברכתו בורא מיני מזונות, והביא בזה ב' סברות. א', שאין סעודה של פת פחותה מג' ביצים. ב', שבטלה דעתו אצל כל אדם, שאין דרך בני אדם לקבוע סעודה על פחות מכך.
וברצוני לדון בדברי כתלמיד לפני רבו, א', גבי סעודת שבת לית מאן דחייש דיש לאכול ג' ביצים דווקא (עי' שו"ע ריש סי' רצ"א, ובמשנ"ב שם סק"ב), אף דבעינן 'סעודת פת', ודין ג' ביצים נאמר על סעודה שהדרך לאוכלה בפת. ב', אין הכי נמי, אבל לו נוכיח שאכן המנהג השתנה, ואנשים קובעים על פחות מכך, אכן הדין יהיה דאף האוכל פחות מג' ביצים אם קבע סעודתו על זה, (והרגילות לקבוע) יברך המוציא.

וכן כתב בספר 'ברכות ישראל' (פ"ב ה"ג) שהאוכל פחות מג' ביצים אף על פי שקבע ברכתו מזונות, לפי שג' ביצים זהו שיעור סעודה פחותה.
ואף על דבריו יש לדון כנ"ל, שאם כוונתו שזוהי 'סעודה פחותה' שדרך האנשים לאכול, אז עתה שנשתנה המנהג, נשתנה ג"כ שיעור סעודה פחותה, ואם כוונתו שעל פחות מכך לא חל 'שם סעודה', אף זה אינו וכנ"ל.

והנה המחברים הללו, תקעו יתד במקום נאמן, שכן נראים הדברים בהשקפה ראשונה בדברי 'השולחן ערוך הרב', אך לאחר העיון, ברצוני להציע בפני המעיין הבנת דברי ה'שולחן ערוך הרב', שאין בו פינה ויתד כלל לסברא זו, ואין מדבריו הכרח לדבריהם, וישפוט המעיין, ומחמת אריכות הדברים, הבאתים בנפרד[footnoteRef:65]. [65:  עיין לעיל נספח א'.
אך אכפול ואשלש הדברים כאן, ומותר שפתיים אך למחסור – וזה הערה שכתבתי על הספר 'פרי אליעזר' שצידד כנ"ל.
הנה הרב מחבר ספר 'פרי אליעזר' (עמ' כ"ח) הביא דברי הגר"ז (באופן חלקי), והעלה מהם להלכה שכל סעודה שאין בה ד' ביצים פת, אף על פי שאכל הרבה ליפתן כסעודת שלמה בשעתו, ושבע הימנה – אם כל זה 'אינה סעודה' ואכתי יברך 'בורא מיני מזונות'.
וזה לשון הגר"ז במילואו (סי' קס"ח ח'):
ומכל מקום, אם הוא קבע סעודתו עליו ואכל עמו בשר ודברים אחרים כמו שנוהגים בסעודת לחם גמור עד ששבע, וגם אחרים רגילים לקבוע עליו אם אוכלים עמו שאר דברים כמו שאכל הוא, מברך המוציא וברכת המזון. וכן אם הוא שבע ממנו לבדו וגם אחרים רגילין לשבוע ממנו כשמלפתין אותו באיזה ליפתן מברך המוציא וברכת המזון. 
ומכאן אתה למד, ששיעור קביעות סעודה האמור כאן אינו כשיעור סעודה האמור בעירוב שהוא כג' ביצים שהיא פחותה שבסעודת עניים הבריאים ושם סעודה עליה אבל אינה סעודת רוב בני אדם הבריאים (כשאוכלין ממנו לבדו בלא לפתן ודברים אחרים) (אלא כשיעור עומר לגולגולת לב' סעודות), שאל"כ מה הועילו כאן לשער שיעור שאחרים קובעים עליו עם איזה ליפתן, הרי גם על ידי ליפתן אין שם סעודה עליה בפחות מכג' ביצים פת שאל"כ למה הצריכו בשתי סעודות של עירובי תחומין כשתי סעודות פת אם פחות מכן ראוי לב' סעודות ע"י ליפתן יהא די בזה לערובי תחומין מקל וחומר מליפתן של פת מב' סעודות שמערבין בו כל שכן הפת הנאכלת בב' סעודות הללו.
והנה בהשקפה ראשונה נראים דבריו להדיא כדברי המחברים הנ"ל, אך למעיין יוברר שלא קרבו הדברים זה אל זה כלל.
ולצורך זה יש לנו לבאר בארוכה דברי הגר"ז זצ"ל.
ראשית פתח דבריו בהאי דינא, דאפי' אכל ע"י ליפתן מצטרף ל'קביעות סעודה', כל שהוא ואחרים שבעים משיעור זה של הפת עם הליפתן.
ומיניה אזיל מעניין לעניין באותו עניין, שממה שמצרפין לשיעור אף הליפתן, מוכח שהדבר תלוי ב'שביעה' ולא ב'שיעור סעודה',
שהרי אם היינו הולכים אחר 'שיעור סעודה' של ג' ביצים הנלמד מעירוב, אז שיעור ג' ביצים מוכרח להיות ללא הליפתן, וכפי שבעירוב משערים 'סעודה' ללא הליפתן.
וההכרח שבעירוב משערין 'סעודה' ללא הליפתן, שהרי אם היינו אומרים שג' ביצים היינו פת וליפתן עימה, ע"כ שהשיעור הפת הנאכלת הוא פחות מג' ביצים, ואם כן היה די בפת בשיעור ב' ביצים, שהרי כמו שהלפתן של הסעודה משתער לבדו ודי בו לעירוב אף ללא שיעור הפת, ק"ו שהפת של הסעודה יהיה די בה ללא שיעור הליפתן, ואם כן אמאי בעינן פת בשיעור ג' ביצים – שזה אף כנגד הליפתן שבסעודה, מה שלא מצינו בליפתן שיש להוסיף בשיעורו אף כנגד הפת שבסעודה.
אלא מוכח מיניה, שג' ביצים זהו השיעור של הפת לבדה ללא הליפתן, ואם כתבו הפוסקים שהליפתן מצטרף לשיעור, על כך שזה אינו שיעור עירוב ששם בעי' ג' ביצים מהפת לבדו.
ואחר שבואר המהלך של דבריו, ברור למעיין שמכל קצה של דבריו שנרצה להוכיח ש'אין סעודה בפחות מג' ביצים' אין בראיה כלום.
אם נוכיח מסוף דבריו – "הרי גם על ידי ליפתן אין שם סעודה עליה בפחות מכג' ביצים פת" אין לך הוצאת דברים מהקשרם גדולה מזו, שדבריו נסובים על הלכות עירובין, ששם אמרנו שהשיעור של ג' ביצים הוא ללא הליפתן, ומשם אין ללמוד לכאן כלל, לא לזה שהליפתן לא מצטרף, ולא לעצם 'שיעור סעודה', וכפי שכתב הגר"ז בפירוש.
ואם נוכיח מראשית דבריו "כג' ביצים שהיא פחותה שבסעודת עניים הבריאים ושם סעודה עליה", היינו גם כן לעניין עירוב, דהתם אמרינן ש'סעודה בינונית' היא ג' ביצים, אין צורך להרחיק נדוד עד לגר"ז, שהלא גמרא ערוכה היא לגבי עירוב, ואילו לגבי פה"ב אף הגר"ז לא אמר דבריו.

ואם יאמר המקשה, הרוצה לשקר ירחיק עדותו, ומה תשיב על דברי הגמ' בעירובין?
וכבר תשובתו בצידו, מש"כ השו"ע (סי' ת"ט סעי' ז') ששיעור זה הוא 'סתם סעודה', ששיערו חכמים שדינה כ'סעודה' בכל מקום ובכל זמן ולכל אדם, אבל אדם ששיעורו הוא פחות, אין זה סותר שכלפיו יהיה שיעור אחר, ורק ה'שיעור הכללי' הוא ג' ביצים, וכפי שכתב השו"ע גבי זקן וחולה ששיעורם בפחות.
ומש"ה ג"כ אין להקשות על הגר"א והגר"ז וש"פ שס"ל שבקביעו"ס אין הולכים בתר ג' ביצים, מפני שזהו שיעור כללי של 'סעודה', ואין עניינו לשיעור הפרטי של כאו"א, ולא לשיעור של השביעה, שבאלו תלוי דין 'קביעות סעודה', שבשביעה תליא מילתא.
ושוב אין להקשות מעירובין כלל, וממילא גם לא מדברי הגר"ז, וודאי שאם 'שיעור סעודה' המצוי יהיה פחות מג' ביצים אזי אף שיעור ה'קביעות סעודה' תהיה פחותה מג' ביצים, שלעניין זה אין לנו לילך אחר שיעור עירובין כלל.
ונסובותי על דברי ה'שולחן ערוך הרב', ולא מצאתי שום סמך בדבריו להיתלות בו שאין סעודה פחותה מג' ביצים, וישפוט המעיין.

ואחר הארכתי בבירור כל הדברים מיסודם, עי' לעיל בנספח א'.

ואגב אורחא, אחר שברי לכל מי שראה המאורות שאלו הן דברי הגר"ז חיים, יש לי תימה רבתי על הספר הנ"ל.
בספר 'פרי אליעזר', דן בהרחבה בברכת 'לחמניות מזונות', ורצונו לפסוק שברכתן מזונות.
ובעמ' רמ"ב רצה לטעון, שאף שנפסק להלכה שמצרפים כל מה שמלפתין עימו הפת, כ"ז הוא רק באוכל ד' ביצים – שאזי מצרפין לשיעור שביעה, אבל באוכל פחות מד' ביצים אין מצרפין הליפות כלל.
ועזר מצריו הביא דברי השוה"ר הנ"ל, וציטט "הרי גם ע"י ליפתן אין שם סעודה עליה בפחות משיעור פת" ותו לא.
וכמובן שכל בר דעת שיקרא זאת, יסיק שדעת השועה"ר שליפתן אינו מצטרף לשיעור אם לא אכל ד' ביצים. וכי מנין לו לקורא שהגר"ז נקט דבריו גבי עירובין? וכל דבריו זועקים ההפך הגמור? שהרי ה'פרי אליעזר' לא חשש לצטט כל לשונו כפי שעשיתי כאן, ולא בכדי.
ולא שהוא לא הכיר פירוש דברי השועה"ר, שהוא עצמו בעמ' קפ"ו האריך לבארו, ואם כל זה לא טרח לציין שהשוהע"ר הולך כלפי עירובין.
ועוד, שהראיה מהשועה"ר לכשעצמה היא מגוחכת, שהרי השועה"ר מוכיח מדברים אלו ממש שאין הולכים כלל אחר שיעור ג' ביצים, ומה שייך להוכיח משיטתו לסוברים כן.
(אגב, במה שטעה והטעה להוכיח משועה"ר שבפחות מג' ביצים אף ע"י ליפות לא מהני, כתב שכן כתב הגר"ז בסידורו בסדר ברכות הנהנין, והנה זה לשונו שם (פ"ב ה"ב):
"ואם אינו שבע ממין לחם זה לבדו, אלא שאוכלו עם לפתן המשביעו כגון שמלפתו בבשר או דגים וכיו"ב עד ששבע, ה"ז כאילו שבע ממנו לבדו לפי שהלפתן טפלה לו ונתחייב בברהמ"ז מה"ת, ולפיכך האוכל כד' ביצים ממין לחם זה עם לפתן כזה עד ששבע מברך המוציא וברכהמ"ז" ומשום מה הרב 'פרי אליעזר' 'החליט' להבין, שהאוכל ד' בצים ממין לחם זה, וכאן צריך להפסיק, ואז הוסיף גם "עם לפתן כזה"
ו'משום מה' לא עלה על ליבו, שדברי הגר"ז נקראים ברצף "האוכל ד' בצים ממין לחם זה עם לפתן כזה" דהיינו: אכל ד' ביצים מהלחם ומהלפתן ביחד. וכפי שכתב הגר"ז מעט לפני, "הרי זה כאילו שבע ממנו (הפת) לבדו"!, ללא כל כוכביות וסעיפים קטנים.
אכן, כשהמסקנא כתובה מראש – הראיות כבר לא משנות).
] 

[bookmark: _Toc189086700][bookmark: _Toc190466580]ענף ב' – נילוש במי פירות.

כאמור, בעיה נוספת בלחמניות אלו היא שהם אינם נילושים במתיקות מספיקה כדרישות ההלכה (לפי הרמ"א), כשמצדדי 'ברכת מזונות' טוענים מנגד:

[bookmark: _Toc187788042][bookmark: _Toc190466581]מתוק הרבה.
יש הטוענים שלחמניות אלו מתוקות הרבה, אך איני יודע על מה הם שחים, מתיקות לחמניה זו מעודנת וודאי שיותר מאשר 'חלות מתוקות' רגילות שבהם איש לא חש לברך 'מזונות', וודאי שאינם מתוקות כשיעור המשנ"ב "שטעם העיסה טפל". לעניות עיני, לחמניות כאלו אינם בנמצא.

[bookmark: _Toc187788043][bookmark: _Toc190466582]רוב מי פירות.	
יש מהם שנסמכו על כך שהפת נילושה ברוב מי פירות, ונסתמכו בכך על דעת המהרש"ם שאם יש רוב מי פירות לא אזלינן אחר הטעם, אך מה נעשה ושיטתו שיטה דחויה היא, ואף הוא לא אמר דבריו בדעת הרמ"א כפי שבואר בהרחבה במאמר הקודם.

[bookmark: _Toc187788044][bookmark: _Toc190466583]מנהג ירושלים.
יש שנסמכו על מנהג ירושלים הקדמון, לחלק בחתונות מיני מאפה ולברך עליהם 'מזונות', אמנם אף אם נומר שיבוא המנהג ויעקור ההלכה, אנו אין לנו אלא במה שנהגו, ב'בייגלים' מתוקים ו'עוגות לעקא"ך" שעל כגון אלו ודאי שאין הדרך לאכול לשובע או לקביעות, ואין עניינם כלל ל'לחמניות מזונות' של היום.
[bookmark: _Hlk187529116]



[bookmark: _Toc187788046][bookmark: _Toc189086701][bookmark: _Toc190466584]נספח ד' – דעת בד"ץ 'העדה החרדית'.
[bookmark: _Toc187788047][bookmark: _Toc190466585]הקדמה.
בגוף החיבור בואר בס"ד בהרחבה דיני 'פת הבאה בכסנין' בכלל, ו'לחמניות מזונות' בפרט, ושם העלתי שהברכה על הלחמניות אלו היא 'המוציא', ובנספח לעיל הארכתי בס"ד לסתור טענות הסוברים שברכתה 'מזונות'.

אולם מכשול הא בפי רבים, הסומכים עצמם על ה'עדה החרדית', שעל הלחמניות שתחת השגחתם מתנוססים לתפארה הכרזת 'מזונות', ונפשם בשאלתם, על מה ראו ככה, וממילא סומכים עצמם על דעתם.

מלבד שעצם הטענה בטעות יסודה, שאמת שהציבור החרדי רובו ככולו קיבל על עצמו את הכשר זה לראוי ונאמן, כל זה רק בהקשר לטיב ההשגחה וכשרות המוצרים, אבל בכל הנוגע לפסיקת ההלכה, לא רב חילם של רבני ה'עדה' על פני שאר רבני ישראל, ושהגמרא וה'בית יוסף' זועקים אחרת, ל'עדה' אין חשיבות כלל.
על כל פנים, הנני מציע כעת בפני הקורא את דעת רבני ה'עדה', והמעיין ישפוט.

[bookmark: _Toc187788048][bookmark: _Toc190466586]בד"ץ העדה החרדית.
רבים המה אשר תלו עצמם באילן גדול, 'ועד הכשרות' של ה'עדה', שבהוראתם למאפיות לחמניות שנילושו במי פירות, מסומנים כ'מזונות'.
ראשית כל, אין עצה ואין תבונה לנגד ה', ובמקום חילול ה' אין חולקים כבוד לרב, ואם ההלכה מורה אחרת, אז אף אם מעיני העדה נעלם, זה לא סותר את ההלכה.
בנוסף, גם לדעת ה'עדה החרדית' האוכלים מעל שיעור קביעות סעודה, ודאי שעליהם לברך 'המוציא', ובוהראת הגאב"ד ה'קנה בושם', הדבר מודגש ב'מדריכי הכשרות' מידי שנה בשנה, (עי' גם בטאון 'העדה', גליונות 1174 ו1175).
אבל לרבים השואלים, אביא כאן את תגובות חברי ורבני העדה לדורותיהם:

[bookmark: _Toc187788049][bookmark: _Toc190466587]ה'קנה בושם'.
בשו"ת 'קנה בושם' (ח"ג סי' ט') לגאב"ד העדה החרדית רבי מאיר ברנדסדרופר זצ"ל, בתשובה ששלח לרבי נפתלי הלברשטם זצ"ל, יו"ר 'ועד הכשרות' של ה'עדה החרדית'.
בתשובה זו ה'קנה בושם' מבאר את דעתו, שאף הקובע ארוחתו על 'לחמניות מזונות', אם אינו אוכל מהפת עצמה שיעור 'קביעות סעודה', הוא פטור מנטילת ידים וברכת המזון. ובטעמו הוא נסמך על דעת ה'ברכת הבית' וה'ברכות ישראל' שהובאו לעיל, הסוברים ש'אין שם סעודה על פחות מג' ביצים', וכבר הארכתי לעיל[footnoteRef:66], שלא די שסברות אלו לא הזכירום אף אחד מהפוסקים, ועצם נתינת שיעור כל שהוא תמוה הוא למנהג בני אשכנז שלא הלכו אחר השיעור כלל, עצם הסברות נתונים בספק, וצריך עיון גדול האם ניתן להסתמך על כך להלכה. [66:  נספח א', עיי"ש באורך.] 


וכמובן שאף לדעתו אין להקל כלל בשיעור ד' ביצים ומעלה, כפי שהוא עצמו ציין בהמשך התשובה.

[bookmark: _Toc190466588]תגובות הבד"ץ.
אמנם לא מצאתי שום התייחסות מאי מי מרבני ומשגיחי העדה"ח לפני התשובה של ה'קנה בשם' (אמנם ראיתי שטענו שהראב"ד ר' פנחס אפשטיין זצ"ל הכריע בנושא, אך לא מצאתי לטענה זו כל מקור ואף בעדה החרדית לא אישרו את הדברים).
אבל לאחר פניות חוזרות ונשנות מאת מספר גורמים, 'ועד הכשרות' השיב מספר תשובות שונות[footnoteRef:67]: [67:  לפונים שונים. לשאלתי לא קיבלתי מענה שהיה בבחינת 'משיב כהלכה'.] 

1. שהלחמניה מתוקה. ועליהם הכתוב אומר (ישעיה ה' כ'), "הוי! האומרים לרע טוב ולטוב רע, שמים חושך לאור ואור לחושך, שמים מר למתוק ומתוק למר". הן כל בר דעת אשר עיניו בראשו ולשון בפיו ואין בפיו מרמה, יטעם ויאמר שההפרש בין לחמניית מזונות ללחמניה רגילה (וכ"ש מאלו המכונות 'מתוקות') זערורי ביותר, וודאי שאינו מספק כדי שאנשים ימנעו מאכילת ה'לחמניית מזונות' לארוחתם המרכזית.
אך המה "שמים מר למתוק", ובפיהם טעם הלחמניות הללו כצפיחית בדבש, ואינני יודע על מה הם שחים, מאחר שאף מתי שטעם הלחמניות שונה – ודאי שאינו שונה במיוחד. ואפילו אם נימא הכי, מה יתן לך ומה יוסיף לך לשון רמיה, והרי הרגילות לקבוע על פת זו, ושוב אין תועלת במה שהיא מתוקה.

2. נסמכו על המהרש"ם. ועוד טענו, שנסמכים הם על דעת המהרש"ם שבנילוש ברוב מי פירות אין צריך שיורגש טעמם בעיסה כלל.
אמנם, כבר הובא לעיל בהרחבה שדעת המהרש"ם לא עלתה לדינא, ואין להיתר זה על מה להישען. ולא די בזאת, עצם התלייה באילן גדול המהרש"ם ז"ל, חוצפה יסגא היא, שהרי המהרש"ם גופא פסק שמיץ פירות הם זיעה בעלמא, ואין בהם כדי להחיל על העיסה שם 'פת הבאה בכסנין', ועל כן האוכל עיסה שנילושה ב55% מיץ תפוחים, וטענתו בפיו "שכן דעת המהרש"ם", שקר ענה בנפשו, והרי הוא כנוהג מקולי זה ומקולי זה, ורשע איקרי.

3. אין הכי נמי, ואולם אין באחריות ההכשר לקבוע בענייני 'אורח חיים' אלא רק ב'יורה דעה' ומתפקידו לדאוג רק שהמאכל יהיה כשר, ולא על קביעת ברכתו וכל המסביב. על תירוץ זה אין צורך להכביר במילים.

ובנוגע לכך שרבים המה אשר נסמכים על הוראת הבד"ץ וקובעים סעודתם על לחמניה זו, הכריעו רבני הבד"ץ שמכיוון שניתן לאכול לחמניה זו אף בצורה שברכתה 'מזונות' (דהיינו לשיטתם, בכה"ג שאוכל לחמניה אחת בדרך ארעי), אין מאחריות ההכשר על האוכלים בצורות אחרות והם מסתפקים בהבהרה המפורסמת ב'מדריך הכשרות', אבל על גוף המוצר אין הם רואים לנכון לציין זאת, כמו שאינם צריכים לכתוב על כל מוצר 'אין לאוכלו ביום כיפור'.

[bookmark: _Toc190466589]הבהרות הבד"ץ.
מצורפות בזאת הודעות והבהרות הבד"ץ  בענייני ה'לחמניות מזונות' המופיעות במדריכי הכשרות מידי שנה ושנה.

[bookmark: _Toc190466590]נספח ה' – 'קול קורא' מגדולי הדור.

ומצורף בזאת 'קול קורא' שפורסמו על ידי גדולי הדור שבארץ ישראל ושבאמריקה, לסתום הפירצה ולהעמיד את ההלכה הברורה על תילה.

[bookmark: _Toc190466591]ענף א' – גדולי חו"ל.

'קול קורא' מגדולי 'ארצות הברית' בעניין ה'לחמניות מזונות': 

[bookmark: _Toc190466592]ענף ב' – גדולי א"י.

'קול קורא' מגדולי ורבני אתרא קדישא הדין, רבי נסים קרליץ זצ"ל, רבי שמואל הלוי ואזנר זצ"ל, ויבדלחט"א רבי משה שאול קליין שליט"א.

מפתח מורחב לכל העניינים שנדונו בקונטרס (מלבד המפתח לסימנים וענפים שבראש הקונטרס).

